মিশ্ৰিত সাৰ — Vikaspedia\nধান খেতিত প্ৰয়োজনীয় ৰাসায়নিক সাৰৰ চাহিদা পূৰণ কৰিবলৈ ১৫:১৫:১৫ অনুপাতত দানাযুক্ত মিশ্ৰিত ৰাসায়নিক সাৰ প্ৰয়োগ কৰিব পাৰি ৷ প্ৰতি হেক্টৰত প্ৰয়োগ কৰা ১৩৩কি.গ্রা. (প্ৰতিবিঘাত ১৯ কি.গ্রা. ) ১৫ :১৫ :১৫ অনুপাতত মিশ্ৰিত সাৰপ্ৰতি হেক্টৰত প্ৰয়োগ কৰা ২০:২০:২০ অনুপাতৰ এন পি কে (বিঘাই প্ৰতি ৩:৩:৩ কি.গ্রা. এন পি কে)ৰ সমান ৷ পৰিপূৰক হিচাপে ৪৫ কি.গ্রা. ইউৰিয়া সাৰ প্ৰতি হেক্টৰত টপদ্ৰেছ হিচাপে প্ৰয়োগ কৰিলে হেক্টৰে প্ৰতি ৪০:২০:২০ কি.গ্রা.(বিঘাই প্ৰতি ৬:৩:৩ কি.গ্রা. ) এন পি কে পোৱা যায় ৷ আধা পৰিমাণৰ ইউৰিয়া সাৰ প্ৰয়োগ কৰিলে হেক্টৰে প্ৰতি ২০:১০:১০ কি.গ্রা. (বিঘাই প্ৰতি ৩:১.৫:৫ কি.গ্রা. ) এন পি কে পোৱা যায় ৷\nৰক ফচফেটৰ অনুমোদন: (চুপাৰ ফচফেট ব্যৱহাৰ নকৰিলে)\nদুবিধ শস্যৰ খেতি কৰিবলৈ হলে অৰ্থাৎ আহু ধানৰ কঠীয়া ৰোৱাৰ ২০ দিনমান আগেয়ে প্ৰতি হেক্টৰত ৬০ কি.গ্রা. ফচফৰাচ সাৰ (প্ৰতি হেক্টৰত ৩০০ কি.গ্রা.গ্ৰাম) এমাৰ পি ৰক ফচফেট হিচাবে প্ৰয়োগ কৰিব ৷\nমাথো এবিধ ধানৰ খেতি কৰিলে কঠীয়া ৰোৱাৰ ২০ দিনৰ আগেয়ে প্ৰতি হেক্টৰত ৩০ কি.গ্রা. ফচফৰাচ (ৰক ফচফেট হিচাপে ১৫০ কি.গ্রা. ) প্ৰয়োগ কৰিব ৷ অনুমোদন অনুযায়ী পথৰুৱা সাৰ প্ৰয়োগ কৰিলে ৰক ফচফেটৰ পৰা ফচফৰাচ মুকলি হয়৷\nনাইট্ৰ’জেন যুক্ত সাৰৰ পৰিপূৰক হিচাপে এজ’লাৰ প্ৰয়োগ\nকঠীয়া ৰোৱাৰ পিছত পথাৰত প্ৰতি হেক্টৰত ৫০০ কি.গ্রা.কৈ এজ’লা সিঁচি দিব লাগে ৷ পানীৰ ওপৰ ভাগ ঢাক খোৱাকৈ এজ’লা বোৰ ২-৩ সপ্তাহমান বাঢ়ি আহিবলৈ দিব লাগে ৷ পানীখিনি ঢ়াকখোৱাৰ পিছত এজ’লাবোৰ মাটিৰ সৈতে মিহলাই দিব নাইবা তাতে পঁচি যাবলৈ দিব ৷ এজ’লা কিছুমান পোক-পৰুৱাৰ দ্বাৰা আক্ৰান্ত হয় (যিবোৰ সাধাৰণতে ধানৰ পোক নহয়) ৷ তেনে হ’লে, আক্ৰান্ত অঞ্চলত প্ৰতি বৰ্গ মিটাৰত ৩ গ্ৰামকৈ ফুৰাদন ৩ কেজি ঔষধৰ দানা ছটিয়াই দিব লাগে ৷\n৫০০ কি.গ্রা. সজীৱ এজ’লা পাবলৈ হলে ৪০০ বৰ্গ মিটাৰত পানী থকা অঞ্চল এটাত ১৬ কি.গ্রা. পুনি এৰি দিব আৰু ৩-৪ সপ্তাহ ডাঙৰ হবলৈ দিব ৷ এজ’লাৰ বাঢ়নৰ প্ৰতি লক্ষ্য ৰাখি নাইট’জেন সাৰৰ টপদ্ৰেছিং বন্ধ কৰিব পাৰি ৷\nকঠীয়াৰ বয়স আৰু কঠীয়া ৰোৱাৰ দূৰত্ব: (ৰোৱা খেতিত)\n১) হ্ৰস্ব মধ্যকালিন জাত\n২) মধ্যকালীন জাত\n২০ x ২০\n৩) দীৰ্ঘকালীন (১৩০দিনৰ অধিক)\n২৫ x ২০\nমনোহৰ শালি আন থলুৱা জাত\n২৫ x ২৫\nসিঁচাৰ পৰা ৬০ দিন পৰ্য্যন্ত পংকজ ধানৰ কঠীয়া ৰুব পাৰি ৷(২০ আগষ্টৰ ভিতৰতে) ৷\nশেহতীয়া শালিৰ কঠীয়াৰ বয়স আৰু দুৰত্ব (ৰোৱা পদ্ধতি)\n(কে-এম জে ১-১৯-১)\n১৫ x ১৫\n২০ x ১৫\nপুন: শেহতীয়া খেতিত প্ৰতি হেক্টৰত ৪০:২০:২০ কি.গ্রা. এন পি কে এবাৰতে প্ৰাথমিক সাৰ হিচাপে প্ৰয়োগ কৰিব লাগে৷\nপ্ৰতি গোচত কঠীয়া:\n১) নিয়মীয়া খেতিত ২-৩ ডাল কঠীয়া (জুলাই-আগষ্ট)\n২) শেহতীয়া খেতিত ৪-৬ ডাল কঠীয়া (চেপ্তেম্বৰ)\nসকলো জাতৰ কঠীয়া ৪ৰ পৰা ৫ চে:মি: দকৈ ৰুব লাগে ৷\nকঠীয়া ৰোৱাৰ ২০ দিন আৰু ৪০ দিনৰ পিছত নিৰণি যন্ত্ৰেৰে বা কোৰেৰে দুবাৰ বনবাত নিৰাই দিব ৷\nশালিধানৰ বাবে কঠীয়া ৰোৱাৰ ৩ দিন পাছৰ পৰা ৫চে:মি: জলসিঞ্চনৰ পানী মধ্যমীয়া আৰু গধুৰ মাটিত ৰাখিব লাগে৷\nপথাৰত শস্য ৰখাৰ ব্যৱস্থা\n[ক] পোক পৰুৱা\nপোক-পৰুৱাৰ উপদ্ৰৱৰ হাত সাৰিবলৈ অৰ্থনৈতিক ক্ষয়-ক্ষতিৰ পৰিসীমাৰ ভিতৰতেই ঔষধ প্ৰয়োগ কৰিব৷ (১ নং তালিকা অনুযায়ী) যিবোৰ পোক –পৰুৱাৰ ক্ষেত্ৰত আৰ্থিক পৰিসীমা দিয়া হোৱা নাই সেইবোৰ পোকৰ উপদ্ৰৱ খেতি পথাৰত দেখাৰ লগে লগে নিয়ন্ত্ৰণৰ ব্যৱস্হা লব ৷\n২ নং তালিকাৰ অনুমোদন অনুযায়ী বিভিন্ন পোক পৰুৱা নিয়ন্ত্ৰণ কৰিবলৈ ঔষধ প্ৰয়োগ কৰিব ৷ সাধাৰণতে থ্ৰিপছ (বীজতলীত), মজাখোৱা, চৰহা (শিৱসাগৰ, কাছাৰ, কৰিমগঞ্জ আৰু কামৰুপত ), টুপলিকটা পোক আৰু গলমিজে এই খেতি আক্ৰমণ কৰে ৷ ৰোগ ব্যাধিৰ ক্ষেত্ৰত সচৰাচৰ ব্লাষ্ট, পাতৰ চিৰাত হোৱা ব্লাষ্ট, পাতৰ বেক্টেৰিয়েল ব্লাইট আদি ৰোগে আক্ৰান্ত কৰা দেখা যায় ৷ পোক-পৰুৱা নিয়ন্ত্ৰণৰ বাবে সতৰ্ক দৃষ্টি ৰখা প্ৰয়োজন ৷\nক) এই ৰোগ সহ্য কৰিব পৰা ক্ষমতা থকা, মনোহৰ শালি, প্ৰসাদ, আই আৰ-৩৬, পংকজ, চি এইচ –৬৩, তৰাৱলী, কালচাৰ-১ জাতৰ খেতি কৰিব৷\nখ) আগতে উল্লেখ কৰাৰ দৰে বীজবোৰ শোধন কৰি লব ৷\nগ) ব্লাষ্ট ৰোগৰ প্ৰতি চোকা দৃষ্টি ৰাখিব লাগে যাতে সময়মতে ঔষধ স্প্ৰে কৰিব পাৰি ৷ ওপৰৰ ৫ খিলা পাত লক্ষ্য কৰিব, যদি পাতৰ শতকৰা ৫ভাগো এই ৰোগৰ দ্বাৰা আক্ৰান্ত হয় তেন্তে লগে লগে ঔষধ প্ৰয়োগ কৰিব ৷ সাধাৰণতে ৩ বাৰ ঔষধ স্প্ৰে কৰিলেই এই ৰোগ নিয়ন্ত্ৰণ কৰিব পাৰি ৷ পোখা মেলা সময়ত (কঠীয়া ৰোৱাৰ ৩০ দিন পিছত ) প্ৰতি লিটাৰ পানীত ০.৫ গ্ৰামকৈ বেভিষ্টিন অথবা ডিৰোচল নাইবা জে কে ষ্টেইন অথবা ১ লিটাৰ পানীত ১ গ্ৰাম তপছিন এম মিহলাই স্প্ৰে কৰিব ৷ তাৰ পিছত হিনোচান ঔষধ ১মি:লি: প্ৰতি লিটাৰ পানীত মিহলাই দুবাৰ স্প্ৰে কৰিব, গেৰধৰা সময়ত এবাৰ আৰু ঠিক ফুল ওলোৱাৰ সময়ত এবাৰ ৷\nবেক্টেৰিয়েল (Bactarial leaf Blight) ব্লাইট বেমাৰ:-\nআই ই টি ৬৬৬৬, মাচুৰী আদিৰ দৰে ৰোগ প্ৰতিৰোধক ক্ষমতা থকা জাত সমুহৰ খেতি কৰিব ৷\nপাতৰ চিৰাত হোৱা ব্লাইট(Sheath Blight):\nবেভিষ্টিন (০.৫ গ্ৰাম ১ লিটাৰ) ঔষধে এই ৰোগ নিয়ন্ত্ৰণ কৰে ৷এই ৰোগ দেখা দিয়াৰ লগে লগে ১ বাৰ আৰু তাৰ ১০ দিনৰ মূৰত দ্বিতীয়বাৰ ঔষধ স্প্ৰে কৰিব লাগে ৷\nবাকানি বেমাৰ (Bakanae disease) :\nতলত দিয়া যিকোনো এবিধ মিশ্ৰণত বীজবোৰ ২৪ ঘন্টা সময় তিয়াই ৰাখিব ৷\nবেনলেট (বেনোমিল) ১ গ্ৰাম নাইবা টপচিন এম (থায়োফানাটো মিথাইল) ২ গ্ৰাম বা বেভিষ্টিন (ওখ) উভালি আতঁৰাই পেলাব ৷\nসিঁচা পদ্ধতিৰে শেহতীয়া শালি খেতি:\nবানপানীৰ পিছতে মাটিডৰা দীঘলে পুতলে হাল বাই, মৈয়াই বোকা কৰি লব ৷ গজালি ওলোৱা বীজ ২০ চে:মি: দূৰে দূৰে শাৰী শাৰীকৈ সিঁচিব ৷ প্ৰতি হেক্টৰত ৭৫ কি.গ্রা.গ্ৰামকৈ বীজ সিঁচিব ৷ আৱশ্যকীয় সাৰহে ব্যৱহাৰ কৰিব ৷ বনবাত আগতীয়াকৈ নিয়ন্ত্ৰণ কৰিবলৈ বুটাক্লোৰ (পাঞ্চ) প্ৰতি হেক্টৰত ২ কি.গ্রা.গ্ৰামকৈ (২ কি. গ্ৰা.) বীজ সিঁচাৰ ২-৩ দিন পিছত প্ৰয়োগ কৰিব ৷ জলসিঞ্চন সম্ভৱ হ’লে অপতৃণ নাশক ঔষধ প্ৰয়োগ কৰাৰ ৭ দিন পিছৰ পৰা ধান দোৱাৰ ৭ দিন আগলৈকে পথাৰত অলপ পানী ৰাখিব ৷\nশস্যৰক্ষাৰ ব্যৱস্হা ৰোৱা পদ্ধতিৰ শালি ধানৰ সৈতে একে ৷


‘ষ্টাৰ গেজেট: দ্য প্লেয়াৰ্ছ ইন মাই লাইফ’ত, ধোনীৰ বিষয়ে কি ক’লে শাস্ত্ৰীয়ে? -\nHomeক্ৰীড়া‘ষ্টাৰ গেজেট: দ্য প্লেয়াৰ্ছ ইন মাই লাইফ’ত, ধোনীৰ বিষয়ে কি ক’লে শাস্ত্ৰীয়ে?\n‘ষ্টাৰ গেজেট: দ্য প্লেয়াৰ্ছ ইন মাই লাইফ’ত, ধোনীৰ বিষয়ে কি ক’লে শাস্ত্ৰীয়ে?\n‘ষ্টাৰ গেজেট: দ্য প্লেয়াৰ্ছ ইন মাই লাইফ’, ধোনীৰ বিষয়ে কি় ক’লে শাস্ত্ৰীয়ে?\nনতুন দিল্লীঃ মহেন্দ্ৰ সিং ধোনী। ভাৰতীয় ক্ৰিকেটক সমৃদ্ধ কৰা এটা নাম। এইগৰাকী মহাতাৰকাক কেন্দ্ৰ কৰিয়েই নিৰ্মাণ হৈছে চলচ্চিত্ৰৰ, সৃষ্টি হৈছে গীতৰ কলি আৰু যে কত কি! অনুৰাগীৰ অন্তৰৰ মণিকূটতো অদ্বিতীয় স্থান দখল কৰিছে ‘মাহী’য়ে। শেহতীয়াকৈ পুনৰ চৰ্চালৈ আহিছে ধোনীৰ প্ৰসংগ। অষ্ট্ৰেলিয়া ভ্ৰমণৰ মাজভাগত তাৰকা ক্ৰিকেটাৰ মহেন্দ্ৰ সিং ধোনীয়ে হঠাতে টেষ্ট ক্ৰিকেটৰ পৰা অৱসৰৰ ঘোষণা কৰিছিল। ভাৰতীয় ক্ৰিকেটাৰগৰাকীৰ অৱসৰক কেন্দ্ৰ কৰি এতিয়াও মনৰ কোঠালি বিষাদেৰে ভৰি পৰে ক্ৰীড়া অনুৰাগীৰ।\n৯০খন টেষ্টত ৩৮.১০ গড়ে ৪৮৭৬ ৰাণ সংগ্ৰহেৰে দীঘলীয়া ফৰ্মেটৰ পৰা বিদায় লৈছিল ভাৰতীয় ক্ৰিটকেটক বৰ্ণময় মুহূৰ্তৰ স্বাদ দিয়া এইগৰাকী তাৰকাই। ২০০৫ চনত শ্ৰীলংকাৰ বিৰুদ্ধে টেষ্ট খেলত অভিষেক ঘটিছিল যুগনায়ক মহেন্দ্ৰ সিং ধোনীৰ। ইয়াৰে এটা দশক পাছতে টেষ্ট ক্ৰিকেটৰ পৰা আঁতৰি যোৱাৰ সিদ্ধান্ত লৈছিল তেওঁ। শেহতীয়াকৈ পুনৰ ধোনীৰ অৱসৰ প্ৰসংগই সংবাদ শিৰোনাম দখল কৰা পৰিলক্ষিত হৈছে। ধোনীৰ প্ৰসংগক আওতালৈ আনিছে ৰাষ্ট্ৰীয় দলৰ মুখ্য প্ৰশিক্ষক ৰবি শাস্ত্ৰীয়ে। ধোনীৰ আকস্মিক অৱসৰৰ বিষয়ে ইতিমধ্যে অৱগত থকাৰ পাছতো যথাসময়ত ধোনীৰ অৱসৰ সন্দৰ্ভত সহমত পোষণ নকৰিলেও শেহতীয়াকৈ ধোনীৰ সিদ্ধান্তক মান্যতা দিছে ৰবি শাস্ত্ৰীয়ে।\nভাৰতীয় দলৰ প্ৰশিক্ষক ৰবি শাস্ত্ৰীয়ে অলপতে তেওঁৰ ‘ষ্টাৰ গেজেট: দ্য প্লেয়াৰ্ছ ইন মাই লাইফ’ নামৰ কিতাপখনত ধোনী প্ৰসংগত কেইবাটাও গুৰুত্বপূৰ্ণ মন্তব্য প্ৰদান কৰা পৰিলক্ষিত হৈছে। তেওঁ লিখিছে, ‘সেই সময়ত এমএছ ধোনী বিশ্বৰ ভিতৰতে ভাৰতৰ আটাইতকৈ প্ৰভাৱশালী ক্ৰিকেটাৰ আছিল। ৩টা আইচিচি খিতাপৰ সৈতে এক উজ্জ্বল নক্ষত্ৰ ধোনী। ১০০খন টেষ্ট মেচৰ পৰা মাত্ৰ ১০খন মেচ দূৰত আছিল তেওঁ। এমএছ ধোনী দলৰ শীৰ্ষ ৩জন ফিট খেলুৱৈৰ ভিতৰত অন্যতম এগৰাকী আছিল। ইচ্ছা কৰিলে তেওঁ নিজৰ কেৰিয়াৰৰ পৰিসংখ্যা উন্নত কৰিব পাৰিলেহেঁতেন। সেই সময়ত তেওঁৰ সিদ্ধান্তক অযুক্তিকৰ যেন লাগিছিল।’ আনকি ভাৰতীয় দলৰ সঞ্চালক হিচাপে ৰবি শাস্ত্ৰীয়ে ধোনীৰ অৱসৰ ৰখাবলৈ যথাসাধ্য চেষ্টা কৰাৰ লগতে ধোনী অলৰ-অচৰ সিদ্ধান্তৰ বাবে ব্যৰ্থ হোৱা বুলিও কিতাপখনত প্ৰকাশ পাইছে।\nশাস্ত্ৰীয়ে লিখিছে, ‘বহুতো ক্ৰিকেটাৰে কয় যে, ক্ৰিকেটৰ ব্যক্তিগত উদাহৰণে তেওঁলোকক স্পৰ্শ কৰিব নোৱাৰে। কিন্তু কিছুমান বস্তুৱে তেওঁলোকক স্পৰ্শ কৰে। মই বাৰে বাৰে ধোনীৰ মন ভাঙিবলৈ চেষ্টা কৰিছিলো। কিন্তু তেওঁৰ কণ্ঠস্বৰ ইমানেই কঠোৰ আছিল যে মই আগবাঢ়িব নোৱাৰিলোঁ। মই ভাবো তেওঁৰ সিদ্ধান্ত নিখুঁত, সাহসী আৰু নিস্বাৰ্থ আছিল। ক্ৰিকেটজগতৰ আটাইতকৈ সন্মানীয় তথা প্ৰভাৱশালী স্থান এৰি দিয়াৰ সিদ্ধান্ত লোৱাটো একেবাৰে সহজ কথা নহয়।’\nশচীন আৰু কপিল দেৱৰ লগতে ধোনী ভাৰতীয় ক্ৰিকেটৰ আটাইতকৈ প্ৰভাৱশালী ক্ৰিকেটাৰসকলৰ মাজৰ এজন আৰু ক্ৰিকেটাৰ হিচাপে ধোনীৰ প্ৰভাৱ যথেষ্ট বেছি বুলিও শাস্ত্ৰীয়ে উল্লেখ কৰিছে। ২০১৪ চনত ব’ৰ্ডাৰ গাভাস্কাৰ ট্ৰফীত মেলবৰ্ণ টেষ্ট ড্ৰ’ হোৱাৰ পাছত ধোনীয়ে হঠাতে বিশ্ব ক্ৰিকেটৰ পাছত অৱসৰ ঘোষণা কৰিছিল। ধোনীক ভাৰতৰ সৰ্বকালৰ আটাইতকৈ সফল অধিনায়ক হিচাপে গণ্য কৰা হয়। উইকেটকিপাৰ হিচাপেও ৮০০ আউটৰ অভিনৱ কৃতিত্ব অৰ্জন কৰিছে তাৰকা ক্ৰিকেটাৰজনে। টেষ্টৰ পৰা অৱসৰ লোৱাৰ পাছতো কিন্তু ২০১৯ৰ বিশ্বকাপলৈকে সীমিত অভাৰৰ ক্ৰিকেট খেলি গৈছিল তেওঁ। বিগত বৰ্ষৰ ১৫ আগষ্টত ছেমিফাইনেলত নিউজিলেণ্ডৰ বিৰুদ্ধে পৰাভূত হোৱাৰ পাছত ক্ৰিকেটৰ সকলো ফৰ্মেটৰ পৰা অৱসৰৰ ঘোষণা কৰে তাৰকা ক্ৰিকেটাৰগৰাকীয়ে।\nPrevious articleদুই মহিলা বিষয়াৰ অহোপুৰুষাৰ্থ, অভিযানত জব্দ বৃহৎ পৰিমাণৰ কাঠ\nNext articleপঞ্চায়ত সভাপতি-সচিবৰ বিৰুদ্ধে ধন আত্মসাতৰ অভিযোগ, মৰণফান্দত পৰিণত এটি কালভাৰ্ট


সাৱধান! আপুনি ক্ৰয় কৰি মিনাৰেল ৱাটাৰ বুলি খাই থকা পানী দমকল আৰু কুৱাৰ পানীহে। – Pratham Khabar\nঘৰ/অপৰাধ/সাৱধান! আপুনি ক্ৰয় কৰি মিনাৰেল ৱাটাৰ বুলি খাই থকা পানী দমকল আৰু কুৱাৰ পানীহে।\nসাৱধান! আপুনি ক্ৰয় কৰি মিনাৰেল ৱাটাৰ বুলি খাই থকা পানী দমকল আৰু কুৱাৰ পানীহে।\nমহানগৰীত খোৱাপানীৰ নামত বৰবিহ\n0 513 1 মিনিট পঢ়া\nমহানগৰীত খোৱাপানীৰ নামত বৰবিহ। মিনাৰেল ৱাটাৰৰ নামত অসাধু ব্যৱসায়ীৰ ৰমৰমীয়া বেহা\nদুজনক গ্ৰেপ্তাৰ কৰাৰ পিছতেই পোহৰলৈ আহে এই কথা। নুনমাটি আৰক্ষীৰ জালত ধৃত আব্দুল কৰিম, জাকিৰ হুছেইন।\nBAILLEY কোম্পানীৰ নামত অসাধু ব্যৱসায়ীয়ে চলাই আছিল ব্যৱসায়। পুৰণি বটলত নতুন ছিল লগাই গ্ৰাহকক প্ৰবঞ্চনা কৰি আহিছিল এই ব্যৱসায়ীসকলে। BAILLEY কৰ্তৃপক্ষৰ তৎপৰতাত পোহৰলৈ আহে সমগ্র ঘটনা\nবিক্ৰী কৰি থকা অৱস্থাত পানী ভর্তী AS14 AC 0537 নম্বৰৰ এখন Tata ACE বাহন Bailley কৰ্তৃপক্ষই জব্দ কৰি গতালে নুনমাটি আৰক্ষীক। ঘটনা সন্দৰ্ভত Udayak Agro products Pvt Ltd নামৰ প্ৰতিষ্ঠান টোৱে নুনমাটি আৰক্ষী থানাত দাখিল কৰে এজাহাৰ। এজাহাৰৰ ভিত্তিত নুনমাটি আৰক্ষীয়ে ঘটনাত জড়িত আব্দুল কৰিম আৰু জাকিৰ হুছেইন নামৰ দুজনক আটক কৰি আৰম্ভ কৰিছে তদন্ত।\nBailley Crime Fraud Mineral Water News Time Assam Pratham Khabar\nভয়ংকৰ ঘটনা! শিশু ৱাৰ্ডত অগ্নিকাণ্ড সংঘটিত হৈ প্ৰাণ হেৰুৱাই চাৰিটাকৈ শিশুৱে\nটি-২০ বিশ্বকাপৰ পৰা বিদায় মাগিলে ভাৰতীয় ক্ৰিকেট দলে! তাৰ লগে লগে দলৰ অধিনায়ক হিচাপেও বিদায় ল'লে বিৰাট কোহলীয়ে


Kune Jane Lyrics | কোনে জানে | Bhupen Hazarika | Assamese Lyrics - AssameseLyrical.com\nKune Jane Lyrics | কোনে জানে | Bhupen Hazarika\nKune Jane Lyrics কোনে জানে by Bhupen Hazarika, visit AssameseLyrical.com for more Assamese Lyrics\nSong: Kune Jane (কোনে জানে)\nKune Jane Lyrics\nKune Jane Lyrics:---\nকোনে জানে তোমাৰ সপোন\nহ’ব নে পূৰণ ?\nলিখে কপালৰ লিখন |\nজীৱনৰে ছবি আঁকি\nকোনে সজাই দিব ?\nজীৱন বীণাৰ আনন্দেৰে\nযদি খোজা বজাব\nহাঁহি হাঁহি বিধিৰ লিপি\nদুখত যদি হাঁহি থাকা\nমচি তোমাৰ নয়ন,\nজীৱনৰ আন এটি নাম\nপদুম পাতৰ পানী,\nপ্ৰভাতে যে কাল সন্ধিয়াৰ\nনেজানে আঁচনি, আঁচনি |\nকোনে জানে কাহানি হয়\nলিখে কপালৰ লিখন ||\nAssamese Lyrics - AssameseLyrical.com: Kune Jane Lyrics | কোনে জানে | Bhupen Hazarika


Coronaত আক্ৰান্ত প্ৰয়োজক একতা কাপুৰ ! যোগাযোগত থকা লোকসকলক Covid Test কৰাবলৈ আবেদন ...– News18 assam\nCoronaত আক্ৰান্ত প্ৰয়োজক একতা কাপুৰ ! যোগাযোগত থকা লোকসকলক Covid Test কৰাবলৈ আবেদন ...\nটিভি আৰু বলীউডৰ প্ৰযোজক একতা কাপুৰ কৰোনা ভাইৰাছৰ (Ekta Kapoor Corona Positive) দ্বাৰা সংক্ৰমিত হৈছে। কৰোনা প্ৰতিবেদন ইতিবাচক হোৱাৰ পিছত তেওঁ নিজকে ঘৰত quarantine কৰি লৈছে৷\nটিভি আৰু বলীউডৰ প্ৰযোজক একতা কাপুৰ কৰোনা ভাইৰাছৰ (Ekta Kapoor Corona Positive) দ্বাৰা সংক্ৰমিত হৈছে। কৰোনা প্ৰতিবেদন ইতিবাচক হোৱাৰ পিছত তেওঁ নিজকে ঘৰত quarantine কৰি লৈছে৷ তেওঁ তেওঁৰ সৈতে সম্পৰ্কত থকা সকলো লোকক কৰোনা পৰীক্ষা কৰাবলৈআহ্বান জনাইছে৷ তেওঁ তেওঁৰ ছ'চিয়েল মিডিয়া একাউণ্টত কৰোনাৰ দ্বাৰা সংক্ৰমিত হোৱা বুলি জনায়৷\nএকতা কাপুৰে (Ekta Kapoor Instagram) তেওঁৰ ইনষ্টাগ্ৰাম পোষ্টত লিখিছে, "সকলো সাৱধানতা অৱলম্বন কৰাৰ পাছতো মই কৰোনাৰ দ্বাৰা সংক্ৰমিত হৈ পৰিছো। মই ভালে আছোঁ আৰু মোৰ সংস্পৰ্শলৈ অহা সকলোলোকক তেওঁলোকৰ পৰীক্ষা সম্পন্ন কৰিবলৈ অনুৰোধ জনাইছো।"\nউদ্যোগটোৰ লোকসকলে একতাৰ পোষ্টত মন্তব্য কৰিছে আৰু মন দৃঢ় কৰি ৰখাৰ পৰামৰ্শ আগবঢ়াইছে। ইয়াৰ ভিতৰত আছে পৰিচালক হনসল মেহতা, বিক্ৰান্ত মেচি, আৰ্চালন গোনিকে ধৰি বহুতো চেলিব্ৰেটী।\nCovid PositiveEkta KapoorHome Quarantine


বিমান কৰ্মীয়ে ওজন নকমালে হেৰুৱাব পাৰে চাকৰি, কোন চৰকাৰে দিলে নিৰ্দেশ? - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nবিমান কৰ্মীয়ে ওজন নকমালে হেৰুৱাব পাৰে চাকৰি, কোন চৰকাৰে দিলে নিৰ্দেশ?\nঅসমীয়া প্ৰতিদিন ৰ দ্বাৰা\t Jan 6, 2019 ত শেষ সম্পাদনা কৰা হৈছে\nডিজিটেল ডেস্কঃ পাকিস্তানৰ ৰাষ্ট্ৰীয় বিমান কোম্পানী পি আই এ-য়ে পাইলটৰ দলৰ একাংশক নিজৰ অতিৰিক্ত ওজন কমাবলৈ নিৰ্দেশ দিয়ে। তেওঁলোকক সকীয়াই দিয়া হৈছে যে- যদি সময়সীমাৰ ভিতৰত সুস্বাস্থ্যৱান নহয়, তেন্তে তেওঁলোকক কৰ্মৰ পৰা আঁতৰাই দিয়া হ’ব। এটা সংবাদমাধ্যমৰ খবৰ অনুসৰি- পাকিস্তান ইণ্টাৰনেশ্যনেল এয়াৰলাইন্স চমুকৈ পি আই এ-য়ে বিভিন্ন ধৰণৰ শাৰীৰিক গঠন অনুসৰি ওজনৰ বাবে একো একোখন বিশেষ ওজনৰ তালিকা বনাইছে।\nখবৰ অনুসৰি ওজন কমাবলৈ নিৰ্দেশ দিয়া বিমান কৰ্মীসকলে বিমান উৰণৰ অনুমতিৰ লাভ কৰিবলৈ প্ৰত্যেক মাহতেই ‘গ্ৰুমিং চেল’ক নিজৰ মাহেকীয়া ৰিপৰ্ট দিব লাগিব। জানিব পৰা মতে, কোম্পানীসমূহৰ উৰণ সেৱাৰ মহাপ্ৰবন্ধক আমিৰ বশীৰে ১ জানুৱাৰী, ২০১৯ত এক নিৰ্দেশ জাৰি কৰিছিল।\nএই নিৰ্দেশ অনুসৰি, বিমান কৰ্মী আৰু বিষয়াসকলে প্ৰত্যেক মাহতেই ২.২৬ কেজি ওজন কমাব লাগিব বুলি উল্লখ আছে। প্ৰায় ১৮শ গৰাকী বিমান পাইলটক এই সন্দৰ্ভত জাননীও প্ৰেৰণ কৰা হৈছে। আৰু যদি এই নিৰ্দেশ নামানে তেন্তে তেওঁলোকে এই সেৱাৰ পৰা বিৰত অৰ্থাৎ চাকৰি এৰিবলগীয় হ’ব পাৰে বুলি উল্লেখ আছে।\nটংলাত মহাবীৰ শৰীৰ চৰ্চা কেন্দ্ৰ মুকলি অনুষ্ঠানত মিষ্টাৰ ইউনিভাৰ্চ গোলাপ ৰাভা\nআমেৰিকাত ভাৰতীয় অভিযন্তাক গুলীয়াই হত্যাৰ চেষ্টা ডকাইতৰ


উদ - অসমীয়া ৱিকিপিডিয়া\nএই প্ৰবন্ধটোক উট নামৰ প্ৰবন্ধৰ সৈতে খেলি-মেলি নকৰে যেন।\nউদ (ইংৰাজী: otter) এবিধ উভচৰ প্ৰাণী। উদ সাধাৰণতে নৈ,জান-জুৰি,হ্ৰদ,দ-পথাৰ,পুখুৰী আদিত থাকে। পানীৰ কাষত থকা শিলৰ ফাঁক,গছৰ শিপাৰ ফাঁক বা জোপোহাৰ মাজতো সোমাই থাকে। ইহঁতে পানীত সাঁতুৰি-নাদুৰি ঘূৰি ফুৰে যদিও মাটিতো সমানেই ঘূৰি-ফুৰা দেখা যায় বাবেই উদক উভচৰ প্ৰাণী বলি কোৱা হয়। মাটি আৰু পানী দুয়ো স্থানতে সমানে ঘূৰিব পৰাকৈ ইহঁতৰ শৰীৰ গঠিত। উদৰ দৰে মাটিত থকা প্ৰাণীৰ ভিতৰত অন্য কোনো জন্তু পানীত ইমান শক্তিশালী নহয়। উদৰ প্ৰধান খাদ্য মাছ। উদ মাছ ধৰাত পাকৈত। মাছমৰীয়াই মাছ মাৰিবলৈ ভেটা দিয়া সময়ত নাথাকিলে উদে সকলো মাছ খাই পেলাব পাৰে। সেয়েহে আমাৰ মাজত এষাৰ প্ৰবচন আছে যে – “উদক ভেটা ৰখীয়া পতা”। উদ অষ্ট্ৰেলিয়াৰ বাহিৰে পৃথিৱীৰ সকলো ঠাইতেই পোৱা যায়। অসমতো ইয়াৰ বহু প্ৰজাতি আছে। উদ সাধাৰণতে মানুহৰ চকুত ধৰা নপৰে।\n1 উদৰ প্ৰজাতিসমূহ\n2 উদৰ বাসস্থান\n3 জীৱন –চক্ৰ\n5 চিকাৰৰ কৌশল\n6 স্থিতি তথা সংৰক্ষণ\nউদৰ প্ৰজাতিসমূহসম্পাদনা কৰক\nউদৰ মুঠতে তেৰটা বিভিন্ন প্ৰজাতি পোৱা যায়। এইবোৰ হ'ল-\nJapanese otter (Lutra nippon)\nসাধাৰণ উদ (Common Otter)\n-বৈজ্ঞানিক নাম Lutra lutra। সাধাৰণ উদৰ ৰং বগা মটিয়া বৰণৰ। উদৰ গাটো খহটা। নেজৰ আগ অংশ খীণ যদিও গুৰি অংশ যথেষ্ট শকত আকাৰৰ হয়। এই নেজডালৰ গুৰি অংশত এজোৰ গোন্ধযুক্ত গ্ৰন্থি থাকে। কাণ দুখন সৰু আৰু নোমেৰে ঢাক খাই থাকে। আগৰ ঠেং দুখন সৰু আৰু পিছৰ ঠেং দুখন পতাযুক্ত। মূৰটো চেপেটা। গাটোত দুই ধৰণৰ নোম থাকে। এভাগ দীঘল আৰু এভাগ চুটি চুটিকৈ গাৰ ছালৰ লগত মিলি থাকে। নাকৰ ফুটাকেইটাৰ ওপৰত পথালিকৈ কিছুমান নোম থাকে। এনে ধৰণৰ নোম থকাৰ বাবে পানীৰ ওপৰলৈ আহিলে তিতি থকা যেন নালাগে। এই নোমৰ দ্বাৰা শীত নিবাৰণৰ সহায়ক হয়। ইহঁত ২-৪ ফুট পৰ্যন্ত দীঘল হয়।\nসমভূমিৰ উদ (Smooth Indian Otter)\n-বৈজ্ঞানিক নাম Lutra perspicillata। এইবিধ উদৰ গাৰ ৰং ক’লা,ডাঠ মুগা হালধীয়া। নাকৰ ওপৰত থকা নোম পোন। দীঘল দুই-আঢ়ৈ ফুট। নেজ ১৬-১৮ ইঞ্চি দীঘল। ওজন ৭-১০ কিল’গ্ৰাম পৰ্যন্ত। এইবিধ উদ হিমালয়ৰপৰা দক্ষিণ ভাৰতলৈকে সকলো স্থানতে পোৱা যায়। ম্যানমাৰ,ইন্দোচীন,মালয়তো পোৱা যায়। উৰিষ্যাত মাছমৰীয়াবিলাকে এইবিধ উদক মাছ ধৰিবলৈ প্ৰশিক্ষণ দিয়ে। এই অঞ্চলসমূহত উদক পোহনীয়া কৰি সাগৰত মেলি দিয়ে। সিহঁতে যিমান পাৰে মাছ ধৰি গৰাকীক দিয়ে আৰু গৰাকীয়ে খাদ্যৰ বাবে সিহঁতক প্ৰয়োজনীয়খিনি দিয়ে। বাকী মাছবোৰ গৰাকীয়ে বেপাৰ কৰে। এনেকৈ আধা উদে আৰু আধা গৰাকীয়ে লয়। সেয়ে এই অঞ্চলসমূহত উদ মাছমৰীয়াৰ প্ৰিয় বন্ধু।\nসৰুনখীয়া উদ (Clawless Otter)\n-বৈজ্ঞানিক নাম Aonyx nirnal। এইবিধ উদৰ প্ৰধান খাদ্য মাছ হ’লেও, ই মাছতকৈ কেঁকোৰা,শামুক আদিহে বেছিকৈ খায়। বাকী দুবিধৰ তুলনাত ইহঁতৰ আকাৰ ডেৰ ফুটমান হ’ব। পঞ্জাব,অসম আদি ঠাইত এইবিধ উদ পোৱা যায়। ইহঁতৰ নখবোৰ চুটি যদিও পোৱালি অৱস্থাত অলপ দেখা যায় আৰু ডাঙৰ হৈ অহাৰ লগে লগে এই নখবোৰ চকুত নপৰা হয়। সেইকাৰণে ইহঁতক সৰুনখীয়া উদ বুলি কয়।\nউদৰ বাসস্থানসম্পাদনা কৰক\nউদ সাধাৰণতে মাটিত গাঁত কৰি থাকে। এই গাঁতৰ এটা বৈশিষ্ট্য আছে। গাঁতটোৰ এফালে পানীলৈ যাব পৰাকৈ আৰু আনফালে মাটিলৈ যাব পৰাকৈ ফুটা থাকে। উদে একে ঠাইতে বহু বছৰ বসবাস কৰে যদিও খাদ্যৰ অভাৱ হ’লে স্থান পৰিবৰ্তনো কৰা দেখা যায়। উদৰ প্ৰাধান খাদ্য মাছ। মাছ বিচাৰি একে ৰাতিতে প্ৰায় ১০-১৬ মাইল পৰ্যন্ত যাব পাৰে। ঘৰৰ কাষত পথাৰ বা জান-জুৰি থাকিলে ইহঁতক সহজে চাব পাৰি। উদৰ বসতিস্থান বিচাৰি উলিয়াবলৈ সহজ। বিশেষকৈ উদে প্ৰায়ে একে ঠাইতে মলত্যাগ কৰে। এই মলবোৰ গাঁতৰ ওচৰত দ’ম হৈ থকাৰ লগতে মুখৰপৰা উলিয়াই পেলোৱা মাছৰ কাঁইট,বাকলি আদি থাকে।\nজীৱন –চক্ৰসম্পাদনা কৰক\nউদ স্তন্যপায়ী জন্তু। উদে বসম্ত আৰু গ্ৰীষ্ম কালত বেছিকৈযোৰ পাতে যদিও অন্য সময়তো কম-বেচি পৰিমাণেযোৰ নপতা নহয়। ইহঁতে পানীৰ তলতযোৰ পাতে আৰু ২-৪টা পৰ্যন্ত পোৱালি দিয়ে। জন্মৰ সময়ত পোৱালিবোৰৰ দাঁত নগজে আৰু চকু মেল নাখায়। এমাহমানৰ পাছতে চকু দুটা মেল খায়। ইহঁতৰ গাঁতটোত পোৱালিৰ বাবে শুকান ঘাঁহ-বন আদি পাৰি কোমল কৰি দিয়ে। এনেকৈ পোৱালিবোৰ ডাঙৰ হোৱালৈকে মাকেই লালন-পালন কৰাৰ লগতে মাটি-পানী দুয়োটাতে প্ৰশিক্ষণো দিয়ে। তিনিমাহ মানৰপৰা পোৱালিবোৰ পানীত ভালকৈ সাঁতুৰিব পাৰে। প্ৰথম অৱস্থাত মাকে পোৱালিবোৰক পানীলৈ ঠেলি দিয়াৰ লগতে এটা মাছ মাকজনীয়ে মুখত লৈ দ ঠাইলৈ গুচি যায়। মাকৰ মুখৰপৰা পোৱালিবোৰে মাছটো আনিবলৈ যাওঁতেই সাঁতোৰ শিকিব পৰা হয়। এনেকৈ দুই-তিনি বছৰমানৰ পাছত পোৱালিবোৰ প্ৰাপ্তবয়স্ক হয় আৰুযোৰ পাতে।\nউদৰ প্ৰধান খাদ্য মাছ। কেতিয়াবা পানীত চৰি থকা হাঁহ জাতীয় চৰাইবোৰ পানীৰ তলে তলে গৈ ঠেংখনত ধৰি লৈ গৈ খায়। মাছৰ অভাৱ হ’লে কেঁকোৰা,ভেকুলী আদি খোৱাৰ লগতে কিছুমান গছৰ পাতো খোৱা তথ্য পোৱা যায়।\nচিকাৰৰ কৌশলসম্পাদনা কৰক\nউদে সাধাৰণতে ৰাতিহে মাছ মাৰিবলৈ ওলায়। কেতিয়াবা দিনৰ ভাগতো নমৰা নহয়। মাছ মাৰি গৈ থাকোঁতে খায়ো গৈ থাকে। কেতিয়াবা ডাঙৰ মাছ ধৰিলে পাৰলৈ আনিহে খায়। উদৰ দাঁতবোৰ জোঙা আৰু মজবুত। গুৰি দাঁত মাছৰ মূৰ-খোলা আদি গুৰি কৰিবৰ বাবে সুবিধা হয়। ইহঁতৰ নাসাৰন্ধ্ৰত ভালভ থকাৰ বাবে পানী নোসোমায়। উদ পানীত বিভিন্ন ভংগিমাত সাঁতুৰিব পাৰে। গাটো লাহী কৰি অঁকাই-পকাই সাতুৰি যাব পৰা কৌশল জানে। সাঁতুৰি যাওঁতে মুখখন কোঁচ খাই যায়। পিছ ঠেং দুখনত পতা থকা বাবে সাঁতুৰিবলৈ সহায় হয়। সাঁতুৰি যোৱাৰ সময়ত আগঠেং আৰু নেজেৰেও সহায় কৰে। কেতিয়াবা বহুত সময় পানীৰ তলতে থাকিবও পাৰে।\nস্থিতি তথা সংৰক্ষণসম্পাদনা কৰক\nএই প্ৰাণীবিধ জীয়াই থাকিবলৈ বিভিন্ন বাধাৰ সন্মুখীন হব লগা হৈছে। নৈ,জান,জুৰিৰ কাষত আৰু দ পথাৰ আদি পুতি মানুহৰ বসতিস্থান কৰা বাবে ইহঁত সাধাৰণতে আমাৰ পৰিবেশৰপৰা আঁতৰি যাবলৈ বাধ্য হৈছে। যাৰ বাবে ইহঁতৰ বংশ বৃদ্ধি কমিবলৈ ধৰিছে।\n↑ 1.0 1.1 1.2 1.3 জিতু কলিতা (১৬ - ২৯ ফেব্ৰুৱাৰি ২০১২). "উদ মাছমৰীয়াৰ প্ৰিয় বন্ধু". প্ৰান্তিক খণ্ড ৩১শ বছৰ (৬ষ্ঠ সংখ্যা): ২৪ - ২৫.\n↑ Koepfli KP, Deere KA, Slater GJ, et al (2008). "Multigene phylogeny of the Mustelidae: Resolving relationships, tempo and biogeographic history ofamammalian adaptive radiation". BMC Biol. খণ্ড 6: 4–5. doi:10.1186/1741-7007-6-10. PMID 18275614.\n↑ Bininda-Emonds OR, Gittleman JL, Purvis A (1999). "Building large trees by combining phylogenetic information:acomplete phylogeny of the extant Carnivora (Mammalia)". Biol Rev Camb Philos Soc খণ্ড 74 (2): 143–75. doi:10.1017/S0006323199005307. PMID 10396181.\n"https://as.wikipedia.org/w/index.php?title=উদ&oldid=234263"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=34593।


অভিনেত্ৰী কংগনাই সন্তানৰ বাবে কিয় নিবিচাৰে একেই লাইফ ষ্টাইল?\nঅভিনেত্ৰী কংগনাই সন্তানৰ বাবে কিয় নিবিচাৰে একেই লাইফ ষ্টাইল? • বোকাখাতত বন্যহস্তীৰ আক্ৰমণত এজনৰ মৃত্যু • ৬২ত ছানী দেউল • পুনৰ পৰম্পৰা! সৱৰিমালাৰ পিছত এইবাৰ কৰ্ণাটকত মন্দিৰত মহিলাৰ প্ৰৱেশক লৈ বিতৰ্ক • বিজয়া দশমীৰ ৰাজপথৰ কাহিনী... • ওড়িশ্যাত তিতলি ঘূৰ্ণীবতাহৰ বিধ্বংসী ৰূপ, মৃত্যুৰ সংখ্যা ৫৭লৈ বৃদ্ধি • ডিমৌ হত্যাকাণ্ডৰ মূল অভিযুক্ত জগু প্ৰজাক গ্ৰেপ্তাৰ আৰক্ষীৰ • শোণিতপুৰৰ ৰঙাপৰাত বন্যহস্তীৰ তাণ্ডৱ • গোসাইগাঁৱত মাৰণাস্ত্ৰসহ এজন কেএলঅৰ কেডাৰ আটক • বঙাইগাঁৱৰ পাগলাস্থান বজাৰত ব্বিধংসী অগ্নিকাণ্ড\nহত্যা কৰি বেগত ভৰাই জংঘলত পেলাই থৈ আহিল মডেলক\nডিজিটেল ডেস্কঃ মুম্বাইৰ মলাডৰ সমীপৰ জংঘলৰ পৰা মঙলবাৰে এগৰাকী ২০ বছৰীয়া যুৱতীৰ মৃতদেহ উদ্ধাৰক লৈ চাঞ্চল্যৰ সৃষ্টি হৈছে৷ জানিব পৰা মতে, এজন স্থানীয় লোকে পথৰ দাঁতিত এটা পৰিত্যক্ত ট্ৰেভেল বেগ প্ৰত্যক্ষ কৰে৷ ইয়াৰ পিছতে এই বিষয়ে আৰক্ষীক অৱগত কৰাত…\nপশ্চিম কাৰ্বি আংলঙত হাতীৰ আক্ৰমণত নিহত মহিলা\nডিজিটেল ডেস্কঃ ৰাজ্যত অব্যাহত আছে বন্যাহস্তীৰ তাণ্ডৱ। এইবাৰ পশ্চিম কাৰ্বি আংলঙত হাতীৰ আক্ৰমণত মৃত্যু হ'ল এগৰাকী মহিলাৰ। মঙলবাৰে পুৱা ঘৰৰ পৰা মহিলাগৰাকী বাহিৰলৈ ওলাই যোৱাৰ সময়তে সংঘটিত হয় এই কৰুণ ঘটনা। বন্যহস্তীৰ আক্ৰমণত প্ৰাণ যোৱা…\nডবকাৰ যমুনা নৈত মহিলাৰ মৃতদেহ উদ্ধাৰ\nডবকাৰ উদমাৰীত মহিলাৰ মৃতদেহ উদ্ধাৰ। যমুনা নৈত উদ্ধাৰ মহিলাগৰাকীৰ মৃতদেহ। মৃত মহিলাগৰাকী মিনা দাস বুলি জানিব পৰা গৈছে। মিনা দাসৰ ঘৰত ডবকাৰ যমুনাগাঁৱত। দেওবাৰৰ পৰা সন্ধানহীন হৈ আছিল মহিলাগৰাকী। নদীখনত গা ধুবলৈ গৈ সন্ধানহীন…\nজম্মু-কাশ্মীৰত নগৰপালিকা নিৰ্বাচনৰ চতুৰ্থ পৰ্যায়ৰ ভোটগ্ৰহণ\nডিজিটেল ডেস্কঃ মঙলবাৰে জম্মু-কাশ্মীৰৰ নগৰপালিকা নিৰ্বাচনৰ চতুৰ্থ তথা অন্তিম পৰ্যায়ৰ ভোটগ্ৰহণ। মুঠ ৩৭টা ৱাৰ্ডত অনুষ্ঠিত হৈছে এই ভোটগ্ৰহণ। প্ৰায় ১৩ বছৰৰ এক দীৰ্ঘ সময়ৰ ব্যৱধানত অনুষ্ঠিত হোৱা এই নগৰপালিকা নিৰ্বাচনৰ চতুৰ্থ পৰ্যায়ৰ ভোটগ্ৰহণ মুঠ…\nবোকাখাতত চোৰৰ চাফাই অভিযান\nবোকাখাতৰ সোমবাৰে নিশা চোৰৰ লুট। চিদ্দিকা আহমেদ নামৰ এজন লোকৰ ঘৰত চোৰে চলালে চাফাই অভিযান। ব্যক্তিজনৰ ঘৰত কোনো নথকাৰ সুযোগতে এনেদৰে লুট চলালে চোৰে। ২ লক্ষাধিক টকাৰ সোণৰ আ-অলংকাৰসহ বিভিন্ন সা-সামগ্ৰী লুটি নিলে চোৰে। চোৰক…\nঘাজিয়াবাদত ৰে’লৰ খুন্দাত নিহত এজন\nমঙলবাৰে ঘাজিয়াবাদত সংঘটিত হ’ল শোকাৱহ দুৰ্ঘটনা। ৰে’লৰ খুন্দাত নিহত ১জন লোক। ৰে’ল পথ পাৰ হোৱা সময়ত সংঘটিত হয় এই দুৰ্ঘটনা। দুৰ্ঘটনাত গুৰুতৰভাৱে আহত ৪জনকৈ লোক। পুৱা প্ৰায় ৮ বজাত সংঘটিত হয় এই দুৰ্ঘটনা। আহত আটাইকেইজনকে…\nহাৰিয়ানাত পৰিবহণ কৰ্মচাৰীৰ প্ৰতিবাদ\nমঙলবাৰে হাৰিয়ানাত প্ৰতিবাদী কাৰ্যসূচী। হাৰিয়ানাৰ পঞ্চকুলাত পৰিবহণ কৰ্মচাৰীৰ এই প্ৰতিবাদ। ৰাজ্যৰ পৰিবহণ বিভাগটো ব্যক্তিগতকৰণ কৰাৰ বিৰোধিতাৰে এই প্ৰতিবাদ। দুদিনীয়াকৈ কৰ্মবিৰতি পালনেৰে প্ৰতিবাদ কৰ্মচাৰীসকলৰ। …\nপুনৰ বৃদ্ধি পালে পেট্ৰ’ল-ডিজেলৰ মূল্য। মঙলবাৰে দিল্লীত প্ৰতিলিটাৰ পেট্ৰ’লৰ মূল্য হয়গৈ ৮২.৮৩ টকা। ইফালে ডিজেলৰ মূল্য প্ৰতিলিটাৰত ৭৫.৬৯ টকা। মুম্বাইতো বৃদ্ধি ইন্ধনৰ মূল্য। মুম্বাইত আজি প্ৰতিলিটাৰ পেট্ৰ’লৰ মূল্য ৮৮.২৯ টকা হোৱাৰ…\nগীতানগৰত স্বামীয়ে হত্যা কৰিলে পত্নীক, VIDEO\nপূজাৰ মাজতে এক হত্যাকাণ্ডই জোকাৰিল গ’ল গুৱাহাটী মহানগৰ। গীতানগৰৰ আমাৰ পথত এই হত্যাকাণ্ড। স্বামীয়ে হত্যা কৰিলে পত্নীক। হত্যাকাৰী স্বামীৰ নাম খাইৰুল ইছলাম। নিহত পত্নীগৰাকীৰ নাম হুছনাৰা বেগম। গীতানগৰ আৰক্ষীয়ে ইতিমধ্যে…\nমঙলবাৰে গুৱাহাটীত উপস্থিত হ’বহি বিজেপিৰ ৰাষ্ট্ৰীয় সভাপতি অমিত শ্বাহ\nমঙলবাৰে অসমত উপস্থিত হ’ব বিজেপিৰ ৰাষ্ট্ৰীয় সভাপতি অমিত শ্বাহ। ২৮ নবেম্বৰত মিজোৰামত অনুষ্ঠিত হ’ব ভোটগ্ৰহণ। সেই অনুসৰি বুধবাৰে মিজোৰামত নিৰ্বাচনী প্ৰচাৰ চলাব শ্বাহে। মঙলবাৰে নিশা ৯.৩০ বজাত বৰঝাৰত বিমান বন্দৰত উপস্থিত হ’বহি অমিত…


ঊনসত্তৰ- দশম খণ্ড\n~~ বৌদ্ধিক ধদুৱা ~~\nশৰ্মা: কলৈ যাবানো? আজি কাৰোবাৰ বাৰ্থডে আছে নেকি?\nশৰ্মানী: উৱা, পাহৰিলা৷ আজি ধনতেৰচ নহয় জানো? ব’লা আক’ মাণিকচান্দৰ পৰা আহো৷ আজি কিবা সোণৰ বস্তু কিনিব লাগে নহয়৷\nশৰ্মা: চু…..প চুপে চাপে কোৱা, বেৰৰো কাণ থাকে৷ তুমি যিমান জোৰে কৈছা গান্ধীকলনিৰ চবেই শুনিব৷\nশৰ্মানী: শুনিলেই যেনিবা তাতেনো কি হ’ল? আমি নিজৰ পইচাৰেহে কিনিম কিবা৷ চুৰ কৰিব নাযাওঁ নহয়৷\nশৰ্মা: নহয় ঔ৷ দেখা নাই নেকি আজি কলিতাৰ কি অৱস্থা হ’ল৷\nশৰ্মানী: কি হ’লনো? গমকে নাপাওঁ নহয়৷\nশৰ্মা: কি কবা! চি-ব্লকৰ কলিতাই আজি প’ষ্ট এটা দিলে ’হেপী ধনতেৰচ’ বুলি৷ বচ, এজাকমানে লগ লাগি ধুই পেলালে বুজিছা৷ ধনতেৰচ হেনো আমদানি কৰা বিজতৰীয়া উৎসৱ; আমি নিজৰটো পাহৰি আনৰবোৰ চপাই লোৱাত এক্সপাৰ্ট; আমাৰ স্বকীয়তা নাইকিয়া হৈছে; হিন্দী বলয়ে হেনো চেপি আনিছে এট্ চেটৰা এট্ চেটৰা৷ তেওঁ জন্মদিনত মমবাতি ফুৱাই কেক কটাটো ক’ৰ আমাৰ নিজা সংস্কৃতি বুলি মুখ মেলিছিলহে দুজনমানে একেবাৰে ব্যক্তিগত আক্ৰমণ আৰম্ভ কৰি দিলে৷ বেচেৰাই উপায় নাপায় একাউণ্টেই ডিএক্টিভেট কৰি দিলে৷\nশৰ্মানী: এইবোৰ হিংসাকুৰীয়া মানুহ বুজিছা৷ উৎসৱ এটাত উইছ্ কৰিছে দায় তাতো ধৰিছে৷ নিজৰতো কিনিবলৈ ঔকাত নাই, আনে কিনা দেখিলে হিংসা কৰে৷ চিধাকৈ ক’ব নোৱাৰি সংস্কৃতিত ধৰে৷ এইকাৰণে অসমীয়া জাতিটো ধনী হ’ব নোৱাৰে কোনো কালে৷ মাৰোৱাৰীবোৰক দেখা নাই, ধনতেৰচ মনাই সোণ ৰূপ কিনি মালামাল হৈ গৈছে৷ আৰু আমাৰ ফফৌফৌ৷\nশৰ্মা: আমাৰ ডি-ব্লকৰ দত্তয়ো বেয়া ধোৱন খালে আজি৷ ঘৈণীয়েকে তিলপিঠা পুৰি থকা ফ’টো এখন আপল’ড কৰি প’ষ্ট দিছিল ’হেপী কাতিবিহু’ বুলি৷ বৰানীহঁতে জকজকাই ধৰিল৷ কাতি বিহু কঙালীহে, কঙালীত জানো চেলিব্ৰেট কৰে, মাহ-প্ৰসাদহে খাব লাগে, কোনোবাদিনা কাতি বিহু বুলি হুঁচৰিকে মাৰিব দেখোন ইত্যাদিবোৰ গালে৷\nশৰ্মানী: ময়ো দেখোন ঘিলাপিঠা পুৰিছো৷ কঙালী বুলি মনৰ দুখতে দেহবিচাৰৰ গীত গাব লাগিছিল নেকি?\nশৰ্মা: তাকেই, চোৱাচোন৷ আমাৰ মন গৈছে আমি পিঠা খাইছো৷ তোমাৰ মন যোৱা নাই নাখাবা৷ তোমাকতো কোনেও জোৰ কৰি পিঠা পুৰিব কোৱা নাই৷ মোৰ নেজ দীঘল হৈছে মই কোঁচাই বহিম, তোমাৰ নেজ নাই মনে মনে থাকিব ভাই৷\nশৰ্মানী: হয় দেই, দুদিনীয়া জীৱনটোত আছেনো কি? সৰু বৰ উৎসৱবোৰতে অলপ মাইণ্ডবোৰ ফ্ৰেছ হয়৷ নিজৰ উৎসৱ লোকৰ উৎসৱ বুলি কি কথা আছে৷ নিজৰটোও ধৰি ৰাখিছো, আনৰটোও লৈছো৷ খালী হিংসা কৰো কৰোকে থাকে৷\nশৰ্মা: আৰু এটা কথা চোৱা৷ এটা সময়ত মানুহৰ বৰ অভাৱ আছিল৷ ধান নচপোৱালৈকে অনাটন নাটনি আছিল৷ সেইকাৰণে অনুষ্টুপীয়াকৈ লখিমীক আদৰি কাতি বিহু কঙালী হিচাপে পাতিছিল৷ পিছে ভাবাচোন, এটা সময়ত যেতিয়া চব অসমীয়া মানুহ ধনী হৈ যাব তেতিয়া কাতি বিহু কঙালী হৈ নাথাকিব নহয়৷ মানুহে কঙালীতো ভোগ কৰিব৷ এয়াই সময়ৰ আহ্বান, বিৱৰ্তন, ইভলুচ্যন৷\nশৰ্মানী: ঠিকেই কৈছা৷ এইবোৰ কথা তেওঁলোকে বুজি নাপায়৷ কেনেকৈ লোকক ডাউন দিব পাৰে তাৰেই চেষ্টাত থাকে৷\nশৰ্মা: প্ৰতিটো উৎসৱৰ সময়তে পানী ঢলা এচাম আছেহে৷ দেখিছানে নাই, দুৰ্গা পূজাৰ সময়ত বলিবিধান লৈ হৈ-চৈ, দেৱালীৰ সময়ত ফটকা-ফুলজাৰি লৈ হৈ-চৈ, ফাকুৱাৰ সময়ত হৈ-চৈ, শিৱৰাত্ৰিৰ সময়ত হৈ-চৈ৷ আপত্তিয়েই নুগুচে এইচামৰ৷\nশৰ্মানী: দেৱালীত কিন্তু ফটকা ফুটুৱাটো ময়ো ভাল নাপাওঁ, টমিয়ে ইমান ভয় খায়৷\nশৰ্মা: সকলো বস্তুৰে বেয়া দিশ একোটা থাকেই৷ সেইবোৰৰ ভুল আঙুলিয়াই দিয়াটো বা সেইবোৰ নিৰ্মুল কৰিব বিচৰাটো ভাল কথা৷ সেইবুলি স্থান কাল পাত্ৰ বুলি কথা এটা আছে নহয়৷ উৎসৱ এটা চলি থাকোতে নিগেটিভ কথাবোৰ কৈ মানুহক নিৰানন্দ দিয়াটো কেনেধৰণৰ ভদ্ৰতা? খাই থাকোতে যদি কোনোবাই লেতেৰা কথা কয় বা ফুচকৈ হেৰি এটা এৰি দিয়ে খাব পাৰি জানো?\nশৰ্মানী: সেইটোৱে কথাটো৷ এই সমালোচনাবোৰ উংসৱৰ হয় আগত নতুবা পিছত কব লাগে৷ উৎসৱ চলি থকাৰ সময়ত বিতৰ্ক কৰি চেডিষ্টিক প্লিজাৰ এটা লৈ উৎসৱ হৈ যোৱাৰ পিছত চব পাহৰে৷\nশৰ্মা: ডাৰ্লিং, আমি সৰু থাকোতে চাৰিআলিত আমাতকৈ ডাঙৰ ল’ৰা কিছুমান দেখিছিলো৷ দিনৰ দিনটো কাম বন নাই কেৱল কেৰম খেলি থাকে৷ মানুহে তেওঁলোকক ধদুৱা বুলি কৈছিল৷ এওঁলোকো একেই বুজিছা৷ কাম বন নাই ধদুৱামি কৰি থাকে৷ একধৰণৰ ’বৌদ্ধিক ধদুৱা৷’\nশৰ্মানী: ধেই কিবা৷ তুমিও যে আৰু৷ ব’লা ব’লা দেৰিয়ে হ’ল৷\nশৰ্মা: ৰ’বা মই কাপোৰযোৰ পিন্ধি আহো৷


দক্ষিণ কোৰিয়াত হৃদয়ৰ খেল চাবলৈ গৈছিল অভিনৱ বিন্দ্ৰা! - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nদক্ষিণ কোৰিয়াত হৃদয়ৰ খেল চাবলৈ গৈছিল অভিনৱ বিন্দ্ৰা!\nঅসমীয়া প্ৰতিদিন ৰ দ্বাৰা\t Sep 13, 2018 ত\nডিজিটেল ডেস্কঃ দক্ষিণ কোৰিয়াত অনুষ্ঠিত আই এছ এছ এফ শ্বুটিং বিশ্ব চেম্পিয়নশ্বিপত স্বৰ্ণ জয় কৰা হৃদয় হাজৰিকা নিশা ডেৰ বজাত আহি উপস্থিত হয়হি দিল্লীত। আজি পুৱা ১১বজাত পিতৃ-মাতৃৰ সৈতে অসমলৈ ৰাওনা হৈছে হৃদয়।\nবিমান বন্দৰৰ পৰাই ‘অসমীয়া প্ৰতিদিন’ৰ ডিজিটেল ডেস্কৰ সৈতে হোৱা বাৰ্তালাপত হৃদয়ে দক্ষিণ কোৰিয়াত লাভ কৰা অভিজ্ঞতাৰ কথা সদৰী কৰে। বৰ সুন্দৰ অভিজ্ঞতাৰে প্ৰতিযোগিতাখনত অংশ গ্ৰহণ কৰি স্বৰ্ণ জয় কৰা হৃদয়ে ক’লে- ‘দক্ষিণ কোৰিয়াত যথেষ্ট কথা শিকিলো। অভিনৱ বিন্দ্ৰাকো লগ পাইছিলো। তেখেতে আমাৰ খেল চাবলৈ গৈছিল। মোক তেখেতে এনেকৈয়ে খেলি যাবলৈ প্ৰেৰণা দিলে।’\nইয়াৰ পাছত নবেম্বৰত কোৱেইট চহৰত অনুষ্ঠিত হ’ব লগা প্ৰতিযোগিতাৰ বাবে নিজকে প্ৰস্তুত বুলি জনালে হৃদয়ে। ৭দিনৰ বাবে অসমলৈ আহিছে তেওঁ। ২০ ছেপ্টেম্বৰত হৃদয় পুনৰ ঘূৰি যাব দিল্লীলৈ। দিল্লীতেই এতিয়া হৃদয়ে নিয়মীয়া অনুশীলন অব্যাহত ৰাখিছে।\nউত্তৰ-পূৰ্বৰ সন্থাসবাদক লৈ উদ্বিগ্ন, ইটানগৰত ৮ ৰাজ্যৰ ডিজিপি-আইজিপিৰ গুৰুত্বপূৰ্ণ বৈঠক\nবিত্ত মন্ত্ৰী অৰুণ জেটলীক কৈ লণ্ডনলৈ পলাইছিল বিজয় মালিয়া! VIDEO


এ টি এম - অসমীয়া ৱিকিপিডিয়া\n(এটিএমৰ পৰা পুনঃনিৰ্দেশিত)\nএ টি এমইংৰাজীত সম্পূৰ্ণ নাম Automated Teller M achine ,সংক্ষেপে এ টি এম (ATM) বুলি কোৱা আৰু লিখা হয়। এ টি এম হ'ল বেংক বা কোনো বিত্তীয় প্ৰতিষ্ঠানে কম্পিউটাৰ-দূৰসংযোগ ব্যৱস্থাৰ জৰিয়তে কোনো কৰ্মচাৰী নোহোৱাকৈ ৰাজহুৱা স্থানত তেওঁলোকৰ গ্ৰাহকক ধন পৰিশোধ কৰাৰ এটা পদ্ধতি তথা যন্ত্ৰ। এ টি এমে সম্প্ৰতি সমগ্ৰ বেংকিং ব্যৱস্থাটোতে বৈপ্লৱিক পৰিবৰ্তন আনিছে। সঠিক হিচাপত টকা আগবঢ়াই দিব পৰা যান্ত্ৰিক পদ্ধতি আৱিষ্কাৰ কৰিছিল লুথাৰ জৰ্জ ছিমজিয়ানে। ১৯৩৯ চনত ছিটি বেংক অৱ নিউয়ৰ্কে নিউয়ৰ্কত এই পদ্ধতি ব্যৱহাৰ কৰিবলৈ লয়। কিন্তু গ্ৰাহকে গ্ৰহণ নকৰাৰ বাবে ছমাহৰ পাছত সেই পদ্ধতি উঠাই দিবলগীয়া হয়। \nএ টি এমৰ ব্যৱহাৰ[সম্পাদনা কৰক]\nএই ব্যৱস্থাত প্ৰতিজন গ্ৰাহকক প্লাষ্টিকেৰে নিৰ্মিত এখন বিশেষ ধৰণৰ এ টি এম কাৰ্ড দিয়া হয়। কাৰ্ডখনৰ এটা চুম্বকীয় ষ্ট্ৰিপত এখন চিপ থাকে। তাত প্ৰতিজন গ্ৰাহকৰ বাবে একোটা নম্বৰ (PIN: Personal Identification Number) আৰু আন নিৰাপত্তা সম্পৰ্কীয় তথ্য কিছুমান লিখা থাকে। \n↑ 1.0 1.1 1.2 "জ্ঞানাঞ্জন". প্ৰান্তিক খণ্ড ৩২শ বছৰ (৫ম সংখ্যা): ৩৭. ১ - ১৫ ফেব্ৰুৱাৰি ২০১৩.\nৱিকিমিডিয়া কমন্সত Automatic teller machines সম্পৰ্কীয় মিডিয়া ফাইল আছে।\nএ টি এম বিষয়ে Curlie (DMOZ)-ত থকা তথ্য\n"https://as.wikipedia.org/w/index.php?title=এ_টি_এম&oldid=234373"ৰ পৰা অনা হৈছে


গণিত- এটা বিৰক্তিকৰ বিষয়! - Gonit Sora\n26 Feb গণিত- এটা বিৰক্তিকৰ বিষয়!\nPosted at 18:09h in নিবন্ধ, পৰ্যালোচনা by পংকজ জ্যোতি মহন্ত2Comments\nগণিত- সঁচাকৈয়ে এটা বিৰক্তিৰ বিষয়। কিয়নো… “(শুদ্ধ) গণিত এনে এক বিজ্ঞান যে, আমি ইয়াত কি কৈছোঁ আমি একোকে ‘নাজানো’ বা যি কৈছোঁ, সেয়া সত্য হয় নে নহয় এই বিষয়ে হয়তো আমি একো চিন্তাও কৰা নাই।”\nগণিত- এনে এটা বিষয় যে অতি চিনাকি অংশৰপৰা আমি দুটা বিপৰীত দিশেৰে আগবাঢ়িব পাৰোঁ। তুলনামূলকভাৱে অতি চিনাকি দিশটো হ’ল- পূৰ্ণ সংখ্যাৰপৰা ভগ্নাংশ, বাস্তৱ সংখ্যাৰপৰা জটিল সংখ্যা, যোগ আৰু পূৰণৰ পৰা অৱকলন, অনুকলন- এনেদৰে ক্ৰমবৰ্ধমান জটিলতাৰ গাঁথনিযুক্ত দিশটো- যিয়ে আমাক উচ্চ গণিতলৈ লৈ যায় আৰু তুলনামূলকভাৱে কম চিনাকি, দিশটো হ’ল বিশ্লেষণৰ মাধ্যমেৰে অধিকৰপৰা অধিকতৰভাৱে বিমূৰ্ততালৈ আৰু যৌক্তিক সৰলতালৈ বুলি অগ্ৰসৰ হোৱা দিশটো।\nসাম্যবাদী সমাজৰ ধাৰণাৰ অন্যতম পিতৃস্বৰূপ ফ্ৰেডেৰিক এঙ্গেলছে উপৰ্যুক্ত তুলনামূলকভাৱে বেছি পৰিচিত দিশটোক লৈ আলোচনা কৰিছিল। এই দিশটোৰ প্ৰতি হয়তো আমি- কেৱল গণিতৰ উত্তৰমালা আৰু প্ৰশ্নমালাক লৈ ব্যস্ত থকা গণিতৰ ছাত্ৰসকলে মন নিদিয়াৰ কাৰণে আমি গণিতৰ ছাত্ৰ হৈও অগাণিতিক দৃষ্টিভংগীৰে দৈনন্দিন জীৱনৰ বেছিভাগ সময়েই পৰস্পৰ বিৰোধী চিন্তা তথা আদৰ্শৰ মাজত হাবুডুবু খাওঁ। আমি গণিতৰ অতি সাধাৰণ শিক্ষক হিচাবে নিজৰ অতি সাধাৰণ অভিজ্ঞতাৰপৰা এটা কথা অতি সূক্ষ্মভাৱে মন কৰিছোঁ। এই প্ৰবন্ধটিত আমি ক’ব বিচৰা কথাখিনিৰ ওপৰত আমাতকৈ বিজ্ঞ আৰু এই বিষয়ত ৰাপ থকা ব্যক্তিৰ মতামত তথা আলোকপাত নিশ্চয়েই আদৰণীয় হ’ব।\nআমি, সংহতি(set) বুজাবলৈ ছাত্ৰ-ছাত্ৰীক উদাহৰণ দিওঁ। যেনে- কোনো মানুহৰ, কোনো কিতাপৰ, কোনো বিশেষ সংখ্যাৰ ইত্যাদি। কোনো বিশেষ মানুহৰ সংহতিত যদি আমি কওঁ- ভাৰতৰ ৰাষ্ট্ৰপতিৰ সংহতি আৰু ব’ৰ্ডত যেতিয়া গণিতৰ পিৰিয়ডত ৰাষ্ট্ৰপতিকেইজনৰ নাম লিখি যাম- ৰাজেন্দ্ৰপ্ৰসাদ, ৰাধাকৃষ্ণণ, ভি. ভি. গিৰি ইত্যাদি, তেতিয়া আপুনি ছাত্ৰ-ছাত্ৰীৰ ফালে মন কৰিলে দেখা পাব যে প্ৰতিজন ছাত্ৰ বা প্ৰতিজনী ছাত্ৰীয়েই অতিমনোযোগেৰে বুজিব বিচাৰিছে। সাধাৰণভাৱে অতি মনোযোগী ছাত্ৰ-ছাত্ৰীজনীয়েও মন দিছে। কিয়নো তেওঁলোকে গণিতৰ পিৰিয়ডত, বৰ্ডত তেওঁলোকৰ অতি বিৰক্তিকৰ ১,২,৩,৪,… চিহ্নবোৰৰ ঠাইত দেখিবলৈ পাইছে-ৰাজেন্দ্ৰ প্ৰসাদ, ৰাধাকৃষ্ণণ আদিৰ নাম। প্ৰথম দুজন বিশেষ ডিগ্ৰীধাৰী, তৃতীয়জন শ্ৰমিক নেতা বা দ্বিতীয়জন বিখ্যাত ভাৰতীয় চিন্তাবিদ ইত্যাদি। আমি আমাৰ সাধাৰণ অভিজ্ঞতাৰপৰা কৈছোঁ যে ইয়াৰ পিছত আমি সংহতি সম্পৰ্কে যেতিয়া তত্তৰ (theory) ভিতৰত লাহে লাহে সোমাই পৰিম, তেতিয়া ওপৰত উল্লেখ কৰা বাৰ্ট্ৰাণ্ড ৰাছেলৰ সেই বিখ্যাত উক্তিটোৰ বিৰোধীভাৱৰ এটা বিৰাট প্ৰশ্নবোধক চাৱনি ছাত্ৰ-ছাত্ৰীসকলৰ মুখমণ্ডলত বিৰাজ কৰা দেখা পাম। অথচ এয়া একেবাৰে সচাঁ যে, সংহতিৰ(set) ধাৰণা দিবলৈ ওপৰৰ ধৰণৰ উদাহৰণবোৰৰ সহায় ল’ব লাগিবই।\nগণিত বিষয়টো, সাধাৰণ ছাত্ৰ-ছাত্ৰীৰ সহজবোধ্য বা মনোৰঞ্জক কৰিবলৈ বুলি সাধাৰণতে আমি দৈনন্দিন কাম-কাজত অহা ঘটনাৱলীৰ উদাহৰণেৰে বুজাবলৈ চেষ্টা কৰোঁ। অথচ অলপ দূৰহে আমি তেনেদৰে আগবাঢ়িবলৈ সক্ষম হওঁ। কিয়নো যিমানেই চেষ্টা নকৰো কিয়, তেনেধৰণে আগবাঢ়িলেও শেষত সাধাৰণ ভাষাত আমি মগজৰ নীৰৱ কছৰতৰ মাজত সোমামেই আৰু ফলস্বৰূপে বৰ্তমান যুগৰ, দেশৰ, সমাজৰ সৰ্বত্ৰ সংশয়ৰ পৰিৱেশত স্বভাৱতেই এটা সাধাৰণ ভয়মিশ্ৰিত বিৰক্তিকৰ ভাব গণিত বিষয়টোৰ প্ৰতি আহি যায়। আমি আলোচনা কৰিব খোজা সমস্যাটোক তলৰ উদাহৰণ দুটাৰদ্বাৰা সহজে বুজিব পৰা যাব বুলি আলোচনাৰ বাবে লোৱা হ’ল।\nবিখ্যাত জাৰ্মান দাৰ্শনিক ইমানুৱেল কাণ্টৰ জন্মস্থান কনিংচবাৰ্গ চহৰৰ মাজেৰে বৈ গৈছে এখনি নৈ। নৈৰ মাজত কেতবোৰ চৰ। চৰসমূহক সিহঁতৰ ভিতৰতে আৰু নৈৰ পাৰৰ লগত সংযোগ কৰা আছে সাতখন দলঙেৰে। কনিংচবাৰ্গৰ বাসিন্দাসকলে এদিন দেওবাৰে চহৰৰ বাহিৰলৈ আহিল খেল চাবলৈ বুলি। খেল শেষ হোৱাৰ পাছত ঘৰলৈ বুলি ওভতাৰ পথত কাৰোবাৰ মগজত হঠাতে খেলিল এটা বুদ্ধি। এজনে প্ৰস্তাৱ দিলে যে কোনে মাথোন এবাৰকৈ একোখন দলঙেৰে গৈ গোটেইকেইখন দলং পাৰ হ’ব পাৰিব? বিজ্ঞানৰ ভাষাত এনে ধৰণৰ, হঠাতে উদয় হোৱা চিন্তাক কোনো বিশেষ অণুৰ বিশেষ খুন্দাৰ ফল বুলি ক’ব। যি হওক, চেষ্টা কৰা হ’ল। পিছে কৃতকাৰ্য নহ’ল। তেনেতে আহক প্ৰখ্যাত গণিতজ্ঞ লিঅ’নাৰ্ড অইলাৰ(Leonard Euler)। তেখেতে কনিংচবাৰ্গ চহৰ সহ সাতখন দলং ভালদৰে চাই তলত দিয়া চিত্ৰখন দেখিলে। পিছত তেখেতে গোটেই সমস্যাটো এটা দেখাত সৰু অথচ বিশেষ জ্যামিতিক সমস্যালৈ লৈ গ’ল। গল্পটোৰ মতে, মানুহবোৰক বুজাই-বঢ়াই তেনে ধৰণৰ প্ৰতিযোগিতাৰপৰা বিৰত কৰালে। অইলাৰে দিয়া সমপৰ্যায়ৰ জ্যামিতিক সমস্যাটো হ’ল তলত দিয়া ধৰণৰঃ\nতেখেতে প্ৰতিটো পাৰ আৰু প্ৰতিটো দ্বীপ একোটা বিন্দু, প্ৰতিখন দলং একোটা ৰেখাৰে বুজাই তলৰ চিত্ৰটো পালে। তেতিয়া সমাধান কৰিবলগীয়া সমস্যাটো দলং বা নদীৰপৰা আহি পৰিল এনে ধৰণৰ এটা সমস্যালৈ- এই চিত্ৰটো সম্পূৰ্ণ কৰিব লাগে এবাৰো কলম নোতোলাকৈ ৰেখাকেইটাৰ ওপৰেৰে চলাই নি, চৰ্ত হ’ল এটা ৰেখা দুবাৰ আঁকিব নোৱাৰি। সমস্যাটোৰ সমাধান কেনেকৈ কৰা হ’ল সেই বিষয়ে আলোচনা কৰাটো আমাৰ উদ্দেশ্য নহয়। সেয়ে এইখিনি কথা জানি থ’লেই আমাৰ কাম চলিব যে বহু চেষ্টাৰ মূৰত সিদ্ধান্তত উপনীত হোৱা হ’ল যে এনেদৰে এবাৰো কলম নোতোলাকৈ চিত্ৰটো সম্পূৰ্ণ কৰিব নোৱাৰি; কাৰণ ই অসম্ভৱ।\nআন এটা গল্পলৈ মন কৰক।\nপাঁচজন নাৱিক ঘটনাক্ৰমে এটা দ্বীপ পালেহি। খোৱা বস্তুৰ প্ৰয়োজনত বিশেষ সংখ্যাৰ নাৰিকল সংগ্ৰহ কৰিলে। পাঁচজন নাৱিক এটা দ্বীপত। এটা পৰিয়াল যেন। প্ৰতিজনৰ লগত আনজনৰ স্বাৰ্থ জড়িত। সেয়েহে সমবণ্টনৰ ধাৰণাৰে নাৰিকলকেইটা থৈ শুই থাকিল। পিছে, আগৰদৰেই তেনে, কোনো বিশেষ অণুৰ বিশেষ খুন্দা খাই, উঠক এজন নাৱিক সাৰ পাই- ভগাওঁক নাৰিকলকেইটা সমানে পাঁচভাগত- এটা বেছি হ’ল। বেছি হোৱাটো বান্দৰক(!) দি দিলে আৰু নিজৰ ভাগটো লুকুৱাই ৰাখি শুই থাকিল। অলপ পিছত দ্বিতীয় এজনে সাৰ পাই একে কৰ্মকেই কৰিলে। সিও এটা নাৰিকল বান্দৰক দি শুই থাকিল। এনেদৰে প্ৰতিজন নাৱিকে একেধৰণে ভগাই একোটা বেছি পায় আৰু সেইটো বান্দৰক দি নিজৰ ভাগটো লুকুৱাই ৰাখি শুই থাকে। পিছদিনাখন ৰাতিপুৱা পাঁচজনেই আগনিশাৰ ঘটনা জানিও নজনাৰ ভাও জুৰি বাকী থকা নাৰিকলকেইটা পাঁচভাগ কৰিলে। ঘটনাক্ৰমে সমান সমান হ’ল। এতিয়া গাণিতিক সমস্যাটো হ’ল-সিহঁতে কমেও কিমানটা নাৰিকল সংগ্ৰহ কৰিছিল? নাৱিককেইজনৰ প্ৰয়োজনৰ খাতিৰত এই প্ৰশ্নৰ মূল্য হয়তো একো নাই। পিছে গণিতৰ সমস্যাৰ খাতিৰত ই এটা বিশেষ গাণিতিক সমস্যা। এই সমস্যাটো সমাধা কৰিবলৈ যাওঁতে আমি এটা বিশেষ ধৰণৰ অবিৰত ভগ্নাংশ পাওঁ। যি হওক এই অংকটো সমাধা কেনেকৈ কৰা হ’ল, সেয়া আলোচনা কৰাটো আমাৰ উদ্দেশ্য নহয়। গতিকে কেনেদৰে, কি উত্তৰ পাম সেই আলোচনা আমি ইয়াত নকৰোঁ। আমি ক’ব বিচৰা কথাখিনি হ’ল এই-\nপ্ৰথম গল্পটোত থকা সমস্যাটোত- গণিত মানে যদি সেই দ্বীপ, দলং, খেল ইত্যাদিয়েই হ’লহেঁতেন বা গণিতৰ জগতখন যদি দলং, দ্বীপ ইত্যাদিতে শেষ হ’ল হয় তেতিয়া পিছে চিন্তা নাছিল। পিছে সেই বিশেষ সমস্যাটো সমাধা কৰোঁতা অইলাৰৰ মুখমণ্ডললৈ সূক্ষ্মভাৱে নিৰীক্ষণ কৰি চাই পঠিয়ালে কি দেখা পাওঁ? আমি দেখা পাওঁ অইলাৰৰ সংকুচিত কপাল- অতি মনোযোগী তন্ময় ভাৱ(!)। কলমৰ আগেৰে অইলাৰৰ যুক্তিৰ আঁক-বাকবোৰ বগা কাগজত পৰিল, জ্যামিতি আহিল-যুক্তি আহিল। এটা খাপৰ পিছত আন এটা খাপ মনলৈ আহি এডাল শিকলিত সংগঠিত হৈ ‘যুক্তিয়ে কথা ক’বলৈ ধৰিলে।’ শেষত সিদ্ধান্তত উপনীত হ’ল। এইখিনি সময়ত কনিংচবাৰ্গ চহৰ, নৈ, দলং, দ্বীপ, নৈৰ পানী, পানীৰ সোঁত, দলঙৰ দৈৰ্ঘ্য, দলঙৰ শক্তি, দ্বীপৰ জলবায়ু, খেলৰ ফলাফল ইত্যাদি সকলোৰে উৰ্দ্ধত থাকি গণিতজ্ঞজনৰ মগজুত ‘শুদ্ধযুক্তি’য়ে ক্ৰিয়া কৰিব ধৰিছে। তেনেদৰে দ্বিতীয় গল্পটোত, যদি অকল বান্দৰক বাকী ৰোৱা নাৰিকল দিয়া বা নাৱিকজনে নাৰিকল বিচৰা বা ৰাতি মনে মনে চুৰ কৰা ইত্যাদিয়েই অংকৰ সমস্যা হ’ল হয়, তেনেহ’লে খুব সম্ভৱ গণিত বিষয়টো আমি ভবামতে সাধাৰণ ছাত্ৰ-ছাত্ৰীৰ সহজবোধ্য বা মনোৰঞ্জক হ’ল হয়। পিছে আমোদৰ কথা হ’ল- ওপৰৰ সমস্যাটোত আমাক যিটো উত্তৰ লাগে তাত লাগিলে বাকীৰোৱা নাৰিকলকেইটা বান্দৰকেই দিয়া হওক বা সাগৰতেই উটুৱাই দিয়া হওক- একেটা উত্তৰেই পাম। নাৰিকল বিচাৰোঁতে কোনো এজন নাৱিকৰ জখম হৈ আধালিটাৰমান তেজ গৈ অচেতন হৈ পৰি থাকিলেও গণিতৰ উত্তৰ একেটাই পাম। গতিকে সন্দেহ নাই যে গণিতৰ সমস্যা সমাধান কৰোঁতে ৰাছেলৰ সেই ভাববিলাসী উক্তিটো আমি সদায়েই মনত ৰাখিব লাগিব। পিছে গৰিষ্ঠসংখ্যক ছাত্ৰ-ছাত্ৰীৰ ক্ষেত্ৰত সেয়া নঘটে। সেয়ে এনেদৰে গল্পৰ ছলেৰে গৰিষ্ঠ সংখ্যকক গণিতৰ প্ৰতি আকৃষ্ট কৰা কায়দাটো খুব ফলপ্ৰসূ নহয়। আচলতে গণিতৰ গাণিতিক সোৱাদ সম্পৰ্কে আমি ভবাই তুলিব পাৰিব লাগিব। এনে ‘গাণিতিক সোৱাদ’ৰ (Mathematical taste) অংকুৰ মেলাব পাৰিলেহে হয়তো জ্যামিতিৰ অনুশীলনী এটা কৰি থকা সময়ত, ৰাছেলৰ সেই বিশেষ উক্তিটোৰ ভাবখিনি, ৰাছেলৰ চিন্তা-চৰ্চাৰ স’তে চিনাকি নথকাজনেও উপলব্ধি কৰিব।\nভাবি চাওঁকচোন- A B C এটা কোণ, DE এডাল সৰলৰেখা। এনেতে খবৰ আহিল ‘বেলতলাৰ গোলমাল’। নিউটনৰ কথা বেলেগ, আইনষ্টাইনৰ কথা বেলেগ। আনহাতে নিউটন, আইনষ্টাইন আদি হ’ব নোৱাৰা অতি সাধাৰণ ছাত্ৰ-ছাত্ৰীৰো যে গণিতৰ জ্ঞানৰ দৰকাৰ সেয়াও সত্য। তেনে সাধাৰণ ছাত্ৰ-ছাত্ৰীৰ মন যদি অতি সহজতে জ্যামিতিৰপৰা বেলতলাৰ গোলমাললৈ গুচি যায়, দোষ ছাত্ৰ-ছাত্ৰীৰ নহয়। গতিকে আজিৰ যুগত এনে পৰিবেশত ছাত্ৰ-ছাত্ৰীক সন্তুষ্ট কৰিব পৰাকৈ গণিতৰ ‘গাণিতিক চিন্তা’ক সজায় দিয়া যায় কেনেকৈ? ওপৰৰ ধৰণৰ বাস্তৱ পৰিস্থিতিৰ ফল কি হয় জানেনে? ই আমাৰ আ-সজ্ঞান মনক এনেদৰে প্ৰভাবিত কৰি ৰাখে যে জ্যামিতিৰ পিৰিয়ডত চকু অৰ্ধ উন্মিলিত-মূৰে বৰশী বাওঁ! আমি ক’ব বিচৰা কথাখিনি গৰিষ্ঠ সংখ্যকৰ অৰ্থাৎ অতি সাধাৰণ ছাত্ৰ-ছাত্ৰীৰ বাবেহে- যিসকলে গণিত, অন্ততঃ এটা বিশেষ স্তৰলৈ অধ্যয়ন কৰিব লাগে।\nসংখ্যাৰ ধাৰণা, (ধনাত্মক, বিয়োগাত্মক, পৰিমেয় ইত্যাদি) জ্যামিতিৰ সমস্যাসমূহ গণিতৰ বিভিন্ন সূত্ৰ, স্বীকাৰ্য, স্বতঃসিদ্ধ- এইবোৰ বাস্তৱ অভিজ্ঞতাৰপৰাই অহা যদিও অতি আধুনিক গণিতৰ শাখাসমূহত আইনষ্টাইনে কোৱাৰ দৰে- “ ‘গাণিতিক বস্তুটো’ৰ বোধৰ কোনো ধৰণৰ জ্ঞান ইয়াত ধৰি লোৱা হোৱা নাই। ইয়াৰ বিপৰীতে, সকলো ধৰণৰ অভিজ্ঞতালব্ধ ‘বোধ’ৰ বিষয়ৰ উৰ্ধত থকা, স্বীকাৰ্যসমূহৰ সত্যতাহে মাথোন ইয়াক অতি শুদ্ধ বা ‘ফৰ্মেল’ অৰ্থত লোৱা হৈছে।” এই বাস্তৱ সমস্যাৰ পৰা উদ্ভুত কেতবোৰ বিশেষ স্বীকাৰ্য, বিশেষ সংজ্ঞাৰে আগবাঢ়ি এটা উন্নততৰ স্তৰ পাওঁতেহে আগতেই লৈ অহা স্বীকাৰ্য, সংজ্ঞাসমূহক উপৰ্যুক্ত উক্তিৰ সমৰ্থনত ব্যাখ্যা কৰা হয়। ইয়াতে এটা উদাহৰণ আমি কৰোঁচোনঃ\nজ্যামিতিত সমতলীয় কক্ষপথৰ সংজ্ঞা দিয়া হৈছিল এনেদৰে- কেতবোৰ নিয়ম মানি চলাচল কৰোঁতে, এটা বিন্দুৱে সমতল এখনত যেনে ধৰণৰ পথ উৎপন্ন কৰে, তাকেই কক্ষপথ বোলে। পিছে আধুনিক গণিতত কক্ষপথৰ সংজ্ঞা দিয়া হয় এনেদৰে- কোনো নিয়ম মানি চলা বিন্দু কেতবোৰৰ সংহতিয়েই (সংগ্ৰহ) এটা কক্ষপথ। কোনো সন্দেহ নাই যে পিছৰ সংজ্ঞাটো অতি নিশ্চিতভাৱে প্ৰথমটোতকৈ বেছি বিমূৰ্ত। পিছে সেয়া হ’লেও এইটো অনস্বীকাৰ্য যে, কক্ষপথৰ সংজ্ঞাৰ উৎস হ’ল প্ৰথম সংজ্ঞাটোত সোমাই থকা কথাখিনিহে। অৱশ্যে এয়াও ঠিক যে পিছৰ সংজ্ঞাটো প্ৰথমটোতকৈ বেছি শুদ্ধ বা বেছি সঠিক। আগতে দি লোৱা সংজ্ঞাটোৰপৰা পিছৰ বেছি সঠিক দ্বিতীয় সংজ্ঞাটো দিব লগা হ’ল তেতিয়াহে, যেতিয়া প্ৰথম সংজ্ঞাটিৰে বহুদূৰ আগবাঢ়ি অহাৰ পিছত এনে ধৰণৰ বাস্তৱ গাণিতিক সমস্যাৰ সন্মুখীন হ’বলগা হ’ল যিবোৰক আগৰ সংজ্ঞাটোৱে ব্যাখ্যা কৰিব নোৱাৰে। সেয়ে আগৰ সংজ্ঞাটোত থকা চৰ্তসমূহত নতুন কথা ভৰাব লগা হ’ল বা সহজ অৰ্থত নতুন ধৰণে সংজ্ঞা দিব লগা হ’ল। গণিতত এয়া ঘটিবই। সাধাৰণতে কোনো বিশেষ স্বীকাৰ্য পদ্ধতিৰ ওপৰত ভেটি কৰি গণিতৰ একোটা শাখা আগবাঢ়ি যায় আৰু সেই বিশেষ স্বীকাৰ্য পদ্ধতিৰ মাজত থাকি (যেনে ধৰণেই সেই স্বীকাৰ্য পদ্ধতি লোৱা নহওক কিয়!) কোনো গাণিতিক চিন্তা আগবাঢ়িলে এনেকুৱা সমস্যা পোৱা যাবই যি ইতিমধ্যে বৰ্তি থকা (existing) স্বীকাৰ্য পদ্ধতিৰদ্বাৰা সমাধা কৰা সম্ভৱ নহয়। ফলস্বৰূপে নতুন স্বীকাৰ্য পদ্ধতি ল’ব লগা হয় অথবা আগৰবোৰকেই নতুন ধৰণে সজাই ল’ব লগা হয়। এনেদৰেই আগবাঢ়ে গণিতৰ পৰিসৰ। এয়া গাণিতিক উপায়েৰেই প্ৰমাণিত- নাম কুৰ্ট্ গডেলৰ ‘অনিশ্চয়াত্মক সমস্যা’। ইয়াৰেই এটা উপপাদ্য অনুসৰি- “আমি সাধাৰণতে আগবঢ়োৱা প্ৰাথমিক সংখ্যা-তত্ত্বৰ সূত্ৰাৱদ্ধকৰণখিনি এয়া নিশ্চিত কৰিবলৈ যথেষ্ট নহয়, যে প্ৰতিটো সূত্ৰ বা ইয়াৰ ঋণাত্মক উক্তিসমূহ স্পষ্টভাৱে কৈ থোৱা স্বীকাৰ্যসমূহৰপৰা সুস্পষ্টভাৱে নিয়ম কেতবোৰেৰে সাব্যস্ত কৰিব পৰা যায়।”\nআনহাতে সমাজ জীৱনতো সেই একেধৰণেৰেই প্ৰগতিৰ বাট ক্ৰমে আগবাঢ়িছে। কোনো বিশেষ সমাজ জীৱনৰ শৃংখলাৰ বাবে, ৰাষ্ট্ৰৰ শৃংখলাৰ বাবে স্বীকৃত নিয়মসমূহ সমাজত মানৱ সভ্যতাৰ অগ্ৰগতিৰ লগে লগে অচল হয়। তাৰ ঠাই এৰি দিব লগা হয় নতুন ধ্যান-ধাৰণাই।\nদাস প্ৰথাৰ যুগত সমাজত ব্যাক্তিৰ মাজত যি বা যেনে ধৰণৰ মৌলিক নিয়ম আছিল, সংগ্ৰহিত খাদ্য-দ্ৰব্যৰ মালিকানাৰ যি মৌলিক নিয়ম আছিল, সেই সম্পৰ্ক বা নিয়ম অচল হ’ল- তাৰ পিছৰ এটা উন্নততৰ সমাজ ব্যৱস্থাৰ যুগত। দাস প্ৰথাত, ডাঙৰ মাটিগিৰিয়ে কম আয়াসতে বেছি উৎপাদন কৰি আৰামী জীৱন-যাপন কৰিবলৈ সৰু মাটিগিৰিক মাটি ভগাই দিছিল। এনেদৰে আহি একেবাৰে নিম্নতম পৰ্যায়ত পোৱা ‘চাৰ্ফ্’ বা ‘ভিলেইন’বোৰ আছিল তেওঁলোকৰ খাদ্যবস্তু উৎপাদনৰ প্ৰধান শক্তি। সেই যুগৰ সমাজৰ নিয়ম অনুসৰি এইবোৰ মানুহ আছিল তেওঁলোকৰ ওপৰত থকা চামৰ চিৰদাস। পিছে সভ্যতা আগবঢ়িল, জীৱন-নিৰ্বাহ জটিলতৰ হৈ আহিল। এটা দলৰ লগত আনটো দলৰ যুঁজ-বাগৰ বাঢ়ি আহিল। এটা দলৰ লগতে কন্দল লাগিল। ফলস্বৰূতে আৰামী জীৱন-যাপন কৰা চামটোৰ শংকা হৈ আহিল যে এনে ধৰণৰ নিয়ম-কানুনৰদ্বাৰা এই দাসবোৰক আৰু চিৰদিন বান্ধি ৰাখিব নোৱাৰি। সেয়ে দাসবোৰক আগতে যি অৰ্থত যেনেদৰে খটুৱাইছিল, সেই অৰ্থত বা ঠিক তেনেদৰে খটুওৱাৰ সাহস আৰু তেওঁলোকৰ নোহোৱা হ’ল। এয়ে হ’ল দাস প্ৰথাৰ ভাঙোণৰ আৰম্ভণি। দাসসকলক নতুন কেতবোৰ উন্নত মৌলিক অধিকাৰৰ গৰাকী কৰি দিবলগীয়া হৈছিল- সামান্তৰবাদৰ যুগত। এনেদৰেই ৰাজতন্ত্ৰ ইত্যাদি লৈ উত্তৰণ ঘটিল। প্ৰগতিৰ এই নিয়মেৰে আহি আজিৰ পৃথিৱীৰ বহু দেশত সমাজবাদলৈ উত্তৰণ ঘটিছে আৰু পুঁজিবাদী সমাজ ব্যৱস্থাইও উচ্চতম শিখৰত উঠি এই ব্যৱস্থাৰ মাজতে সোমাই থকা (পৰস্পৰ) বিৰোধসমূহৰ সন্মুখীন হৈ সমাজবাদলৈ উত্তৰণৰ বাবে দিন গণিছে। এনেদৰেই আঁত নেহেৰুৱাকৈ সমাজত আমি দেখা পোৱা ক্ৰমাৎ উন্নতিৰ তথা অগ্ৰগতিৰ ইতিহাস তুলনা কৰি চালে এটা সূত্ৰই বোধগম্য হয় যে দ্বন্দ্ব বা দ্বান্দ্বিক পদ্ধতি এইবোৰৰ অন্তৰালত বৰ্তমান।\nগণিতৰ অগ্ৰগতিৰ স্থান গ্ৰীচ দেশ। গ্ৰীচৰ সেই সোণালী দিনত গ্ৰীক পণ্ডিতসকলৰ মাজত যুক্তিৰ কছৰৎ কেনে ধৰণৰ সমাজ ব্যৱস্থাত ঘটিছিল সেয়া বেছিভাগ ছাত্ৰ-ছাত্ৰীয়ে জানে। কিয়নো চক্ৰেটিছৰ সময়ৰ কথা আজিৰ যুগৰ প্ৰায়ভাগ ছাত্ৰ-ছাত্ৰীয়ে জানে। গ্ৰীক সমাজ ব্যৱস্থাৰ কথা কোৱাতকৈ এইখিনি কথা কৈ থ’লেই আমাৰ কাম চলিব যে সেই সময়ত গ্ৰীচৰ বুদ্ধিজীৱী চামটোৰ মাজত ‘শাৰীৰিক শ্ৰম’ৰ (mannual labour) প্ৰতি সাধাৰণ ঘৃণাৰ ভাব এটা আছিল (সাধাৰণ পুঁজিবাদী সমাজ ব্যৱস্থাত যিটো ঘটে।) অথচ ইয়াৰ ফল ভালেই হৈছিল। শুদ্ধ মৌলিক, (pure) বিমূৰ্ত চিন্তাই ভালদৰে ঠাল-ঠেঙুলি মেলি বিৰাটকায় ৰূপ লৈছিল। সেই সময়তেই জ্যামিতিৰ দৰে শুদ্ধ গণিতক গ্ৰীকসকলে বহু দূৰ আগুৱাই নিছিল। গণিতৰ এই অগ্ৰগতিৰ বাবে গ্ৰীকসকলতকৈ গ্ৰীক সমাজ ব্যৱস্থাইহে অধিক কৃতজ্ঞতা পোৱাৰ দাবী কৰিব পাৰে।\nএতিয়া আমি ক’ব বিচৰা কথাখিনি হ’ল যে গণিতৰ গাণিতিক সোৱাদৰ প্ৰতি ছাত্ৰ-ছাত্ৰীৰ মন আকৰ্ষিত কৰিব পাৰিলেহে গণিত বিষয়টো সাধাৰণ ছাত্ৰ-ছাত্ৰীৰ বাবে ভয়লগা বা বিৰক্তিৰ বিষয় হৈ নাথাকিব আৰু ইয়াকে কৰিবলৈ গ’লে সামাজিক কাঠামোটো বা ইয়াৰ পৰিৱেশলৈ আমি মন দিবই লাগিবই। এই গাণিতিক সোৱাদটোৱেই গণিত পঢ়া বা গণিত অধ্যয়ন কৰাসকলক গাণিতিক দৃষ্টিভংগী এটা লৈ প্ৰতিটো কথা বা প্ৰতিটো ঘটনাক ফঁহিয়াই চাবলৈ মনত সাহস জন্মাব আৰু শেষত, যদি কোনো বিষয়ত সঁচাকৈ এনে দৃষ্টিভংগীয়ে কাম নিদিয়ে, তেনেহ’লে সেই কথাখিনিও তেওঁলোকে নিজে ধৰিব পাৰিব। ফলস্বৰূপে গণিতৰ বাদেও ব্যক্তিগত জীৱন বা সামাজিক জীৱনৰ প্ৰতিটো ঘটনাকেই বিশ্লেষণাত্মক দৃষ্টিভংগীৰে চাই বৰ্জন আৰু গ্ৰহণৰ সঠিক কায়দাসমূহ আয়ত্ত কৰিব পাৰিব।\nগাণিতিক চিন্তা বা গাণিতিক দৃষ্টিভংগীত এই বিশেষ গুণটো সদা বিৰাজমান যে- যি কোনো ঘটনাৰ ‘সংঘটন’ত সেই চিৰন্তন দ্বান্দ্বিক পদ্ধতিটোহে অতি সক্ৰিয়। সামাজিক, অৰ্থনৈতিক, ৰাজনৈতিক ইত্যাদি বিভিন্ন বিষয়ৰ ঘটনাসমূহক প্ৰাকৃতিকবিজ্ঞানৰ ঘটনাসমূহৰ দৰেই বিৰোধে (contradiction) আগুৱাই নিয়ে। সমাজৰ প্ৰগতিৰ এই ধাৰাটোৰ আচল কায়দাসমূহ বা পদ্ধতিসমূহ আৰু গাণিতিক বিকাশৰ ধাৰাটোৰ মূল কথাসমূহ তুলনা কৰি চালেই গম পোৱা যায় যে মূলতঃ একে প্ৰক্ৰিয়াই ক্ৰিয়া কৰিছে। গাণিতিক দৃষ্টিভংগী যদি এটা থাকে, তেনেহ’লে সমাজ জীৱনৰ, ৰাজনৈতিক জীৱনৰ কোনো ঘটনাতেই যে ‘ৰহস্য’ৰ গোন্ধ নাই সেয়া উলিওৱা টান নহয়। এইখিনিতে মন কৰিব লাগিব যে গণিতৰ ছাত্ৰ হৈও অগাণিতিক দৃষ্টিভংগী আৰু গণিতৰ ছাত্ৰ নহৈও গাণিতিক দৃষ্টিভংগী ল’ব পাৰে। আমি আলোচনা কৰি থকা গাণিতিক দৃষ্টিভংগীয়ে বাস্তৱ জীৱনৰ প্ৰতিটো কথাকেই (ঘটনাকেই) সাৱধানে যুক্তিৰে বিশ্লেষণ কৰি চোৱাৰ এটা সোৱাদ (taste) জন্মায়। এইটো কথা ‘ঈশ্বৰে কৈছে’ বুলি ক’লেও এনেদৰে প্ৰত্যুত্তৰ দিয়াৰ সাহস এটা জন্মে যে- “ৰ’বি মোক ভাবি চাবলৈ দে। যদি মোৰ ‘মই’টোৱে কয় ‘হয়’, তেনেহ’লেহে মানিম।” এইখিনি কথা অৱশ্যে ঈশ্বৰ সম্পৰ্কীয় কোনো তৰ্কত প্ৰবৃত্ত হোৱাৰ মনেৰে কোৱা নাই।\nগাণিতিক দৃষ্টিভংগীত নিহিত হৈ থকা গাণিতিক সোৱাদ সম্পৰ্কে গৰিষ্ঠসংখ্যকক আকৰ্ষিত কৰিব খুজিলে গণিতৰ অগ্ৰগতিৰ অন্তৰালত থকা উপৰ্যুক্ত দ্বান্দ্বিক ধাৰাটোত পণ্ডিতসকলে পুংখাপুংখভাৱে আলোকপাত কৰি গণিতৰ ছাত্ৰসকলক অৱগত কৰা উচিত। গাণিতিক দৃষ্টিভংগীয়ে অকল গণিত কিয়- অন্যান্য বিভিন্ন বিষয়ৰ গৱেষণা কাৰ্যতো পৰোক্ষভাৱে সহায় কৰে সেয়া বহলাই আলোচনা কৰা উচিত। যি কোনো সমাহিত চিন্তায়েই যে গাণিতিক, সেয়া বুজিব পাৰিব লাগিব। ইয়াৰ ফলত সাধাৰণ ছাত্ৰ-ছাত্ৰীৰ গাণিতিক সোৱাদৰ প্ৰতি ধাউতি বাঢ়িব আৰু তেতিয়া গণিতৰ কোনো তত্ত্ব বুজি থাকোতে গণিত যে এইখন পৃথিৱীৰ বাহিৰৰ কোনো চিন্তা নহয় সেই বিষয়ে ছাত্ৰ-ছাত্ৰীৰ মনত প্ৰত্যয় জন্মি, অযথা পাৰিপাৰ্শ্বিকত তেওঁলোকে মন দি গণিতৰ সমস্যাটো বুজি ল’লেও তাতেই গুৰুত্ত্ব দি ৰৈ নাথাকিব। ফলত তেতিয়া তেনে ধৰণৰ ব্যাখ্যাই বেছি সহায়হে কৰিব আৰু তেতিয়াহে খুব সম্ভৱ গণিতৰ প্ৰতি থকা অহৈতুক ভয় দূৰ হ’ব আৰু গণিতৰ ছাত্ৰ বা শিক্ষকো বহল অৰ্থত গৰিষ্ঠ সংখ্যকৰ ওচৰ চাপিব পাৰিব।\n[ড° খনীন চৌধুৰীৰ “গণিত : এটি বিৰক্তিকৰ বিষয়” নামৰ গ্ৰন্থখনৰ এটি প্ৰবন্ধ।]\nPosted at 20:08h, 28 August Reply\nPosted at 14:02h, 05 September Reply


বাঁহ-গাজ আমি কিয় খাব লাগে ? – Krishak Bandhu – An eMagazine with Homestead Theme on Sustainable Broad-based Agriculture\nHomeHealthবাঁহ-গাজ আমি কিয় খাব লাগে ?\n✍~ডা° ভুপেন শইকীয়া\n~বাঁহ-গাজ আমি কিয় খাব লাগে? এই পোনপটীয়া প্ৰশ্নটোৰ উত্তৰ কিমানজনে দিব পাৰিব তাত মোৰ সন্দেহ আছে ৷ আগতে বাঁহ আৰু বাঁহ-গাজ কি সেয়া জানি লোৱা ভাল ৷ বনস্পতি বিজ্ঞানৰ মতে বাঁহ হ’ল এবিধ ঘাঁহ ৷পৃথিৱীৰ আটাইতকৈ ওখ ঘাঁহ বিধেই হ’ল বাঁহ ৷ ইংৰাজীত বাঁহক Bamboo বোলে- কানাড়া ভাষাৰ Bambu শব্দৰ পৰা ইণ্ডোনেচিয়া আৰু মলয়সকলে ইংৰাজীলৈ এই শব্দ আমদানি কৰিলে বুলি জনা যায় ৷ বিশ্বত আটাইতকৈ ক্ষিপ্ৰতাৰে বঢ়া বনস্পতিবিধ হ’ল বাঁহ ৷ এডাল বাঁহ গছৰ সৰ্বোচ্চ উচ্চতা ১৫ৰ পৰা ৩৯ফুট ৷ বাঁহ গছ ২৪ঘন্টাত ২৷ ৪ ইঞ্চিৰ পৰা ৩৬ ইঞ্চিলৈকে বঢ়াৰ তথ্য বিজ্ঞানীসকলে লক্ষ্য কৰিছে ৷ বাঁহৰ অনেক প্ৰজাতিৰ ভিতৰত অসমত সাধাৰণতে জাতি বাঁহ আৰু ভলুকা বাঁহ এই দুবিধ বাঁহ সকলোৰে পৰিচিত৷ অসমত উপলব্ধ আন আন কেইটিমান বাঁহৰ প্ৰজাতি হ’ল কাক, বিজুলী, নল, কাঁটা আৰু মকাল ৷\nবাঁহক ঘাইকৈ কাগজ, ঘৰুৱা সামগ্ৰী, কেঁচা ঘৰৰ খুটা আদি বনাবলৈ ব্যৱহাৰ কৰা হয় ৷ সৰুৰে পৰা অসমীয়া জন-জীৱনত দেখি অহা বাঁহৰ আন প্ৰয়োগ কিছুমান হ’ল – জেওৰা-বেৰা দিয়া, ছাতি,লাঠি,লাখুটি, টাঙোন, এচাৰি,দুৱাৰ-দাং,পদূলিৰ নঙলা, চকী-বিচনা, বিচনি, চালনি, পাচি,খৰাহি, অসমীয়া শিপিনিৰ আদৰৰ তাঁত-শালৰ নানান সঁজুলি, পাকঘৰৰ সঁজুলি হেতা-ঘুটনি-চামুচ, জুই ফুউওঁৱা বাঁহৰ চুঙা,বাঁহৰ টকা আৰু আন বাদ্য যন্ত্ৰত ব্যৱহাৰ হোৱা যেনে ঢোলৰ বা নাগাৰাৰ মাৰিডাল, বাঁহী বনোৱা ইত্যাদিত ৷ বাঁহৰ পাত গৰু, ম’হ, ছাগলীৰ প্ৰিয় খাদ্য ৷ বাঁহৰ জেং পুখুৰীৰ পোহনীয়া মাছ কেইটাক বগলি-কণামুছৰিৰ পৰা বচাই ৰাখিবলৈ পুখুৰীৰ পানীত দিয়া হয় ৷ বাঁহৰ জেংঙত বাৰীৰ কেৰেলা,পটল, স্কোৱাচ, জিকা-ভোল, ধুন্ধুলি-কুন্দুলি, পাণ, জালুক, ভেদাইলতা আদি লতায়ো বগাই লমালমকৈ ফল-ফুল দিবলৈ যেন সুখ পায় ৷ গ্ৰামীন জনজীৱনত বহু ঠাইত নৈ পাৰ হবলৈ এতিয়াও সাঁকো আৰু বাঁহৰ দলং ব্যৱহৃত হয় ৷ মেজিৰ ভেলাঘৰতেই হওঁক বা আন সকামতেই হওঁক শুকান বাঁহৰ লাগনি খৰি ব্যৱহৃত হয় ৷ মুঠতে বাঁহৰ প্ৰতিটো অংশই কৃষক সমাজ আৰু আন অসমীয়া গ্ৰাম্য জীৱনৰ অপৰিহাৰ্য্য অংগ ৷জনমে-মৰণে বাঁহ অসমীয়া জন-জীৱনৰ অংগ কেনেকৈ হয় চাওঁক – সৰুতে আয়ে কোৱা মনত আছে নৱজাতক কেঁচুৱা আৰু মাতৃক সংলগ্ন কৰা নাভিডাল ধাইসকলে কাটিছিল ধাৰ থকা বাঁহৰ চুচৰে ৷ আকৌ মৰণকালৰো সংগী হয় বাঁহৰ চাঙীখন ৷ বিয়া-সবাহত ৰভা আৰু আদৰণি তোৰণ দিবলৈ বাঁহ নহলে নচলে ৷ বিহুৰ বতৰত বাঁহৰ চুঙাদৈ, চুঙা পিঠা কোনে খাই ভাল নাপায় ? গাঁৱৰ চোতালত ঘৰে ঘৰে ধান ৰ’দত শুকুৱাই বাঁহৰ ঢাৰিত ৷ আনহাতে চহৰৰ সুউচ্চ ভৱনৰ নিৰ্মাণৰ ঢালাইৰ কামত বাঁহ নহলেই নচলে ৷ বাঁহগছৰ ফুল আপুনি দেখিছেনে ? বাঁহ-ফুল দেখিবলৈ বৰ ধুনীয়া, পাতল বেঙুনীয়া বৰণৰ ৷ জনবিশ্বাসমতে বাঁহৰ ফুলে দূৰ্ভিক্ষৰ আগজাননী দিয়ে ৷ দৰাচলতে বাঁহৰ ফুলত উৰ্বৰা শক্তিবঢ়োৱা ভিটামিন-ই জাতীয় তত্ব থাকে ৷ বাঁহৰ ফুল ভক্ষণ কৰি এন্দুৰ-ডালশলিয়াৰ বংশ বৃদ্ধি হলে পথাৰৰ শইচত সেইবিলাকে আক্ৰমণ চলাব যাৰ ফলত কৃষকে কমকৈহে শস্য চপাব পাৰিব\nপ্ৰাপ্তিস্থান – বাঁহগছৰ ঘাই বসতিস্থান হ’ল এচিয়া মহাদেশৰ ভাৰত,বাংলাদেশ, চীন, টাইৱান, জাপান, ভিয়েটনাম, ইণ্ডোনচিয়া, ম্যানমাৰ আদি দেশ ৷ জলবায়ুৰ লগত খাপ নোখোৱা বাবে বাঁহগছ কানাডা, ইউৰোপ, পশ্চিম এচিয়া আৰু এন্টাৰটিকাত ৰোপণ কৰিব পৰা নাযায় ৷\nকেঁচা / তাজা বাঁহ-গাজত টেক্সিফাইলিন (Taxiphylline )নামৰ এবিধ প্ৰাকৃতিক বিষাক্ত দ্ৰব্য (Cyanogenic glycoside ) থাকে ৷ কুমলীয়াৰ তুলনাত পূৰঠ বাঁহ-গাজত টেক্সিফাইলিন বেচিকৈ থাকে ৷জাতিভেদে এই টেক্সিফাইলিনৰ উপস্থিতি কম-বেচি হব পাৰে ৷ ভাল কথাটো হ’ল গৰম পানীৰে ধুলে বা সিজালে এই বিষাক্ত দ্ৰব্য বিনষ্ট হয়৷ এই চাইনাইডৰ উপস্থিতিয়ে দেহৰ কোষৰ নিশ্বাস-প্ৰশ্বাসত বাধা ওপজাব পাৰে ৷\n(২) ৰক্তচাপ কমোৱাত গুৰুত্বপূৰ্ণ ভূমিকা :বাঁহ-গাজত থকা প’টেচিয়ামে ৰক্তচাপ নিয়ন্ত্ৰণত ৰখাত সহায় কৰে ৷\nগতিকে ওপৰৰ আলোচনাৰ পৰা গম পোৱা গ’ল যে বাঁহ-গাজ খালে পুৰণি ৰোগ বাঢ়িব, চুলি সৰিব, বাত বিষ হব, উচ্চ ৰক্তচাপ হব আদি ভুল ধাৰণাৰ কোনো বৈজ্ঞানিক ভিত্তি নাই ৷ বাঁহ-গাজ খাই এলাৰ্জি হোৱা অতি দূৰ্লভ ৷ স্তনপান কৰাই থকা মাতৃয়েও বাঁহগাজ নিৰ্ভয়ে খাব পাৰে ৷কেঁচাকৈ গৰম পানীৰে নোধোৱাকৈ বাঁহ-গাজ কেতিয়াও সেৱন কৰিব নালাগে৷গৰল,থাইৰয়ডৰ টিউমাৰ আৰু হাইপোথাইৰইডৰ ৰোগীয়ে বাঁহ-গাজ নোখোৱাটোৱেই মংগলজনক৷\nকেঁচা বাকলি থকা বাঁহগাজ অসমৰ হাটসমূহত প্ৰায় বিক্ৰী হোৱা বেচ দেখা যায় ৷ গুৱাহাটী-শ্বিলং ৰ’ডত বৰাপানীৰ পৰা বৰ্ণিহাটলৈ ঘাইপথৰ দাঁতিত প্ৰায় গোটেই বছৰটোৱেই মুঠা মুঠাকৈ বাঁহ-গাজ বিক্ৰী হৈ থকা দেখা যায় ৷ অসমৰ বাহিৰত হয়তো এনে দূশ্য সুলভ নহব পাৰে ৷ মধ্যপ্ৰাচ্যৰ চুপাৰ মাৰ্কেটৰ শাক-পাচলিৰ বিপণীত বাকলি থকা কেঁচা বাঁহগাজ বিক্ৰী হোৱা দেখা যায় ৷ লগতে দেখা যায় টিনত বা বটলত ভৰোৱা ডোখৰ ডোখৰ কৰা বাঁহ-গাজ, আচাৰ,জেলি,চুপ আদি ৷ এই ৰেডিমেড সামগ্ৰীবোৰ আহে চীন,টাইৱান, ফিলিপাইনচ,জাৰ্মানী আদি দে\nৰচনাকাল : ১৩অক্টোবৰ ২০১৬\nম’বাইল আৰু ৱাটচএপ +৯৭৪ ৩৩৭৩৮৭২২\nEmail – drbksaikia@gmail.com\nJuly, 2017 at 12.051\n“বাঁহ-গাজ আমি কিয় খাব লাগে ?” -Very informative article. Thank you.


ডিঙিৰ বিষ, হাতৰ বিষ, আঁঠুৰ বিষ ইত্যাদি — Vikaspedia\nগাৰ বিষ, সমগ্ৰ শৰীৰৰ বিষ, ক্ষুদ্ৰ অংশ এটাৰ বিষ বা হাতৰ বিষ, দাঁতৰ বিষ, পেট বিষ ইত্যাদি যি বিষেই নহওক কিয়, সকলোধৰণৰ বিষেই বৰ কষ্টদায়ক। ভুক্ত্ভোগীয়েহে জানে কেনে কষ্ট। অলপতে স্কুটাৰ চলাই থাকোতে, বেয়া ৰাষ্টাৰ বাবে থেকেচনি খাই ডিঙিৰ বিষ এটা হৈছিল। প্ৰথম অৱস্থাত গুৰুত্ব দিয়া নাছিলো। তেনেকৈ বিষ লৈয়ে স্কুটাৰ চলাই থকাৰ বাবে ক্ৰমান্বয়ে ডিঙিৰ হাড়ত বিষ বেছি হৈ ক্ৰমে লাহে লাহে বাওঁ হাতৰ সন্ধিলৈ, পিছত গৈ আঙুলিৰ মূৰ পালেগৈ। জিন্‌জিননি, কণকণকৈ বিষ গৈ চৰম পৰ্যায় পালেগৈ। স্কুটাৰ বাদ দিলো, কিন্তু মূৰ ওপৰলৈ ডাঙিব নোৱাৰা হ’লো। তীব্ৰ বিষে ঘেৰি ধৰিছে। মই এনে ধৰণৰ ৰোগ চিকিৎসা কৰো। বহুতো লোক আৰোগ্য হৈছে। সাধাৰণতে কষ্টিকাম, লেকেচিচ থেৰিদিয়ন, ব্ৰায়োনিয়া, একোনাইট আদি ঔষধ লক্ষণ অনুযায়ী খালে ৰোগ লাহে লাহে নোহোৱা হৈ যায়।\nবাওঁ হাতৰ বিষ আৰোগ্য হওঁতে তিনিমাহ লাগে যদিও সোঁহাতৰ বিষ এমাহতে ভাল হয়। চিকিৎসা কৰিলেও বা নকৰিলেও নিৰ্দিষ্ট দিনতহে ভাল হব। হয়তো প্ৰকৃতিৰ নিয়ম। W.H.O. ৰ মতে বীজাণু থকা বা নথকা যি ৰোগেই নহওঁক কিয়, একৈশ দিনত ভাল হয়। ইন্‌ফেকচ্‌ন বা চেকেণ্ডাৰী ইনফেকচ্‌ন হ’লে তিনিমাহ ভোগে। মোৰ ক্ষেত্ৰত মই মনে মনে ভয়ো খাইছিলো।ডাক্তৰী নিয়মত আছে যে, ডাক্তৰ বিলাকৰ বেমাৰ হ’লে তেওঁক ‘ঘোষ্ট পেচেণ্ট’ বোলে। তেওঁলোকে নিজে নিজৰ চিকিৎসা কৰা উচিত নহয়। তাৰ পৰা তেওঁৰ অনিষ্টও হ’ব পাৰে। সেয়ে এলোপেথিক চিকিৎসা লোৱাৰ মন কৰিলো। প্ৰথমে এজন নামজ্বলা হাড়ৰ ডাক্তৰৰ ওচৰলৈ গ’লো। নিজৰ চিনাকি দিয়াৰ পিছত তেখেতে আগ্ৰহেৰে লিৰিকি-বিদাৰি চাই ‘এক্সৰে’ এখন কৰাৰ দিহা দিলে।‘এক্সৰে’খন চাই ভাল পাইছে যদিও সন্তুষ্ট হোৱা যেন নালাগিল। তেতিয়া তেওঁ মোক ডিজিটেল এক্সৰে চাই ৰোগটো টান বুলি ক’লে আৰু বেলেগ ঔষধৰ দিহা দিলে। দহদিন মানৰ পিছতো একোকে ভাল নোপোৱাত আন এজন ‘ইণ্ডিজেনাচ অৰ্থ’পেডিক’ৰ ওচৰলৈ গলো। তেওঁ ডিঙিটো টিপ মাৰি চাই ক’লে- এক্সৰে দুখনে ঠিকে দেখুৱাইছে যদিও চাৰ্ভিকেল্ স্পণ্ডিলাইটিছৰ লগত আন ৰোগো থাকিব পাৰে, যেনে আৰ্থ্ৰাইটিছ অষ্টিওপোৰোচিছ ব্ৰেন টিউমাৰ, ব’ন-টিবি ইত্যাদি। ময়ো মনে মনে ভয় খালো। কি কৰিলে গম পোৱা যাব বুলি সোধাত ক’লে- এম, আৰ, আই কৰিবলৈ। ইএক কষ্টদায়ক প্ৰক্ৰিয়া। পোন্ধৰ মিনিটমান সময় লৰচৰ নকৰাকৈ নিতাল মাৰি থকাটো মোৰ বাবে বৰ কষ্টদায়ক হ’ল। পিছে ভগৱানৰ কৃপাত তাৰ ৰিপোৰ্টত তেনেকোনো জটিল ৰোগৰ ইংগিত নাই। এইবিলাক কৰোৱাৰ পিছত মোৰ কিছু অভিজ্ঞতাও হ’ল। কিছুমান কথা জানিবলৈ ভুক্তভোগী হ’লে ভাল। মই চিকিৎসা কৰোৱা চিকিতসকজন ডাক্তৰ, তাৰোপৰিতেওঁলোকৰ পৰম্পৰা হিচাপে হাড়, গাঠি আদিত হেচা প্ৰয়োগ কৰি চিকিৎসাও কৰিব জানে। সেয়ে তেওঁৰ ওচৰত চিকিৎসা কৰাইছিলো। লগতে আয়ুৰ্বেদিক ঔষধ দিছিল।কিছুদিন তেওঁৰ তাত চিকিৎসা কৰোৱাৰ পিছত হোমিও ঔষধ খাবলৈ লৈছিলো। এতিয়া সম্পূৰ্ণ আৰোগ্য বুলিব পাৰি।\nযিহেতু নিজৰ চিকিৎসা নিজে কৰিব নেপায়, সেয়েআনৰ সহায় লৈছিলো। এই ছেগতে মই বহুতো ৰোগীৰ লগত কথা বতৰা পতাৰ সুবিধা পাইছিলো। তেওঁ যি পদ্ধতিত মোৰ চিকিৎসা কৰিছিল, সেই পদ্ধতিত বহুতো ৰোগী আৰোগ্য হৈছিল। পৃথিৱীত বিভিন্ন পদ্ধতিত বিভিন্ন ঠাইত ৰোগ চিকিৎসা কৰে। ৰোগীয়েও বিভিন্ন পদ্ধতিত আৰোগ্যৰ বাবে চিকিৎসা কৰায়। বিষৰ ক্ষেত্ৰত এলোপেথি, হোমিওপেথি, আয়ুৰ্বেদিক, ইউনানি নেচাৰোপেথি, হাইড্ৰোপেথি, আকুপ্ৰেচাৰ, আকুপাংচাৰ, মালিচ, বিভিন্ন ধৰণেৰে হেঁচা প্ৰয়োগ, বনৌষধি, তন্ত্ৰ-মন্ত্ৰ, জৰা-ফুক আদি পদ্ধতিতে মানুহ আৰোগ্য হোৱা দেখিছো। সকলোতে মানুহৰ ভিৰ হোৱা দেখা পাইছো। কোনটো পদ্ধতি শুদ্ধ বা অশুদ্ধ নাজানো।\nসাধাৰণতে আমাৰ ওচৰলৈ দুই ধৰণৰ ৰোগী আহে। বাত বিষৰ ৰোগী আৰু হাড় বা জোৰা মোচোকা খোৱা, ডিক্স শ্লিপ কৰা বা হাড় ভাঙিযোৱা ৰোগীও আহে। হাড় ভাঙিলে পোনচাতে এলোপেথিক চিকিৎসা, এক্সৰে আদি কৰায়। যদি কৰাবলগীয়া হয় প্লাষ্টাৰো কৰায়। হাড় ভঙাৰ ক্ষত্ৰেত সৰুৰ পৰা ডাঙৰ অপাৰেচনো কৰে। কেতিয়াবা নষ্ট হোৱা অংগ কাটিও পেলায়। এইবোৰক আকস্মিক দুৰ্ঘটনাও বোলে। পিছে বাতবিষ কিছুদূৰ বেলেগ। ইয়াক ৰোগ বুলিব পাৰি। ই দুই প্ৰকাৰৰ-\n(১) অষ্টিয় আৰ্থ্ৰাইটিছ আৰু\n(২) ৰুমেটাইড আৰ্থাইটিছ।\n(১) অষ্টিয় আৰ্থ্ৰাইটিছ নো কি?\nগাঁঠি, হাড়ৰ বিষ, গাঁঠি ফুলা, হাড়ৰ সন্ধিত কিবা টান পৰিস্থিতি উতপন্ন হ’লে নিশ্চয় কিবা এটা ৰোগৰ প্ৰতিফলন হয়। যাৰ বাবে সন্ধিৰ সাধাৰণ ক্ৰিয়া-কৰ্ম বন্ধ হৈ যায়।সাধাৰণতে এই আপদীয়া অৱস্থাটো বয়স বঢ়াৰ লগে লগে আৰম্ভ হয়। আচলতে হাড়ৰ গুৰুত্বপূৰ্ণ অংশ যেনে-‘কাৰ্টিলেজত’ ভঙা-ছিঙা আৰম্ভ হৈ বা ডিজিৰেচন আৰম্ভ্ হয়। এক কথাত ক’বলৈ গ’লে বয়স বঢ়াৰ কাৰণে এইবিলাক দূৰ্বল হয়, আকৌ অনবৰতে ঘঁহনি আদি চলি থকাৰ ফলত ‘কাৰ্টিলেজৰ’ মাজত বিভেদ সৃষ্টি হয়। হাড়ৰ যিটো অংশত অনবৰত পিছল হৈ থাকে, সেই অংশও ঘঁহনি খাই টান হৈ যায়। সন্ধিবিলাকৰ হাড়ৰ মূৰবিলাক উখহি উঠে। ইয়াৰ ফলত গাঁঠিবিলাকত নিজ কৰ্ম ক্ষমতাত বাধা পায়। তেতিয়াই মানুহে চলন ফুৰনত বাধা পায়। গাঁঠিবিলাকত বিষ হয়। খোজ কাঢ়িলে বা কিবা কৰিলে হাড়বিলাকত ঘঁহনি খাই কট্‌কটকৈ শব্দ উঠে। এই শব্দ সাধাৰণতে ৰাজহাড়, আঁঠু আৰু সৰুসুৰা হাড়ত, গাঁঠিত উতপন্ন হয়।ৰোগীয়ে বাৰুকৈ কষ্ট পায়। এইটোৱেই ‘অষ্ট্ৰীয় আৰ্থ্ৰাৰাইটিছ’।\n(২) ৰুমেটাইড আৰ্থ্ৰাইটিছ নো কি?\nসাধাৰণতে ‘অষ্ট্ৰিও আৰ্থ্ৰাৰাইটিছ’ আৰম্ভ হ’লে সাংঘাটিক কষ্ট নাপায়, চিকিত্সা কৰিলে ভাল হৈ যায়। অষ্ট্ৰিয় আৰ্থ্ৰাৰাইটিছত লক্ষণ অনুযায়ী ৰাছটক্স, মেডুৰি, ৰ’ড’ডেনড্ৰ্ন, এমনফচ, গুৱাক্কাম, নেট্ৰামফচ, মেগফচ আদিৰে চিকিৎসা কৰা হয়। লগতে কেলকেৰিয়া ফচ, কেল্কে-ফ্ল’ৰ, কেল্কে কাৰ্ব দিয়া হয়। কিন্তু যদি অষত্ৰিও আৰ্থ্ৰাৰাইটিছ বেছি দিঘলীয়াকৈ বহুদিন চিকিৎসা নকৰাকৈ থাকি যায়, লগতে বয়সো বাঢ়িছে, ৰোগো ক্ৰমান্বয়ে আগুৱাই গৈ আছে, এই অৱস্থাত কাৰ্টিলেজ ক্ষয় যোৱাৰ লগতে, ফ্ৰাইব্ৰোটিছে দেখা দিয়ে। এনে অৱস্থাত হাড়ত থকা বীজলুৱা ফ্লুইডো কম পৰিমাণে উতপন্ন্ হয়। হাড়ৰ সন্ধিৰ মাজত থকা প্ৰতিৰোধ শক্তিৰ আধাৰো (জইণ্ট কেপচুল) কঠোৰ হৈ পৰে। হাড়ৰ শেষ প্ৰান্তত থকা কাৰ্টিলেজ যথেষ্ট পৰিমাণে ভাঙি-ছিঙি যায়, যাৰ বাবে খোজ কাঢ়োতে বা লৰচৰ কৰোতে হাড়ে হাড়ে ঘঁহনি খায়। এনে অৱস্থাৰ ৰোগক ৰুমেটাইড আৰ্থ্ৰাইটিছ বা গাঁঠিবাত বোলে। চিকিৎসাতো ভাল ফল নাপায়। কিছুদূৰ আৰাম হে পায়। এই ৰোগীৰ দেহালৈ লক্ষ্য কৰিলেও, হাড়ৰ গাঠি ফুলা, গাঁঠিবোৰ ডাঙৰ হোৱা দেখা যায়। বিশেষকৈ হাতৰ আঙুলিৰ গাঁঠিবোৰ ডাঙৰ হোৱা দেখা যায়। কিলাকুটি, ডিঙিৰ হাড়, আঁঠু, ভৰিৰ গাঁঠিবোৰৰ আকাৰ বাঢ়ি যায়। কান্ধৰ হাড়ৰ বিষ ৰাজহাড়লৈ বিয়পে।\nচাৰ্ভিকেল স্পণ্ডিলাইটিছ কি?\nসহজ ভাষাত কবলৈ গ’লে ৰাজহাড়ৰ দোষ। ডিঙিৰ হাড় কেইডালৰ ৰোগক চাৰ্ভিকেল স্পণ্ডিলাইটিছ বোলে। কিবা কাৰণত বা ডিঙিৰ হাড়ৰ মাজেৰে যোৱা চেণ্ট্ৰেল নাৰ্ভাছ চিষ্টেম যদি কৰ’বাত বাধা পায়, তেন্তে কান্ধৰ, হাতৰ আঙুলিৰ জিনজিননি হয়। কেতিয়াবা অসহ্য বিষ হয়। হাত লৰচৰ কৰিলে বিষ বাঢ়ে। লৰচৰ কৰিব নোৱাৰা হয়। হাড়ৰ মাজেৰে বৈ থকা চাইনোভিয়াল ফ্লুইড বাঢ়ি যায় বা কমি যায়। বঢ়িলে বা কমিলেও একে আমনি হয়। ৰাজহাড়ৰ য’তেই এই দোষ যেনে চেপা খোৱা বা পিচলি যোৱা, দুয়োটাতে একেই কষ্ট হয়, জিনজিননি, কনকননি বিষ। এনেক্ষেত্ৰত শাৰীৰিক ব্যায়াম অতি প্ৰয়োজন। জনা মানুহৰ দ্বাৰা ‘মেছেজ’ কৰাব পাৰে। হোমিও ঔষধে৩ ভাল ৰিজাল্ট দিয়ে। বিষ কমি আহে, ৰোগ সোনকালে আৰোগ্য হয়। কোনিয়ম, থেৰিডিয়ন, ৰাছটক্স, ব্ৰায়োনীয়া, একোনাইট কেল্কেফচ, কেল্কে কাৰ্ব, কেল্কে-ফ্লু’ৰ, ফেৰাম মেট আদি বহুতো ভাল ঔষধেৰে লক্ষণ মিলাই চিকিৎসা কৰিলে অতি সোনকালে ভাল পায়। কঁকালৰ বিষ বা শ্লিপ ডিক্সতো একেবোৰ ঔষধ লাগে। তেনেকৈ আঁঠুৰ বিষত বিভিন্ন লক্ষণ বিভিন্ন ঔষধেৰে চিকিৎসা কৰিলে আৰাম পায়। এইবিলাক কানেকটিভ টিছু বা সন্ধিবাত ৰোগ, নতুন ৰোগ সদায়ে সোনকালে আৰোগ্য হয়। ৰোগ পুৰণি হ’লে সন্ধিৰ ফাঁক বাঢ়ি যায়, যাক অষ্ট্ৰিওপ’ৰ’চিচ বোলে। এই ৰোগত জীৱনযোৰা কষ্ট হয়।\nবাতবিষ বা আনধৰণৰ বিষ যিয়েই নহওক কিয়, শাৰীৰিক ব্যায়াম আৰু ঔষধ, দুয়োটাই সমানে দৰকাৰ। শৰীৰচৰ্চা হেনো এটা নিচাৰ দৰে বস্তু। মোৰ এজন বন্ধু আছে, তেওঁ দোকমোকালিতে উঠি দৌৰিব নাপালে বৰ অশান্তি পায়। বৰষুণ বতাহেও তেওঁক বাধা দিব নোৱাৰে। এই অভ্যাসটো তেওঁৰ বাবে এটা নিচাৰ দৰে। তেওঁৰ স্বাস্থ্য সুন্দৰ। ৰোগ থাকেই। ঔষধো আছে। চিন্তাৰ কাৰণ নাই।\nডা: মহম্মদ ইউছুফ, স্বাস্থ্য আৰু দীৰ্ঘ জীৱন


Nagaon Firing : কোনে গুলীচালনা কৰিছিল নগাঁৱত? বাইকত অহা অস্ত্ৰধাৰী যুৱক কোন আছিল? কি ক'লে নগাঁও আৰক্ষী অধীক্ষক আনন্দ মিশ্ৰই?– News18 assam\nNagaon Firing : কোনে গুলীচালনা কৰিছিল নগাঁৱত? বাইকত অহা অস্ত্ৰধাৰী যুৱক কোন আছিল? কি ক'লে নগাঁও আৰক্ষী অধীক্ষক আনন্দ মিশ্ৰই?\nখুটিকটীয়াৰ ৰেডিঅ' চেণ্টাৰৰ সমীপত এখন ছুইফট ডিজায়াৰ বাহনত ৪জনীয়া ড্ৰাগছ পেডলাৰৰ এটা দল ৰৈ থকাৰ খবৰ লাভ কৰে আৰক্ষীৰ ড্ৰাগছ বিৰোধী স্কোৱাডে।\nLast Updated : December 15, 2021, 19:18 IST\nনগাঁৱৰ খুটিকটীয়াত আজি বিয়লি প্ৰায় ৪ বাজি ৩০ মিনিটত এখন ছুইফট ডিজায়াৰ বাহনলৈ লক্ষ্য কৰি দুই অচিনাক্ত যুৱকে গুলীচালনা কৰা ঘটনাক লৈ সমগ্ৰ চহৰখনতে তীব্ৰ চাঞ্চল্যৰ সৃষ্টি হয়। অৱশ্যে পৰৱৰ্তী সময়ত সেয়া আৰক্ষীৰ ড্ৰাগছবিৰোধী অভিযান বুলি নগাঁও আৰক্ষীয়ে অৱগত কৰিছে।\nজানিব পৰা মতে, খুটিকটীয়াৰ ৰেডিঅ' চেণ্টাৰৰ সমীপত এখন ছুইফট ডিজায়াৰ বাহনত ৪জনীয়া ড্ৰাগছ পেডলাৰৰ এটা দল ৰৈ থকাৰ খবৰ লাভ কৰে আৰক্ষীৰ ড্ৰাগছ বিৰোধী স্কোৱাডে। এই খবৰ লাভ কৰি নগাঁও আৰক্ষীৰ উপ-আৰক্ষী অধীক্ষক(সদৰ) ত্ৰিদিৱ কুমবাঙে মটৰ চাইকেলেৰে গৈ সেই স্থানত উপস্থিত হয়। আৰক্ষী বিষয়াগৰাকীয়ে ৪জনীয়া দলটোক গাড়ীৰ পৰা নামি আহিবলৈ নিৰ্দেশ দিয়ে। কিন্তু ড্ৰাগছ পেডলাৰৰ দলটোৱে বাহনখনৰ পৰা নামি অহাৰ পৰিৱৰ্তে সেই স্থানৰ পৰা পলায়ন কৰে।\nলগে লগে উপ-আৰক্ষী অধীক্ষক ত্ৰিদিৱ কুমবাঙে নিজৰ ছাৰ্ভিচ পিষ্টলেৰে দলটোলৈ লক্ষ্য কৰি দুজাঁই গুলীচালনা কৰে। ড্ৰাগছ সৰবৰাহকাৰীৰ দলটোৱে সেই স্থানৰ পৰা বেবেজীয়াৰ দিশলৈ পলায়ন কৰে। ইতিমধ্যে নগাঁও আৰক্ষীৰ এটা দলে ছুইফট ডিজায়াৰ গাড়ীখনৰ সন্ধানত অভিযান চলাইছে যদিও বৰ্তমানলৈকে কোনো শুংসূত্ৰ লাভ কৰা নাই।\nFirst published: December 15, 2021, 19:18 IST


how-to-withdrawal-cash-via-aadhaar-enabled-payment-system-check-full-process– News18 assam\nএতিয়া Aadhaar নম্বৰৰ পৰাও টকা উলিয়াব পাৰিব, কেৱল মনত ৰাখক এই চাৰিটা কথা\nআধাৰৰ সহায়তো আপুনি টকা উলিয়াব পাৰে। গ্ৰাহকে Aadhaar এনাবেল্ড পেমেণ্ট চিষ্টেম (AePS) চাৰ্ভিচৰ জৰিয়তে বেংকত জমা ৰখা টকা উলিয়াব পাৰে। বৰ্তমান দেশৰ কোটি কোটি লোকে এটিএম কাৰ্ড বা পিনৰ অবিহনে বেংকিং লেনদেন কৰি আছে।\nLast Updated : October 19, 2020, 12:46 IST\nনতুন দিল্লীঃ আপোনাৰ ওচৰত আধাৰ কাৰ্ড আছে নে কি? যদি আছে তেনেহ’লে আপুনি টকাৰ কাৰণে চিন্তা কৰিব নালাগে। এতিয়া আপুনি আধাৰ কাৰ্ডৰ সহায়ত টকা উলিয়াব পাৰিব। কিন্তু ইয়াৰ কাৰণে আপোনাৰ আধাৰ কাৰ্ড বেংক একাউণ্টৰ সৈতে লিংক থকাটো জৰুৰী। গ্ৰাহকে Aadhaar এনাবেল্ড পেমেণ্ট চিষ্টেম (AePS) চাৰ্ভিচৰ জৰিয়তে বেংকত জমা ৰখা টকা উলিয়াব পাৰে। বৰ্তমান দেশৰ কোটি কোটি লোকে এটিএম কাৰ্ড বা পিনৰ অবিহনে বেংকিং লেনদেন কৰি আছে।\nক’ৰ পৰা উলিয়াব পাৰিব টকা?\nউল্লেখ্য যে এতিয়ালৈকে আপুনি নিজৰ এটিএম কাম ডেবিট কাৰ্ডৰ সহায়ত টকা উলিয়াইছিল চাগৈ। কিন্তু এতিয়া আপুনি আধাৰ কাৰ্ডৰ সহায়তো টকা উলিয়াব পাৰিব। আধাৰ আধাৰিত ATM মেচিনৰ সহায়ত আপুনি কেচ উলিয়াব পাৰিব।\nকেচ উ‍লিওৱাৰ লগতে আপুনি কেচ ডিপ’জিট, বেলেন্স চেক কৰোৱা, মিনি ষ্টেটমেণ্ট উলিওৱা আৰু লোন আদায় দিয়া কাম কৰিব পাৰে। কেৱল ইমানেই নহয় পেন কাৰ্ড, কে ৱাইচি আৰু লোন বিতৰণৰ দৰে সুবিধাও দিয়া হ’ব।\nআধাৰ AEPS কি?\nআধাৰ আধাৰিক আদায়ক (AEPS) নেচনেল পেমেণ্ট কৰ্প’ৰেচন অৱ ইণ্ডিয়াই (NPCI) প্ৰস্তুত কৰিছে। ইয়াৰ জৰিয়তে বেংক আৰু বিত্তীয় সংস্থাসমূহে নিজৰ সেৱা প্ৰদান কৰিবলৈ আধাৰ নম্বৰ আৰু ইউআইডিএআইৰ অথ’নিটিকেশ্যনৰ ব্যৱহাৰ কৰিছে। ইয়াক আৰবিআইৰ মান্যতাও প্ৰদান কৰা হৈছে। এই ব্যৱস্থাত আপোনাৰ ফিংগাৰপ্ৰিণ্ট আৰু ম’বাইল নম্বৰে আপোনাৰ ডেবিট কাৰ্ডৰ দৰে কাম কৰে। ইয়াৰ কাৰণে আপোনাক পিন এণ্টাৰ কৰাৰো প্ৰয়োজন নাই।\nAadhaar মাইক্ৰ’ এটিএমৰ প্ৰয়োজনীয় কথা–\nআধাৰ মাইক্ৰ’ এটিএমে সংশোধিত POS (পইণ্ট অৱ চেল) ডিভাইচৰ দৰে কাম কৰে। ইয়াৰ উদ্দেশ্য পিনলেচ বেংকিঙক উদ্গনি যোগোৱা। এইধৰণৰ ট্ৰানজেকশ্যনত কোনো ধৰণৰ চাৰ্জ নালাগে। এটিএমৰ দৰে ইয়াতো কেচ ই আৰু কেচ নহয় বৰঞ্চ আধাৰ মাইক্ৰ এটিএমক অপাৰেটৰৰ দ্বাৰা সঞ্চালিত কৰা হ’ব।\nএই সুবিধা কোনে উঠাব পাৰে?\nযদি আপুনি নিজৰ বেংক একাউণ্টক আধাৰৰ সৈতে লিংক কৰে তেনেহ’লে এই সুবিধা উঠাব পাৰিব। যদি নাই কৰা এতিয়ালৈ তেনেহ’লে নিজৰ ব্ৰাঞ্চত গৈ নিজৰ একাউণ্টক আধাৰৰ সৈতে লিংক কৰাব পাৰে।\nFirst published: October 19, 2020, 12:46 IST


শিখ সম্প্ৰদায়ক লৈ ৰগৰ! ক্ষমা খুজিলে কিৰণ বেদীয়ে - NEWS8 NorthEast\nHome/ৰাষ্ট্ৰীয়/শিখ সম্প্ৰদায়ক লৈ ৰগৰ! ক্ষমা খুজিলে কিৰণ বেদীয়ে\nনিউজ ডেস্ক। চেন্নাইত গ্ৰন্থ উন্মোচনী অনুষ্ঠানৰ সময়ত শিখ সম্প্ৰদায়ক লৈ আপত্তিজনক মন্তব্য কৰি দেশজুৰি প্ৰতিক্ৰিয়াৰ সন্মুখীন হৈছিল পুডুচেৰীৰ প্ৰাক্তন ৰাজ্যপাল কিৰণ বেদী।\nইয়াৰ পিছতে বুধবাৰে তেওঁ নিজৰ মন্তব্যৰ বাবে ক্ষমা খোজে আৰু তেওঁ কৰা মন্তব্যৰ ভুল ব্যাখ্যা আগবঢ়াব নালাগে বুলি আহ্বান জনায়।\nউল্লেখযোগ্য যে, কিৰণ বেদীৰ গ্ৰন্থ – ‘ফিয়াৰলেছ গভৰ্নেন্স’ উন্মোচনৰ সময়তে তেওঁ শিখ সম্প্ৰদায়ক লৈ এক কৌতুক কৰিছিল।\n@thekiranbedi former Governor gaveaderogatory comment about Sikhs related to 12 baj gaye duringabook launch. It is disgusting and disgraceful to hear such words from suchaperson who was an IPS and Former Governor.I condem & demand apology from her to entire Sikh Community pic.twitter.com/2qSOWYKURP\n— @vikramsahney (@vikramsahney) June 14, 2022\nইয়াৰ পিছতে তেওঁৰ বিৰুদ্ধে শিখ সম্প্ৰদায়ৰ লগতে পঞ্জাৱৰ শাসকীয় দল আম আদমী পাৰ্টীয়ে ক্ষোভ ব্যক্ত কৰে।\nDetestable remarks by Kiran Bedi caricaturising the entire Sikh Community is highly objectionable.Itsablantant attempt to undermine Sikhs who are known for their valour and courage & their contribution in the freedom struggle of India. pic.twitter.com/GYTBXIKzlz\n— Malvinder Singh Kang (@KangMalvinder) June 14, 2022\nযাৰ পৰিপ্ৰেক্ষিতত প্ৰাক্তন ৰাজ্যপাল গৰাকীয়ে ক্ষমা বিচাৰি কয়, “মোৰ সমাজৰ প্ৰতি মোৰ সৰ্বোচ্চ শ্ৰদ্ধা আছে। মই বাবা নানক দেৱৰ ভক্ত। মই যি মন্তব্য কৰিছিলো তাৰ অৰ্থ ভুল ধৰণে প্ৰচাৰ হল। ইয়াৰ বাবে মই ক্ষমা বিচাৰো। মই সেৱা আৰু প্ৰেমৰ ওপৰত বিশ্বাস কৰোঁ।”\nকবি জীৱন চন্দ্ৰ শৰ্মাৰ আকস্মিক বিয়োগ


এইচ টি এম এল - অসমীয়া ৱিকিপিডিয়া\nহাইপাৰটেক্সট মাৰ্কআপ লেংগুৱেজ\n(HTMLৰ পৰা পুনঃনিৰ্দেশিত)\nএইচ টি এম এল (ইংৰাজী: HTML) হ’ল 'হাইপাৰ টেক্সট মাৰ্কআপ লেংগুৱেজ' (Hyper Text Markup Language)-ৰ চমু ৰূপ। ই প্ৰগ্ৰামিং লেংগুৱেজ নহয় যদিও, তাৰ দৰেই এই মাৰ্কআপ লেংগুৱেজসমূহো, টেগসমূহৰ সহায়ত ৱেবপেজৰ তথ্যসমূহৰ বিভিন্নধৰণৰ আকৃতিৰ সাধাৰণ পৰিকাঠামোবোৰ সজোৱাত সহায় কৰে। ইয়াক চি এছ এছ আৰু জাভাস্ক্ৰীপ্টৰ সহায়ত উন্নতমানৰ ৰূপ প্ৰদান কৰিব পাৰি।\n1993; ২৯ বছৰ আগতে (1993)\nইণ্টাৰনেটত ৱেবছাইটৰ পেজসমূহ তৈয়াৰ কৰাত ই সকলোতকৈ জনপ্ৰিয়। ইয়াৰ এক্সটেনশ্বন ফাইল .html আৰু .htm উভয়ে হ’ব পাৰে। বিভিন্ন ধৰণৰ টেগ ব্যৱহাৰ কৰি এই এইচ টি এম এলৰ সহায়ত বিভিন্ন ধৰণৰ ফৰমেট তৈয়াৰ কৰিব পাৰি। ইয়াৰ শেহতীয়া সংস্কৰণটো হ’ল- এইচ টি এম এল ৫ (HTML5) ।\n2 এইচ টি এম এলৰ সংস্কৰণসমূহ\n4 এইচ টি এম এল টেগৰ উদাহৰণ\nটিম বাৰ্নাৰ্ছ লী (Tim Berners-Lee); এপ্ৰিল ২০০৯\n১৯৮০ চনত ব্ৰিটিছ কম্পিউটাৰ বিজ্ঞানী টিম বাৰ্নাৰ্ছ লী চাৰ্ণৰ (CERN) এজন ঠিকাদাৰ আছিল। পোনপ্ৰথমে চাৰ্ণ গৱেষকসকলোৰ মাজত দস্তাবেজ শ্বেয়াৰ কৰাৰ কাৰণে ENQUIRE prototyped নামৰ এটি System -ৰ প্ৰস্তাৱ দিয়ে। ১৯৮৯ চনত টিম বাৰ্নাৰ্ছ লীয়ে ব্ৰাউজাৰ তথা চাৰভাৰৰ চফ্টৱেৰ এইচ টি এম এল (HTML) -ৰ কথা উল্লেখ কৰে। এবছৰতেই চাৰ্ণৰ তথ্য চিষ্টেম ইঞ্জিনীয়াৰ Robert Cailliau -ৰ সৈতে যৌথভাৱে চাৰ্ণৰ ই প্ৰকল্পৰ বাবে অনুৰোধ কৰে, যদিও প্ৰকল্পটো আনুষ্ঠানিকভাৱে চাৰ্ণৰ দ্বাৰা গৃহীত নহয়।\nএইচ টি এম এলৰ সংস্কৰণসমূহসম্পাদনা কৰক\nএইচ টি এম এল ১৯৯১\nএইচ টি এম এল ২.০ ১৯৯৫\nএইচ টি এম এল ৩.২ ১৯৯৭\nএইচ টি এম এল ৪.০.১ ১৯৯৯\nএক্স এইচ টি এম এল ২০০০\nএইচ টি এম এল ৫ ২০১৪\nHTML 5.3 2017 প্ৰযোজ্য নহয় প্ৰযোজ্য নহয়\nএইচ টি এম এলৰ পেজৰ গঠন\n* টোকা : ইয়াৰে কেৱল  আৰু  -ৰ মাজৰ অংশখিনিহে ব্ৰাউজাৰত প্ৰদৰ্শিত হ’ব (বগা অংশখিনি)।\n
হেডিং নম্বৰ ১
\n
হেডিং নম্বৰ ২
\n
হেডিং নম্বৰ ৩
\n
হেডিং নম্বৰ ৪
\n
হেডিং নম্বৰ ৫
\n
হেডিং নম্বৰ ৬
\nএইখিনি (ক্ৰমে ডাঙৰৰ পৰা সৰুলৈ) প্ৰদৰ্শিত হ’ব এনে ধৰণে। (ইয়াৰে
 আৰু
,
 আৰু
,
 আৰু
,
 আৰু
,
 আৰু
,
 আৰু
 আদি প্ৰদৰ্শিত নহয়। )\nহেডিং নম্বৰ ১\nহেডিং নম্বৰ ২\nহেডিং নম্বৰ ৩\nহেডিং নম্বৰ ৪\nহেডিং নম্বৰ ৫\nহেডিং নম্বৰ ৬\nএইচ টি এম এল টেগৰ উদাহৰণসম্পাদনা কৰক\n<! DOCTYPE> ড’কটাইপ ই নথিৰ প্ৰকাৰক বুজায়।\n এইচ টি এম এল ই এইচ টি এম এল ডকুমেণ্টক বুজায় আৰু ই এইচ টি এম এল নথি আৰম্ভ কৰে।\n হেড ৱেবপেজত ব্যৱহৃত উপাদানসমূহ প্ৰদৰ্শন নকৰিবলৈ এই কোড ব্যৱহাৰ কৰা হয়।\n<title> টাইটেল ৱেবপেজৰ শিৰোনাম নিৰ্ধাৰণ কৰে (টেব (জিইউআই) ত প্ৰদৰ্শিত হ’ব), ইয়াক -ৰ মাজত ৰখা হয়।\n বডী এই অংশৰ উপাদানসমূহ ৱেবপেজত দৃশ্যমান হয় (ইয়াত অনুচ্ছেদৰ লগতে আৰু কিছু থাকে)।\n
 to
 হেডিং বিভিন্ন আকাৰৰ শিৰোনাম (
 হৈছে বৃহত্তম)\n
 প্ৰেগ্ৰাফ পাঠ্যৰ এটি অনুচ্ছেদ নিৰ্ধাৰণ কৰে।\n এংকৰ অন্যান্য ৱেবপেজৰ সক্ৰিয় লিংক তৈয়াৰ কৰে।\n ইমেজ পৃষ্ঠাত এখন চিত্ৰ প্ৰদৰ্শন কৰে।\n
 ব্ৰেক ই একক লাইনৰ বিৰতি কৰায়।\n চেণ্টাৰ কোনো এটা বিষয় পৃষ্ঠাৰ কেন্দ্ৰলৈ লৈ যায়।\n\n* টোকা :প্ৰথম টেগসমূহক আৰম্ভণি টেগ (Start tag) বা খোলা টেগ (Opening tag) আৰু শেষৰ টেগসমূহক বন্ধ টেগ (Closing tag) বা শেষ টেগ (End tag) বুলি কোৱা হয়।\nডাব্লিউ থ্ৰী চি এইচটিএমএল ৫-ৰ ল’গ’\n১৮ জানুৱাৰী, ২০১১ চনত, ডাব্লিউ থ্ৰী চি এইচটিএমএল ৫ ৰ ব্যৱহাৰ বা আগ্ৰহৰ প্ৰতিনিধিত্ব কৰাৰ বাবে এটি ল’গ’ প্ৰৱৰ্তন কৰিছিল, যি ডাব্লিউ থ্ৰী চিৰ আগত জাৰি কৰা অন্যান্য বেজেজসমূহৰ তুলনাত কোনো নিৰ্দিষ্ট মানৰ বৈধতা বা সংগতিক নহয়। ১ এপ্ৰিল ২০১১ চন পৰ্যন্ত, এই ল’গ’টি শাসকীয় হয়।\nপ্ৰাথমিকভাৱে ইটোক ৰাজহুৱা কামত উপস্থাপন কৰাৰ সময়ত, ডাব্লিউ থ্ৰী চি এইচটিএমএল ৫ ল’গ’টোক “সাধাৰণ এইছটিএমএল ৫, চিএছএছ, এছভিজি, ডাব্লিউঅ’এফএফ, আৰু অন্যান্য অপেন ৱেব প্ৰযুক্তিৰ বিস্তৃত চেটসমূহৰ বাবে সাধাৰণ-উদ্দেশ্য ভিজুৱেল পৰিচয় হিচাবে ঘোষণা কৰিছে।” ৱেব ষ্টেণ্ডাৰ্ড প্ৰজেক্টসহ কিছু ৱেব ষ্টেণ্ডাৰ্ড এডভোকেটৰ “এইচটিএমএল ৫” ৰ সংজ্ঞাটোকে এটি সৰু শব্দ হিচাবে সমালোচনা কৰিছিল আৰু পৰিভাষাৰ অস্পষ্টতা আৰু ভুল যোগাযোগৰ সম্ভাৱনা নিৰ্দেশ কৰে। তিনি দিন পাছত, ডাব্লিউ থ্ৰী চি সম্প্ৰদায়ৰ প্ৰতিক্ৰিয়াৰ প্ৰতিক্ৰিয়া জনায় আৰু ল’গ’ সংজ্ঞা পৰিৱৰ্তন কৰে, সম্পৰ্কিত প্ৰযুক্তিসমূহৰ সংখ্যাটোক বাদ দি ডাব্লিউ থ্ৰী চি তেতিয়া কৈছিল যে, ল’গ’টো “আধুনিক ৱেব এপ্লিকেচনসমূহৰ মূল ভিত্তি এইচটিএমএল ৫ ক উপস্থাপন কৰে।”\n↑ "W3C Html". https://www.w3.org/html/.\n↑ Romy, Ben (April 5, 2012). "Why HTML is NotaProgramming Language". Ischool. https://ischool.syr.edu/infospace/2012/04/05/why-html-is-not-a-programming-language/। আহৰণ কৰা হৈছে: May 25, 2020.\n↑ "Web Applications 1.0".3May 2007. http://www.whatwg.org:80/specs/web-apps/current-work/multipage/। আহৰণ কৰা হৈছে: 18 September 2018.\n↑ "Plan 2014". World Wide Web Consortium. https://dev.w3.org/html5/decision-policy/html5-2014-plan.html#plan। আহৰণ কৰা হৈছে: 23 September 2012.\n↑ "HTML 5.3". World Wide Web Consortium. 14 December 2017. W3C First Public Working Draft. https://www.w3.org/TR/2017/WD-html53-20171214/.\n↑ HTML Page Structure|url=https://www.w3schools.com/html/html_intro.asp | আহৰণ কৰা হৈছে=২৫ মে ২০২০\n↑ Example|url=https://www.w3schools.com/html/tryit.asp?filename=tryhtml_basic_headings | আহৰণ কৰা হৈছে=২৫ মে ২০২০\n↑ 8.0 8.1 "W3C HTML5 Logo FAQ". World Wide Web Consortium. https://www.w3.org/html/logo/faq.html। আহৰণ কৰা হৈছে: 21 January 2011. "Is this W3C's "official" logo for HTML5? Yes, as of 1 April 2011."\n↑ 9.0 9.1 "HTML5 Logo: Be Proud, But Don't Muddy the Waters!". The Web Standards Project. http://www.webstandards.org/2011/01/18/regarding-the-html5-logo। আহৰণ কৰা হৈছে: 22 January 2011.\n↑ "The HTML5 Logo Conversation". World Wide Web Consortium. https://www.w3.org/blog/2011/01/the-html5-logo-conversation/। আহৰণ কৰা হৈছে: 21 January 2011.\n"https://as.wikipedia.org/w/index.php?title=এইচ_টি_এম_এল&oldid=271130"ৰ পৰা অনা হৈছে\nশেষ সম্পাদনা কৰা হৈছে 15 April 2021 তাৰিখে 01:57 বজাত\nএই পৃষ্ঠাখন ১৫ এপ্ৰিল, ২০২১ তাৰিখে ০৭:২৭ বজাত অন্তিম সংশোধন কৰা হৈছিল।


Anemia ( Raktahinota) Arun Yaar Pratikar [এনিমিয়া (ৰক্তহীনতা) আৰু ইয়াৰ প্ৰতিকাৰ ]-অনলাইন ৰচনা প্ৰতিযোগীতাৰ আৰ্হি - Gorajan Goodluck Tutor Centre\nHome Assamses Essay essay PROJECT Anemia ( Raktahinota) Arun Yaar Pratikar [এনিমিয়া (ৰক্তহীনতা) আৰু ইয়াৰ প্ৰতিকাৰ ]-অনলাইন ৰচনা প্ৰতিযোগীতাৰ আৰ্হি\nAnemia ( Raktahinota) Arun Yaar Pratikar [এনিমিয়া (ৰক্তহীনতা) আৰু ইয়াৰ প্ৰতিকাৰ ]-অনলাইন ৰচনা প্ৰতিযোগীতাৰ আৰ্হি\nAdmin September 15, 2020 Assamses Essay, essay, PROJECT,\nAnemia ( Raktahinota) Arun Yaar Pratikar [এনিমিয়া (ৰক্তহীনতা) আৰু ইয়াৰ প্ৰতিকাৰ ]-অনলাইন ৰচনা প্ৰতিযোগীতাৰ আৰ্হি ৷\nবিঃদ্ৰঃ ছাত্ৰ-ছাত্ৰীসকলে এই লেখাটোৰ সহায় লৈ নিজেই লিখিলে বেছি ভাল হয় ৷\nএনিমিয়া ৰোগ ( ৰক্তহীনতা ) কি ?\nআমাৰ শৰীৰৰ তেজত থকা হিমগ্ল'বিনে অক্সিজেন পৰিবহণ কৰে আৰু এই অক্সিজেনে শৰীৰৰ বাবে আৱশ্যকীয় শক্তিৰ উৎপাদনত সহায় কৰে ৷ সাধাৰণতে শিশু , কিশোৰী , গৰ্ভৱতী আৰু প্ৰসতি মাতৃসকলৰ মাজত বেছিকৈ হোৱা দেখা যায় ৷ কিশোৰী আৰু মহিলাৰ তেজত থাকিব লগা হিমগ্ল'বিনৰ পৰিমাণ হ'ল প্ৰতি ১০০ মিঃলিঃ তেজত ১২-১৫.৫ গ্ৰাম ৷ যদি এই পৰিমাণ কমি গৈ প্ৰতি ১০০ মিঃলিঃত ৫-৯ গ্ৰাম হয়গৈ , তেন্তে এই অৱস্থাক ৰক্তহীনতা বুলি কোৱা হয় বা এনিমিয়াত ভোগা বুলি কোৱা হয় ৷\nএনিমিয়া (ৰক্তহীনতা) আৰু ইয়াৰ প্ৰতিকাৰ\nবিশ্ব স্বাস্থ্য সংস্থা (WHO) ৰ পৰিসংখ্যা মতে উন্নয়নশীল দেশসমূহত ৰক্তহীনতা ৰোগৰ প্ৰাদুৰ্ভাৱ বেছি ৷ কণ কণ শিশু , গৰ্ভৱতী ,মহিলা , প্ৰসূতি মাতৃসকলেই আটাইতকৈ বেছি এই পুষ্টিহীনতা ৰোগত দেখা যায় ৷\nএনিমিয়া ৰোগৰ লক্ষণঃ\n৩)কেতিয়াবা মুৰৰ ঘুৰণি আৰু চকুৰ আগত আন্ধাৰ দেখা ৷\n৪) হৃদয়ৰ গতি অসামান্য হোৱা ৷\n৫) কেতিয়াবা মুৰ্চ্ছা যোৱা ৷\n৬) খাদ্যৰ প্ৰতি অনীহা ৷\n৭)নখৰ ৰং বগা ধৰণৰ হোৱা ৷\n৮) চকুৰ তলৰ অংশ ক’লা পৰা ইত্যাদি।\n৯) উশাহ ছুটি হৈ অহা ৷\n১০) নখৰ উপৰিভাগ চামুচৰ আকৃতি লোৱা ৷\n১১) গাৰ ছাল শেতা পৰা ৷\n১২) ভৰিৰ সৰু গাঁঠিত পানী জমা হোৱা ৷\n১৩) খাবলৈ মন নোযোৱা ৷\n১৪) সৰু-লৰা ছোৱালীৰ ক্ষেত্ৰত বুদ্ধি আৰু বিকাশৰ গতি লেহেমীয়া হয় ৷\nঅনলাইন ৰচনা লিখা প্ৰতিযোগিতা\nএই ৰোগ কিয় হয় ?:\nশৰীৰত হিমগ্ল’বিনৰ কম মাত্ৰাৰ বাবে এই ৰোগে দেখা দিয়ে। এই ৰোগ হোৱাৰ মুখ্য কাৰণসমূহ হ'লঃ\n১) দৈনিক খোৱা খাদ্যত প্ৰ’টিনযুক্ত আহাৰৰ অভাৱ।\n২)স্ত্ৰীসকলৰ দেহত বিশেষকৈ পোষক তত্ত্ব যেনে, ফলিক এচিড আদিৰ অভাৱৰ ফলত এই ৰোগে দেখা দিয়ে।\n৩) বিশেষকৈ গৰ্ভাৱস্থাত আয়ৰণ আৰু ফলিক এচিড পৰ্যাপ্ত পৰিমাণে গ্ৰহণ নকৰাৰ ফলত গৰ্ভৱতী স্ত্ৰীৰ এনিমিয়া হয়।\n৪) খাদ্যত ভিটামিন বি ৰ অভাৱত ৷\n১) যদি এনে ধৰণৰ কোনো লক্ষণ আমাৰ ক্ষেত্ৰত দেখা দিয়ে তেনেহ’লে শীঘ্ৰেই ডাক্তৰৰ পৰামৰ্শ আমি লোৱা উচিত ৷\n২)ভিটামিন বি জাতীয় অন্তৰ্ভুক্ত হৈ থকা আহাৰ খোৱা উচিত ৷ এই পৰিপোষকসমূহ সাধাৰণতে সেউজীয়া শাক,লিভাৰ,কণী,কিডনী, মাছ-মাংস , শুকান ফলমূল , আটা,ওটমিল, আমলখি আদিত পোৱা যায় ৷\n৩) নিয়মিত সন্তুলিত আৰু পুষ্টিকৰ আহাৰ খাদ্যতালিকাত অন্তৰ্ভুক্ত কৰক। যেনে সেউজীয়া শাক-পাচলি, ফল, গাজৰ, আপেল, খেজুৰ, বাদাম, গুড় আৰু শুকান ফল (ড্ৰাই ফ্ৰুটচ) ইত্যাদি খোৱাৰ উপৰিও নেমু, কমলা, আঙুৰ আদি ভিটামিন ‘চি’ যুক্ত ফলমুল ভোজনত অন্তৰ্ভুক্ত কৰিব লাগে। এই খাদ্যসমুহৰ গ্ৰহণে শৰীৰত আয়ৰণ গ্ৰহণৰ ক্ষমতা বৃদ্ধি কৰিব।\n৪) ইয়াৰোপৰি শৰীৰত আয়ৰণৰ মাত্ৰা বঢ়াবলৈ ডাক্তৰৰ পৰামৰ্শ অনুযায়ী আয়ৰণ আয়ৰণ আৰু ফলিক এচিডৰ কেপচুল খাব পাৰে।\n(১) গৰ্ভৱতী মহিলাৰ ক্ষেত্ৰত ৰক্তহীনতা ৰোগ হ'লে অৱস্থা বৰ গুৰুত্বৰ হয় ৷ এনে অৱস্থাত ৰোগীৰ ভাগৰ লাগে , উশাহ চুটি হৈ আহে , টোপনি ভাব আহে , নখৰ উপৰিভাগ চামুচৰ আকৃতি লয় ৷ সেইবাবে তেওঁলোক ফলিক এচিড পৰ্যাপ্ত পৰিমাণে থকা খাদ্য খাব লাগে ৷\n(২) কেঁচুৱা আৰু কণ কণ ল'ৰা-ছোৱালীৰ ক্ষেত্ৰত তেজত হিমগ্ল'বিনৰ পৰিমাণ কমি গৈ প্ৰতি ১০০ মিঃলিঃ তেজত ৫-৯ গ্ৰাম হয়গৈ ৷ এই অৱস্থাত শিশু নিস্তেজ আৰ নিষ্ক্ৰিয় হয় , গাৰ ছাল শেতা পৰে , খাবলৈ মন নোযোৱা হয় , যাৰ ফলত শিশুৰ বুদ্ধি আৰু বিকাশৰ গতি লেহেমীয়া হয় ৷\nTags # Assamses Essay # essay # PROJECT\nTags: Assamses Essay, essay, PROJECT


December 2021 — JobAssam.info\nISRO ৰ Scientist হিচাপে স্বীকৃতি পাইছে তিতাবৰৰ অলকেশ কলিতা (Alokesh Kalita)\nISRO ৰ Scientist হিচাপে স্বীকৃতি পাইছে তিতাবৰৰ অলকেশ কলিতা (Alokesh Kalita).তিতাবৰৰ ইছৰো বিজ্ঞানী হিচাপে নিৰ্বাচিত এলোকেশ কলিতাই ভাৰতীয় মহাকাশ গৱেষণা সংস্থা (ভাৰতীয় মহাকাশ গৱেষণা সংস্থা)ৰ বিজ্ঞানী হিচাপে নিৰ্বাচিত হৈ অসমলৈ গৌৰৱ কঢ়িয়াই আনিছে। ৰকেট নিৰ্মাণৰ সপোন লৈ ভাৰতীয় মহাকাশ গৱেষণা সংস্থাৰ বিজ্ঞানী হিচাপে অলোকেশ কলিতাই ইছৰোলৈ যাব। অলোকেশৰ সৈতে এক বিশেষ সাক্ষাৎকাৰ চাওক Alokesh Kalita …\nISRO ৰ Scientist হিচাপে স্বীকৃতি পাইছে তিতাবৰৰ অলকেশ কলিতা (Alokesh Kalita) Read More »\nAssam TET result 2021 LP/UP with marksheet | অসম সৰ্ব শিক্ষা অভিযান মিছন\nAssam tet 2021 TET Exam Details Information Exam Name Assam TET 2021 Exam Level LP and UP Organization Government of Assam Exam Type Written Exam (OMR) Exam Date 31st October 2021 Result Status Declared Result Date 15th December 2021 Result Link LP TET RESULT. …………..CLICK HERE UP TET RESULT. …………….CLICK HERE How to Check Result …\nAssam TET result 2021 LP/UP with marksheet | অসম সৰ্ব শিক্ষা অভিযান মিছন Read More »


পাঁচনি7- पवित्र बाइबिल [ইণ্ডিয়ান ৰিভাইচ ভাৰচন] - (পাঁচন 7)\nতেতিয়া মহা-পুৰোহিতে স্তিফানক সুধিলে- “এইবোৰ কথা সঁচা নেকি?”\nস্তিফানে ক’লে- “হে ভাই সকল আৰু পিতৃ সকল, মোৰ কথা শুনক। আমাৰ পূৰ্ব-পুৰুষ অব্ৰাহাম হাৰোণত বসবাস কৰাৰ আগেয়ে যেতিয়া মেচোপতেমিয়াত আছিল, সেই সময়ত গৌৰৱময় ঈশ্বৰে তেওঁক দেখা দি ক’লে-\n“তুমি তোমাৰ দেশ আৰু জ্ঞাতি-কুটুম্বক এৰি, মই যি দেশ তোমাক দেখুৱাম, সেই দেশলৈ যোৱা।”\nতেতিয়া তেওঁ কলদিয়া সকলৰ দেশ এৰি হাৰোণ নগৰলৈ আহি বসতি কৰিলে। পাছত তেওঁৰ পিতৃৰ মৃত্যু হোৱাত আপোনালোকে এতিয়া বসতি কৰা এই দেশলৈ ঈশ্বৰে সেই ঠাইৰ পৰা তেওঁক আনিলে।\nনিজৰ অধিকাৰৰ কাৰণে ঈশ্বৰে তেওঁক একোকে নিদিলে; এনে কি এখোজ মাটিও নিদিলে। কিন্তু তেওঁক আৰু তেওঁৰ ভাবীবংশৰ অধিকাৰৰ অর্থে ঈশ্বৰে এই দেশ দিব বুলি প্ৰতিজ্ঞা কৰিলে; যদিও অব্ৰাহামৰ সেই সময়লৈকে কোনো সন্তান নাছিল।\nঈশ্বৰে ইয়াকো কলে, “তেওঁলোকে যি জাতিৰ দাসত্ব খাটিব, মই সেই জাতিৰ সোধ-বিচাৰ কৰিম; তাৰ পাছত তেওঁলোকে ওলাই আহি এই ঠাইতে মোৰ সেৱা উপাসনা কৰিব।”\nইয়াৰ পাছত ঈশ্বৰে অব্রাহামক চুন্নৎ কৰাৰ বিধান দিলে। সেয়েহে, অব্রাহামে নিজৰ পুত্র ইচহাক জন্ম হোৱাত, আঠ দিনৰ দিনা তেওঁৰ চুন্নৎ কৰালে। পাছত ইচহাকৰ পুত্র যাকোব আৰু যাকোবৰ পুত্ৰ বাৰ জন গোষ্ঠীৰ পিতৃকুল হ’ল।\nপাছত সেই পিতৃকুল সকল যোচেফৰ প্রতি ঈর্ষান্বিত হৈ তেওঁক মিচৰ দেশলৈ বেচিলে, কিন্তু ঈশ্বৰ তেওঁৰ সঙ্গী আছিল।\nসকলো ক্লেশৰ পৰা ঈশ্বৰে উদ্ধাৰ কৰি তেওঁক মিচৰ দেশৰ ৰজা ফৌৰণেৰ সাক্ষাতে অনুগ্ৰহ আৰু জ্ঞান দান কৰিলে। তাতে ফৰৌণে তেওঁক মিচৰ দেশৰ আৰু নিজ গৃহৰ অধিকাৰী পাতিলে।\nগোটেই মিচৰ আৰু কনান দেশত ভীষণ আকাল হোৱাত, মহাক্লেশ হ’ল আৰু আমাৰ পিতৃপুৰুষ সকলৰ খাদ্য বস্তুৰ অভাৱ হ’ল।\nকিন্তু যাকোবে মিচৰ দেশত শস্য থকাৰ বাৰ্তা পাই, প্ৰথমতে আমাৰ পিতৃপুৰুষ সকলক তালৈ পঠালে।\nদ্বিতীয় বাৰ যোৱাত যোচেফে ককায়েক সকলৰ ওচৰত নিজৰ পৰিচয় দিলে আৰু ফৌৰণেও যোচেফৰ পৰিয়ালৰ বিষয়ে জ্ঞাত হ’ল।\nতেতিয়া যোচেফে তেওঁৰ ককায়েক সকলক পিতৃ যাকোব আৰু জ্ঞাতি-কুতুম্ব সকলক মিচৰ দেশলৈ আনিবলৈ উভটাই পঠালে; তেওঁলোক মুঠ পয়সত্তৰ জন আছিল।\nতাতে যাকোব মিচৰ দেশলৈ গ’ল। সেই ঠাইতে তেওঁৰ আৰু আমাৰ পিতৃপুৰুষ সকলো মৰিল।\nতেওঁলোকৰ দেহ চিখিমলৈ নি মৈদাম দিয়া হ’ল; সেই মৈদাম অব্ৰাহামে চিখিমত হমোৰৰ পুতেকহঁতৰ পৰা ধন দি কিনিছিল।\nঈশ্বৰে অব্রাহামৰ আগত শপত কৰি যি প্ৰতিজ্ঞা কৰিছিল, সেই প্ৰতিজ্ঞা পূর্ণ হোৱাৰ সময় ওচৰ হোৱাত; মিচৰত তেওঁৰ লোক সকল বৃদ্ধি পাই বিস্তাৰিত হল।\nতাৰ পাছত মিচৰত আন এজন ৰজা আহিল। তেওঁ যোচেফৰ সম্বন্ধে নাজানিছিল।\nসেই জন ৰজাই আমাৰ জাতিৰ লোক সকলক প্রৱঞ্চনা কৰি আমাৰ পূৰ্ব-পুৰুষ সকলৰ প্রতি কু-ব্যৱহাৰ কৰিলে। এনে কি শিশুবোৰ জীয়াই নাথাকিবলৈ তেওঁলোকৰ নৱজাত কেচুঁৱাবোৰ বাহিৰত পেলাই দিবলৈ দিলে।\nসেই সময়তে মোচিৰ জন্ম হ’ল। তেওঁ ঈশ্ৱৰৰ দৃষ্টিত অতি সুন্দৰ আছিল৷ তিনি মাহলৈকে তেওঁ পিতৃৰ গৃহত প্ৰতিপালিত হৈছিল।\nপাছত তেওঁক বাহিৰলৈ পেলাই দিয়াত, ফৌৰণৰ জীয়েকে তেওঁক তুলি নি নিজৰ পুত্র স্বৰূপে প্ৰতিপালন কৰিলে।\nমোচি মিচৰীয়া সকলৰ সকলো বিদ্যাত শিক্ষিত হৈ উঠিল। বাক্য আৰু কার্যত তেওঁ মহা-ক্ষমতাশালী হল।\nযেতিয়া মোচিৰ বয়স প্রায় চল্লিশ বছৰ, তেতিয়া তেওঁ নিজৰ ইস্ৰায়েলী ভাই সকলক চাবলৈ মন কৰিলে।\nএজন ইস্ৰায়েলী লোকক অন্যায় ব্যৱহাৰ কৰা দেখি, মোচিয়ে ইস্ৰায়েলী জনৰ পক্ষক সমর্থন কৰিলে আৰু মিচৰীয়া জনক প্ৰহাৰ কৰি সেই অন্যায় ব্যৱহাৰৰ প্ৰতিকাৰ কৰিলে।\nমোচিয়ে ভাৱিছিল যে, তেওঁৰ স্বজাতীয় ভাই সকলে হয়তো বুজিব ঈশ্বৰে যে তেওঁৰ হতুৱাই তেওঁলোকক মুক্ত কৰিব কিন্তু তেওঁলোকে নুবুজিলে।\nপাছদিনা খন দুজন ইস্ৰায়েলীয়ে নিজৰ মাজত যেতিয়া কাজিয়া কৰিছিল, তেতিয়া তেওঁ ওচৰলৈ গৈ তেওঁলোকক মিলন কৰিবৰ কাৰণে কলে, ‘হে লোক সকল, তোমালোক পৰস্পৰে ভাই হৈ, ইজনে সিজনৰ প্ৰতি কিয় অন্যায় ব্যৱহাৰ কৰিছা?’\nকিন্তু যি জনে নিজৰ নিকটৱর্তীজনক অন্যায় ব্যৱহাৰ কৰিছিল, তেওঁ মোচিক ঠেলা মাৰি আতৰাই কলে ‘আমাৰ ওপৰত কোনে তোমাক শাসনকর্তা আৰু বিচাৰক পাতিলে?\nকালি যেনেকৈ মিচৰীয়া জনক বধ কৰিলা, তেনেকৈ মোকো বধ কৰিব খোজা নে?’\nএই কথা শুনি মোচি মিদিয়ন দেশলৈ পলাই গৈ তাত প্রবাসী ৰূপে থাকিল আৰু সেই ঠাইতে তেওঁৰ দুজন পুত্রৰ জন্ম হ’ল।\nএনেদৰে চল্লিশ বছৰ পূর্ণ হ’ল। চীনয় পৰ্বতৰ ওচৰৰ অৰণ্যত এক জ্বলন্ত জোপোহাৰ শিখাৰ মাজত ঈশ্বৰৰ দূতে তেওঁক দর্শন দিলে।\nএই দৰ্শন দেখি মোচি আচৰিত হ’ল আৰু ভালদৰে চাবলৈ যেতিয়া ওচৰ চাপি গ’ল, তেতিয়া প্ৰভুৰ এই বাণী শুনিলে-\n‘মই তোমাৰ পিতৃপুৰুষ সকলৰ ঈশ্বৰ; অব্ৰাহাম, ইচহাক আৰু যাকোবৰ ঈশ্বৰ।’ মোচি ভয়তে কঁপিবলৈ ধৰিলে আৰু সেই জলন্ত জোপোহাটো চাবলৈও সাহস নকৰিলে।\nপাছত প্ৰভুৱে তেওঁক কলে, ‘তোমাৰ ভৰিৰ পৰা পাদুকা সোলোকোৱা। কিয়নো যি ঠাইত তুমি থিয় হৈ আছা, সেয়ে পবিত্ৰ ভূমি।\nমিচৰ দেশত থকা মোৰ মানুহবোৰৰ দুৰৱস্থা মই নিশ্চয়কৈ দেখিছোঁ আৰু তেওঁলোকৰ আৰ্তনাদও শুনিছো। সেয়েহে তেওঁলোকক উদ্ধাৰ কৰিবলৈ মই নামি আহিলোঁ। এতিয়া আহা, মই তোমাক মিচৰ দেশলৈ পঠাওঁ।’\nএই জনেই সেই মোচি, যি জনক তেওঁলোকে প্ৰত্যাখান কৰি কৈছিল, ‘কোনে তোমাক এজন শাসনকর্তা আৰু বিচাৰক পাতিলে?’ তেৱেঁই সেই জন, যি জনক ঈশ্বৰে শাসনকর্তা আৰু উদ্ধাৰকর্ত্তা স্বৰূপে স্বর্গৰ দূতৰ দ্বাৰা জোপোহাৰ মাজত দেখা দি পঠাই দিলে।\nমোচিয়ে মিচৰ দেশত, লোহিত সাগৰত আৰু মৰুভুমিৰ মাজত চল্লিশ বছৰলৈকে নানা অদ্ভুত লক্ষণ আৰু আচৰিত চিন দেখুৱাই তেওঁলোকক মিচৰৰ পৰা বাহিৰ কৰি আনিলে।\nএই জন মোচিয়েই ইস্ৰায়েলী ভাই সকলক কৈছিল, “ঈশ্বৰে তোমালোকৰ মাজৰ পৰা মোৰ নিচিনা এজন ভাববাদী উৎপন্ন কৰিব”।\nতেৱেঁই মৰুপ্ৰান্তত আমাৰ পূৰ্ব-পুৰুষ সকলৰ সৈতে এক সহভাগীতাত আছিল৷ চীনয় পর্বতত স্বৰ্গৰ দূতে তেওঁৰ সৈতেই কথা কৈছিল আৰু তেৱেঁই আমাক জনাবলৈ জীৱনময় বাক্য পাইছিল।\nএই জনে আমাৰ ওপৰ-পিতৃ, যি জনৰ কথা আমাৰ পূৰ্ব-পুৰুষ সকলে মানিবলৈ অসন্মত হৈ, তেওঁক অগ্রাহ্য কৰিছিল আৰু মিচৰ দেশলৈ উভতি যাবলৈ মনস্থ কৰিছিল।\nসেই সময়ত তেওঁলোকে হাৰোণক কলে, “মোচিয়ে আমাক মিচৰ দেশৰ পৰা বাহিৰ কৰি আনিলে; কিন্তু তেওঁৰ কি হ’ল আমি তাক নাজনো। গতিকে, আমাক বাট দেখুৱাই নিবলৈ দেৱতাবোৰৰ মূর্তি সাজি দিয়ক।”\nতেতিয়া তেওঁলোকে এটা দামুৰিৰ মূৰ্তি সাজিলে আৰু সেই মূৰ্তিৰ আগত বলিদান উৎসর্গ কৰিলে। তেওঁলোকে নিজ হাতেৰে কৰা কার্যত আনন্দ কৰিবলৈ ধৰিলে।\nতেওঁলোকৰ এই কাৰ্য দেখি ঈশ্বৰ তেওঁলোকৰ বিমুখ হ’ল; ঈশ্বৰে তেওঁলোকক আকাশৰ গ্রহ, তৰাবোৰক পূজা কৰিবলৈ এৰি দিলে; ভাববাদী সকলৰ পুস্তকত এইদৰে লিখা আছে, “হে ইস্ৰায়েল জাতি, তোমালোকে চল্লিশ বছৰলৈকে মৰুপ্ৰান্তত মোৰ কাৰণে পশু বলি আৰু নৈবেদ্য উৎসর্গ কৰিছিলা নে?\nতোমালোকে মোলকৰ তম্বু আৰু ৰিফন দেৱতাৰ তৰাৰ মূর্তিবোৰ পূজা কৰিবলৈ সাজিলা, আৰু সেইবোৰকহে তোমালোকে গ্রহণ কৰিলা। সেয়েহে মই তোমালোকক বাবিল দেশৰ ফালে লৈ যাম।”\nমৰুপ্ৰান্তত আমাৰ পূৰ্ব-পুৰুষ সকলৰ ওচৰত সাক্ষ্য-তম্বু আছিল। ঈশ্বৰে মোচিক যি দৰে আজ্ঞা দিছিল আৰু মোচিয়ে যি আর্হি দেখিছিল, সেই আর্হিতে এই তম্বু তৈয়াৰ হৈছিল।\nপৰৱর্তীকালত আমাৰ পূৰ্ব-পুৰুষ সকলে যিহোচুৱাৰে সৈতে সেই তম্বু কঢ়িয়াই এই ঠাইলৈ আনিছিল। সেই সময়ত আমাৰ পূৰ্ব-পুৰুষ সকলৰ সন্মুখৰ পৰা ঈশ্বৰে অন্য জাতিবোৰক খেদাই দিয়াত তেওঁলোকে প্রৱেশ কৰি এই ঠাই অধিকাৰ কৰিলে। সেই তম্বু দায়ুদৰ দিনলৈকে এই ঠাইত আছিল।\nদায়ুদে ঈশ্বৰৰ দৃষ্টিত অনুগ্ৰহ পাই যাকোবৰ ঈশ্বৰ থাকিবৰ কাৰণে এটি আবাস বনাবলৈ প্রার্থনা কৰিলে।\nকিন্তু চলোমনেহে তেওঁলৈ এটা গৃহ নির্ম্মাণ কৰিলে।\nকিন্তু সৰ্বোপৰিজনা হাতেৰে সজা গৃহবোৰত নাথাকে; এই বিষয়ে ভাববাদীয়ে কৈছিল,\n“প্রভুৱে কৈছে, স্বৰ্গ মোৰ সিংহাসন, আৰু পৃথিৱী মোৰ ভৰি-পীৰা; মোৰ কাৰণে তুমি কেনেকুৱা গৃহ নির্ম্মাণ কৰিবা? নাইবা, মোৰ জিৰণি লোৱা ঠায়েই বা কত?\nমোৰ হাতে জানো এই আটাইবোৰ স্ৰজা নাই?”\nহে ঠৰ-ডিঙীয়া লোক সকল, হৃদয় আৰু কাণৰ চুন্নৎ নোহোৱা লোক, আপোনালোকে সদায় পবিত্ৰ আত্মাৰ প্রতিৰোধ কৰে; পূৰ্ব-পুৰুষ সকলে যেনেদৰে কৰিছিল, আপোনালোকে সেইদৰেই কৰিছে।\nএনে কোনোবা ভাববাদী আছিল নে, যি জনক আপোনালোকৰ পূর্বপুৰুষ সকলে নির্যাতন কৰা নাছিল? যি সকল ভাববাদীয়ে ধাৰ্মিক জনৰ আগমণৰ কথা আগেয়ে কৈছিলে, সেই ভাববাদী সকলকো তেওঁলোকে হত্যা কৰিলে আৰু এতিয়া আপোনালোকে সেই ধার্মিক জনকো শত্রুৰ হাতত শোধাই দি হত্যা কৰালে।\nস্বৰ্গৰ দূতবোৰৰ মাধ্যমেদি আপোনালোকে বিধান পায়ো, সেই বিধান পালন নকৰিলে।”\nএইবোৰ কথা শুনি মহাসভাৰ সদস্য সকলৰ হৃদয় স্তিফানৰ প্রতি খঙত জ্বলি উঠিল আৰু নিজৰ দাঁত কৰচিলে।\nকিন্তু তেওঁ পবিত্ৰ আত্মাৰে পৰিপূর্ণ হৈ, স্বৰ্গৰ ফাললৈ একেথৰে চাই ঈশ্বৰৰ মহিমা দেখিলে; তেওঁ যীচুক ঈশ্বৰৰ সোঁফালে থিয় হৈ থকা দেখিলে।\nস্তিফানে ক’লে, “চাওক, মই স্বৰ্গৰ দুৱাৰ মুকলি হোৱা আৰু মানুহৰ পুত্ৰক ঈশ্বৰৰ সোঁফালে থিয় হৈ থকা দেখিছোঁ।”\nতেতিয়া মহাসভাৰ সদস্য সকলে নিজৰ কাণত সোপা দি বৰ মাতেৰে চিঞৰি উঠিল আৰু সকলোৱে একেলগে তেওঁৰ ফালে চোচাঁ ললে।\nপাছত তেওঁক ধৰি নগৰৰ বাহিৰলৈ উলিয়াই আনি শিল দলিয়াবলৈ ধৰিলে। সাক্ষীবোৰে নিজৰ নিজৰ কাপোৰবোৰ চৌল নামৰ এজন ডেকাৰ ভৰিৰ কাষত থলে।\nতেওঁলোকে স্তিফানক শিল দলিয়াই থাকোতে, তেওঁ প্ৰভুক স্মৰণ কৰি কলে, “হে প্ৰভু যীচু, মোৰ আত্মা গ্রহণ কৰক।”\nপাছত তেওঁ আঁঠুকাঢ়ি বৰ মাতেৰে কলে, “হে প্ৰভু, এওঁলোকৰ বিৰুদ্ধে এই পাপ গণ্য নকৰিব।” ইয়াকে কৈ তেওঁ ঢলি পৰিল আৰু মহা-নিদ্রা গ’ল।


সাক্ষাৎকাৰ – অভিনেত্ৰী গায়ত্ৰী মহন্তৰ সৈতে অন্তৰংগ আলাপ – ফটাঢোল\nApril 1, 2019 সাক্ষাৎকাৰ\t15 Comments\nসাক্ষাৎকাৰ – অভিনেত্ৰী গায়ত্ৰী মহন্তৰ সৈতে অন্তৰংগ আলাপ\nঅসমীয়া সাংস্কৃতিক জগতৰ এটি সুন্দৰ নক্ষত্ৰৰ নাম গায়ত্ৰী মহন্ত। নামেই যাৰ পৰিচয়, শদিয়াৰ পৰা ধুবুৰীলৈ কাকো বেলেগকৈ তেখেতক চিনাকি কৰাই দিয়াৰ প্ৰয়োজন নাই। ১৯৮২ চনৰ ১৪ ফেব্ৰুৱাৰীত জন্মগ্ৰহণ কৰা গায়ত্ৰী মহন্তৰ নৃত্য আৰু অভিনয় প্ৰতিভাই সকলোকে যেনেকৈ আকৰ্ষিত কৰে, তেনেকৈয়ে তেওঁৰ মনোমোহা হাঁহিটিয়েও সকলোৰে অন্তৰত সাঁচ বহোৱাই যায়। ‘জোনবাই’ ভিচিডিৰ ‘জোনালী’ চৰিত্ৰৰ জৰিয়তে প্ৰতিজন অসমীয়াৰ হৃদয়ত ঠাই লোৱা গায়ত্ৰী মহন্ত সম্প্ৰতি ভ্ৰাম্যমাণ থিয়েটাৰ ‘বৰদৈচিলা’ৰ সৈতে জড়িত হৈ আছে।\n‘প্ৰেম আৰু প্ৰেম’, ‘দীনবন্ধু’, ‘জীৱন তৃষ্ণা’, ‘দেউতা দিয়া বিদায়’, ‘পলে পলে উৰে মন’ আদি বোলছবিত নিজৰ অভিনয়েৰে সকলোকে মনোৰঞ্জনৰ খোৰাক যোগোৱা মোহময়ী অভিনেত্ৰী গায়ত্ৰী মহন্তই ‘জোনবাই’ আৰু ‘অঞ্জনা’ ভিচিডিত অভিনয় কৰি বিপুল জনপ্ৰিয়তা অৰ্জন কৰিছে। বিহু নৃত্য, সত্ৰীয়া নৃত্য, ভাৰত নাট্যম আদিতো পাৰদৰ্শী গায়ত্ৰী মহন্তক আমি লগ কৰিছিলোঁ বৰদৈচিলা থিয়েটাৰৰ বাকৰিত। তেখেতৰ সৈতে দুৱাষাৰ মান অন্তৰংগ আলাপ কৰিবলৈ পাই আমি গৌৰৱান্বিত হৈছিলোঁ। আহকচোন তেওঁৰ বিষয়ে আৰু জানো তেওঁৰ মুখেৰেই-\nফটাঢোল : বাইদেউ, নমস্কাৰ। আপোনালৈ আগতীয়াকৈ ৰঙালী বিহুৰ আন্তৰিক শুভেচ্ছা জনালোঁ।\nগায়ত্ৰী মহন্ত : অশেষ ধন্যবাদ।\nফটাঢোল : আমি অসমীয়া হাস্য ব্যংগ ‘ই আলোচনী’ ফটাঢোলৰ পৰা আহিছোঁ। আমাৰ আলোচনীত প্ৰতি মাহতে একোজন বিশিষ্ট ব্যক্তিৰ সাক্ষাৎকাৰ প্ৰকাশ কৰা হয়। সেই উদ্দেশ্যেৰেই ৰঙালী বিহুৰ সংখ্যটোৰ বিশিষ্ট অতিথি ৰূপে আপোনাৰ লগত দুআষাৰ মান পাতিবলৈ মন কৰিছোঁ।\nগায়ত্ৰী মহন্ত : বাৰু আকৌ এবাৰ ধন্যবাদ জনালোঁ দেই।\nফটাঢোল : তেন্তে আৰম্ভ কৰিছোঁ। বাইদেউ, আপোনাৰ শৈশৱ আৰু ঘৰ পৰিয়ালৰ বিষয়ে কওকচোন।\nগায়ত্রী মহন্ত : পঢ়া শুনা মই প্ৰথমে আৰম্ভ কৰিছিলোঁ দেৰগাঁৱত। মোৰ দেউতাৰ ঘৰ যিহেতু দেৰগাঁৱতেই আছিল, গতিকে এল পি স্কুললৈকে পঢ়া শুনা মই দেৰগাঁৱতেই কৰিছিলোঁ। তাৰ পাছত পঞ্চম শ্ৰেণীৰপৰা মই তেজপুৰত পঢ়াশুনা কৰিলোঁ। গ্ৰেজুৱেচনো কৰিলোঁ তেজপুৰৰ জামুগুৰিহাটৰ ত্যাগবীৰ হেম বৰুৱা মহাবিদ্যালয়ৰ পৰা। তাৰপাছত গুৱাহাটী বিশ্ববিদ্যালয়ৰপৰা মই এম এ কৰিলোঁ আৰু বৰ্তমান মই গুৱাহাটী বিশ্ববিদ্যালয়ৰ পৰাই পি এইচ ডি কৰি আছোঁ, আৰু দুবছৰ মানৰ ভিতৰত সেইয়া সম্পূৰ্ণ হ’ব। গতিকে মোৰ পঢ়া শুনা এতিয়াও চলিয়েই আছে, শেষেই হোৱা নাই।\nঘৰ পৰিয়াল বুলি ক’বলৈ হ’লে মোৰ মাৰ ঘৰত বৰ্তমান মোৰ মা আৰু দাদা-বৌ আছে। মোৰ বাইদেউ এগৰাকীও আছিল, তেওঁৰো বিয়া হ’ল। ময়েই ঘৰৰ সকলোতকৈ সৰু আছিলোঁ। মই বিয়া হৈছোঁ মাৰ্ঘেৰিটালৈ। আমাৰ পৰিয়ালত আমি তিনিজন, মই, মোৰ স্বামী শ্ৰীযুত পবিত্র মাৰ্ঘেৰিটা আৰু আমাৰ একমাত্ৰ পুত্ৰ সন্তান সূৰ্যাঙ্গ জীউ। আমি বৰ্তমান গুৱাহাটীত থাকোঁ। মই বিয়া হোৱা ঘৰখনত শাহু শহুৰৰ মই ডাঙৰ বোৱাৰী। তাত মোৰ এজন দেওৰ আৰু তেওঁৰ পৰিয়াল আৰু দুগৰাকী ননদ আছে। মুঠতে শাহু শহুৰ, দেওৰ, ননদেৰে ভৰা এখন সুন্দৰ ঘৰ আছে আমাৰ মাৰ্ঘেৰিটাত।\nফটাঢোল : কেতিয়াৰপৰা আপুনি বিহু নাচিবলৈ আৰম্ভ কৰে আৰু আপোনাৰ গুৰুৰ বিষয়ে জনাব নেকি?\nগায়ত্ৰী মহন্ত : বিহু মই সৰুৰেপৰাই নাচিছোঁ যদিও তেনেকৈ আনুষ্ঠানিক শিক্ষা কিন্তু লোৱা নাই। আনুষ্ঠানিক শিক্ষা হিচাপে মই কেৱল সত্ৰীয়া আৰু ভাৰত নাট্যমৰহে লৈছিলোঁ। সত্ৰীয়া নৃত্যৰ প্রথম গুৰু আছিল শ্ৰীযুত টিলেশ্বৰ তামুলী ছাৰ আৰু বৰ্তমান মোৰ সত্ৰীয়া নৃত্যৰ গুৰু নৃত্যাচাৰ্য পদ্মশ্ৰী শ্ৰীযুত যতীন গোস্বামী ছাৰ। ভাৰতনাট্যমৰ গুৰু শ্ৰীযুত গোপাল গোস্বামী ছাৰ। যদিও মই বিহুৰ আনুষ্ঠানিক শিক্ষা লোৱা নাই, তথাপি মোক সৰুৰে পৰা বিহু নাচিবলৈ শিকাইছে মোৰ ভিনদেউ শ্ৰীযুত নিৰঞ্জন গোস্বামীদেৱে। গতিকে মই বিহু নাচৰ গুৰু ৰূপে তেখেতকেই মানি আহিছোঁ।\nফটাঢোল : অভিনয়ৰ সমান্তৰালকৈ পৰিয়াল এটি চোৱা চিতা কৰাৰ যি গভীৰ দায়িত্ব, সেয়া আপুনি কেনেকৈ পালন কৰিছে?\nগায়ত্ৰী মহন্ত : পৰিয়ালটো চোৱা চিতা কৰাৰ যি দায়িত্ব, সেয়া কিমান ভালকৈ পালন কৰিব পাৰিছোঁ ময়ো নাজানো। কিন্তু মই সদায় চেষ্টা কৰি আহিছোঁ আৰু আগলৈও চেষ্টা কৰিম যাতে মোৰ বাবে মোৰ পৰিয়ালৰ বা ঘৰৰ আন সদস্যসকলৰ কেতিয়াও অশান্তি নহওক, কেতিয়াও যাতে মোৰ বাবে কোনো সমস্যাৰ সন্মুখীন নহওক, কোনো বিপদৰ সন্মুখীন নহওক, তাৰ প্ৰতি মই সদায় সচেতন। মই যিমান পাৰোঁ সকলোকে সুখী কৰিবলৈ, সন্তুষ্ট কৰিবলৈ চেষ্টা কৰোঁ। মই বিচাৰোঁ যে মোৰ বংশ পৰিয়ালৰ লগতে মোৰ বন্ধু বৰ্গৰ সকলো সুখত থাকক, শান্তিত থাকক ইয়াকেই সদায় কামনা কৰোঁ। মই কিমান সফল হৈছোঁ এই বিষয়ে মই নোৱাৰিম ক’ব, কিন্তু চেষ্টা মই সদায় কৰি আহিছোঁ।\nফটাঢোল : অভিনেত্ৰী নহ’লে আমি গায়ত্ৰী মহন্তক কি হিচাপে পালোহেঁতেন বাৰু?\nগায়ত্ৰী মহন্ত : অভিনেত্ৰী নোহোৱা হ’লে হয়তো মোক এগৰাকী শিক্ষয়িত্ৰী ৰূপে পালেহেঁতেন, কিয়নো মই সেইটো দিশতহে প্ৰথমে বেছিকৈ মনোযোগ দিছিলোঁ। মোৰ বহুত ইচ্ছা আছিল এখন স্কুলৰ এগৰাকী শিক্ষয়িত্ৰী হোৱাৰ। আৰু সেয়াও নোহোৱা হ’লে কিন্তু মোক এগৰাকী সু-গৃহিণী হিচাপেই পালেহেঁতেন, কিয়নো মই ঘৰত থাকি আৰু ঘৰৰ কাম কৰি খুব ভাল পাওঁ, সেয়ে সৰুৰে পৰাই মোৰ ইচ্ছা আছিল এগৰাকী সু-গৃহিণী হোৱাৰ।\nফটাঢোল : অভিনয়কে পেছা হিচাপে ল’ম বুলি কেতিয়াৰপৰা ভাবিলে?\nগায়ত্ৰী মহন্ত : মোৰ জীৱনৰ প্রথমখন চিনেমাৰ শ্বুটিং হৈছিল ২০০০ চনত, চিনেমাখন আছিল ‘প্ৰেম আৰু প্ৰেম’। কিন্তু তেতিয়ালৈকে মই ভবা নাছিলোঁ মই অভিনেত্ৰীয়েই হ’ম আৰু অভিনয়কেই মোৰ পেছা হিচাপে ল’ম, কিয়নো তেতিয়াও মই পঢ়া শুনা কৰিয়েই আছিলোঁ। সেইখনৰ পাছত মই ‘জুমন সুমন’ নামৰ আন এখন চিনেমাও কৰিলোঁ। তাৰ পাছত এখন দুখন কৈ চিনেমাৰ অফাৰ আহিবলৈ ধৰিলে। লাহে লাহে মোৰো শ্বুটিং কৰি ভাল লাগিবলৈ ধৰিছিল। ইতিমধ্যে মই গুৱাহাটীৰ কটন কলেজতো এডমিচন লৈছিলোঁ। ৰাইজে মোৰ অভিনয় আদৰি লোৱা দেখিও মোৰ ভাল লাগি আহিছিল। ৰাইজে মোক অভিনেত্ৰী গায়ত্ৰী মহন্ত ৰূপে পাবলৈ বিচৰাটোও মোৰ অনুভৱ হৈছিল। তেতিয়াই মই ভাবিছিলোঁ মইচোন অভিনয়ৰ দিশতেই আগবাঢ়িব পাৰোঁ।\nসেই সময়তেই মই মোৰ মামা প্ৰয়াত কামিনীকান্ত মহন্তৰ লগত এই বিষয়ে আলোচনা কৰিলোঁ। মই সৰুৰেপৰাই তেখেতৰ লগত আলোচনা কৰিহে সকলো সিদ্ধান্ত লৈছিলোঁ, তেখেতেও মোক সদায় সু-পৰামৰ্শ দিছিল। তেতিয়া মই মামাক কৈছিলোঁ, যে মই ইতিমধ্যে দুটামান পৰীক্ষাও দিব নোৱাৰিলোঁ অভিনয়ত লাগি থাকিব লগা হোৱাৰ বাবে। তেতিয়া মামাই কৈছিল যে, “যদি তুমি অভিনয়কে পেছা হিচাপে ল’বলৈ বিচাৰিছা, তেতিয়া হ’লে তুমি এতিয়াৰপৰাই অভিনয়তেই ভালকৈ গুৰুত্ব দিব লাগিব।” ময়ো ভাবিলোঁ, হয়। পেছা হিচাপে ল’লে এতিয়াৰপৰাই মই এই বিষয়ে চিন্তা কৰিব লাগিব। সেইবাবে সেইখিনি সময়তেই পঢ়া সামৰি অভিনয়ত বেছি গুৰুত্ব দিলোঁ আৰু সেইখিনি সময়তেই অসমীয়া ভিচিডিবোৰো বহুত ওলাইছিল। ময়ো সুবিধা পালোঁ ‘জোনবাই’ নামৰ ভিচিডিখনত অভিনয় কৰাৰ। ‘জোনবাই’খন আমি ভবাতকৈ বহুত বেছিকৈ দৰ্শকে আদৰি ল’লে। সেইটোৱেই মোৰ অভিনয় জীৱনৰ এটা টাৰ্ণিং পইণ্ট আছিল। ‘জোনবাই’ৰ ‘জোনালী’ চৰিত্ৰটো মোৰো বৰ ভাল লাগিছিল আৰু দৰ্শকেও বৰ ভাল পালে সেই চৰিত্ৰত মোৰ অভিনয়। এতিয়াও মোৰ মনত পৰে সেই চৰিত্ৰটো আৰু এতিয়াও বহুতেই মোক সেই চৰিত্ৰটোৰ বিষয়ে কৈ প্ৰশংসা কৰে। তেতিয়াৰপৰাই মই ভাবিলোঁ যে, অভিনয়কেই মই পেছা হিচাপে ল’ম।\nফটাঢোল : অভিনয় জীৱনৰ এনে কোনো হাস্যৰসেৰে ভৰা ঘটনা আছেনে যিটো আপুনি আমাৰ পাঠকসকলৰ লগত ভগাই হাঁহিব বিচাৰিব?\nগায়ত্ৰী মহন্ত : অভিনয় জীৱনত হাঁহি উঠা ঘটনা বহুতেই থাকে। তাৰ মাজৰে এটা ঘটনাৰ বিষয়ে প্ৰায়েই মনত পৰে মোৰ। প্ৰথম ‘জোনবাই’খনৰ শ্বুটিং আমি শিৱসাগৰত কৰিছিলোঁ। ডিচেম্বৰ মাহ আছিল তেতিয়া। সেই সময়ত বৰ ঠাণ্ডাও পৰিছিল। মোৰ তেতিয়া নিজা গাড়ীও নাছিল, গতিকে পাব্লিক বাছতে মই আৰু মোৰ মা, আমি গুৱাহাটীৰপৰা শিৱসাগৰলৈ আহিছিলোঁ। মই লগত অলপ কষ্টিউমহে লৈ আহিছিলোঁ, গৰম কাপোৰ বুলিবলৈ অকল পিন্ধি অহাকেইটাহে আছিল। ৰাতি গাত লৈ শুব পৰাকৈ লেপ কম্বল বা তেনেকুৱা একো অনা নাছিলোঁ। আমাৰ থকাৰ ব্যৱস্থা কৰি দিছিল এখন হোটেলত। হোটেলত দিয়া পাতল কম্বলকেইখনে আমাৰ ঠাণ্ডা আঁতৰাব পৰা নাছিল। প্ৰথম ৰাতিটো বৰ ঠাণ্ডা পালোঁ, মা আৰু মোৰ ভালকৈ টোপনিও নাহিল।\nসেইখন জোনবাইতে সেই সময়ত প্ৰতিষ্ঠিত আৰু এগৰাকী অভিনেত্ৰীও আছিল। নাম নক’লেও সকলোৱে জানেই আৰু জোনবাইৰ প্ৰযোজক আছিল মোৰ স্বামী শ্ৰীযুত পবিত্র মাৰ্ঘেৰিটা। আমাৰ পিছে বিয়া হোৱাই নাছিল তেতিয়া। তেখেতকে ধৰি গোটেই ইউনিটটো সেই অভিনেত্ৰীগৰাকীৰ লগতে ব্যস্ত আছিল, তেওঁ ক’ত থাকিব, কি খাব, ঠাণ্ডা নাপাবলৈ গৰম কাপোৰ কি কি দিব ইত্যাদি ইত্যাদি। মই পাছদিনা ইউনিটটোৰ লগতে প্ৰযোজক পবিত্ৰ মাৰ্ঘেৰিটাক ক’লোঁ, ৰাতি মা আৰু মই বৰ ঠাণ্ডা পালোঁ, গতিকে আজি ৰাতি গৰম কাপোৰ অলপমানৰ ব্যৱস্থা কৰি দিব আৰু। ভাবি আছোঁ, ৰাতিলৈ দিব চাগে বুলি, পিচে নাই। সেইদিনাও নিদিলে। তেনেকৈয়ে আমি প্ৰায় দহ দিনমান থাকিলোঁ। শেষলৈ আমি চুৱেটাৰ, মোজা, টুপী আদি পিন্ধিয়েই শুইছিলোঁ ৰাতি। তথাপি তেওঁলোকে গৰম কাপোৰৰ ব্যৱস্থা কৰি দিব নোৱাৰিলে। সেই কথাটো এতিয়াও মাজে মাজে মোৰ স্বামীক মনত পেলাই দিওঁ আৰু কওঁ যে, আমি দহ দিন বহুত ঠাণ্ডাত শুব লগা হৈছিল তেওঁৰ বাবেই। তেনেকুৱা আৰু বহুত হাঁহি উঠা ঘটনা আছে, বৰ্তমান মোৰ এইটোৱেই মনলৈ আহিছে।\nফটাঢোল : ভবিষ্যত পৰিকল্পনাৰ বিষয়ে কওকচোন? অসমতেই থাকিব নে বলিউদৰ ফালেও যোৱাৰ মন এটা আছে?\nগায়ত্রী মহন্ত : ভবিষ্যত পৰিকল্পনা বুলি ক’বলৈ গ’লে বহুতেই আছে, কিমান কি কৰিব পাৰোঁ সেয়া সময়ে ক’ব। বলিউদলৈ যোৱাৰ পৰিকল্পনা নাই, মাত্ৰ কল্পনাহে আছে। কল্পনা কৰি, সপোন দেখি মই খুউব ভাল পাওঁ। বহুত অদ্ভুত অদ্ভুত কল্পনা কৰোঁ মই। সেই কল্পনাবোৰ যে কেতিয়াও পৰিকল্পনালৈ পৰিৱৰ্তন নহয় সেয়া মই ভালকৈয়ে জানো। গতিকে মোৰ বলিউদলৈ যোৱাৰ কোনো পৰিকল্পনা নাই। সপোন কিন্তু মই সদায় দেখোঁ।\nফটাঢোল : মানুহৰ জীৱনত হাস্য ব্যংগৰ স্থান অতি গুৰুত্বপূৰ্ণ। হাঁহি নাথাকিলে মানৱ জীৱন অসাৰ বুলি কয়। আপোনাৰ কৰ্মক্ষেত্ৰত হাঁহিৰ গুৰুত্ব কিমান? নে আপুনি কাম কৰাৰ সময়ত বেছি গহীন গম্ভীৰ পৰিবেশ এটাহে বেছি পচন্দ কৰে?\nগায়ত্ৰী মহন্ত : মানুহৰ জীৱনত হাঁহিৰ স্থান অতি গুৰুত্বপূর্ণ। কিন্তু আমি কেতিয়াবা কেতিয়াবা এনেকুৱা পৰিবেশত কাম কৰিব লাগে, য’ত হাঁহি উঠিলেও হাঁহিব নোৱাৰি। বিশেষকৈ বৰ্তমান মই ভ্ৰাম্যমাণৰ লগত জড়িত হৈ আছোঁ আৰু বৰদৈচিলা থিয়েটাৰত অভিনয় কৰি আছোঁ। তাত কেতিয়াবা মঞ্চতেই এনেকুৱা কিছুমান ঘটনাৰ সন্মুখীন হওঁ বা এনেকুৱা কিছুমান পৰিবেশৰ সৃষ্টি হয় যে আমি তেতিয়া হাঁহিলেও বিপদ, নাহাঁহিলেও বিপদ। ধৰি লোৱা, আমি এটা চিৰিয়াছ চিন কৰি আছোঁ, তেনেতে মোৰ সহ অভিনেতাজনৰ কিবা এটা কথাত মোৰ হঠাৎ হাঁহি উঠি গ’ল, তেতিয়া মই হাঁহিবও নোৱাৰোঁ কাৰণ সন্মুখত হাজাৰ হাজাৰ দৰ্শক বহি আছে। সেয়ে কিবাকৈ হাঁহিটো টিপি ৰাখিবলৈ সেই সময়ত চেষ্টা কৰোঁ। তথাপিও তেনেকুৱা সময়ত বেছিকৈ হাঁহি উঠিলে কেতিয়াবা উপায় নাপাই দৰ্শকৰ ফালে পিঠি দি হ’লেও মই হাঁহি লওঁ। ভ্ৰাম্যমাণত দৰ্শকসকল অলপ দূৰত থাকে বাবে এইটো কিবাকৈ চম্ভালি ল’ব পৰা যায়, কিন্তু কেমেৰাৰ সন্মুখত সেইটো কেতিয়াও সম্ভৱেই নহয়, তাত শ্বটৰ ৰি টেক ল’ব লগা হয়। মই কৰ্ম ক্ষেত্ৰত বৰ বেছি গহীন নহয়, কিন্তু মোৰ যি অভিনয়ৰ সংলাপ সেইখিনি নিয়াৰিকৈ ক’বলৈ চেষ্টা কৰোঁ আৰু মোক যি চৰিত্ৰ দিয়া যায়, মই সেই চৰিত্ৰৰ মাজত সোমাই পৰিবলৈ যত্ন কৰোঁ। বেছিকৈ হাঁহি উঠিলে মনত পৰে হাঁহি গল্পত লক্ষ্মীনাথ বেজবৰুৱাই যে লিখিছিল “হাঁহিলে মানুহক চেলেপু বুলি কয়”। লগে লগে পিচে এইটোও মনলৈ নিজেই নিজে আহে যে নহঁহা মানুহ যে চয়তান। গতিকে কৰ্মক্ষেত্ৰত এনেকৈয়ে হাঁহিটো নিয়ন্ত্ৰণ কৰিব লগা হয় আৰু কেতিয়াবা কেতিয়াবা।\nফটাঢোল : গায়ত্ৰী মহন্ত বুলিলেই মৰমলগা হাঁহিৰে ধুনীয়া ছোৱালী এজনীৰ ছবি আমাৰ চকুৰ আগত ভাঁহি উঠে। আপোনাৰো কেতিয়াবা খং উঠে চাগৈ, বিৰক্ত হয়। কিন্তু তাৰ পাছতো ওঁঠত মিঠা হাঁহিটো কেনেকৈ বিৰিঙায় বাৰু?\nগায়ত্ৰী মহন্ত : মানুহে প্ৰায়েই মোক এই কথাটো সোধে দেই। মোক দেখিলে বোলে একেবাৰে খং নাইকিয়াৰ দৰে লাগে। তেওঁলোকে কয় মোৰ বোলে মুখখনৰ লগত খং একেবাৰেই নিমিলে, কিন্তু একেবাৰে ঘনিষ্ঠসকলে জানে মোৰ কিমান খং। মোৰ এটা অঁকৰা খং আছে। কিন্তু এটা কথা, সেই খং অকণমান সময়ৰ বাবেহে। তাৰপাছত মই নিজেই ঠাণ্ডা হৈ যাওঁ। আৰু সেই বাবে মোৰ পৰিয়ালৰ মানুহখিনিয়েই হওক বা মোৰ ঘনিষ্ঠ বন্ধু বান্ধৱীখিনিয়েই হওক, তেওঁলোকে জানে যে মই বেছি সময় খং কৰি থাকিব নোৱাৰোঁ সেইবাবে তেওঁলোকে ইমান গুৰুত্বও নিদিয়ে মোৰ খং উঠা দেখিলে। খং উঠা সময়খিনিত কিন্তু মই কি কৰিছোঁ, কি কৈছোঁ একো গম নাপাওঁ। কিন্তু বহুত কম সময়ৰ বাবেহে খংটো থাকে আৰু নিজেই খং আঁতৰি হাঁহি ওলাই যায় মোৰ মুখত। কেতিয়াবা এনেকুৱাও হয়, মোৰ খং আৰু দুখ দুয়োটাই মিলি একাকাৰ হৈ যায়। তেতিয়া মই মনতে ভাবোঁ, মোৰ আচলতে খং উঠিছে নে দুখ লাগিছে বাৰু! কিন্তু খং আছে মোৰ, খং উঠিলেও কিন্তু অলপ পাছতে নিজেই হাঁহি ওলাই মুখত।\nফটাঢোল : চেতনা দাসৰ দৰে ধেমেলীয়া চৰিত্ৰত অভিনয় কৰিবৰ মন যায় নে?\nগায়ত্রী মহন্ত : হয়, চেতনা দাস বাইদেউৰ দৰে ধেমেলীয়া চৰিত্ৰত অভিনয় কৰিবলৈ মন যায়। কিয়নো মই ভাবোঁ, তেওঁ যি ধৰণৰ অভিনয় কৰে তেনেকুৱা অভিনয় কৰাটো সঁচাই বৰ কঠিন। আজিৰ ব্যস্ততাপূৰ্ণ জীৱনত দৰ্শকক অকণমান হাঁহিৰ খোৰাক যোগাব পৰাটো আটাইতকৈ কঠিন কাম বুলিয়েই মই ভাবোঁ। কাৰণ মানুহক তেনেকুৱা এখন পৃথিৱীলৈ লৈ যোৱা য’ত মানুহে ব্যক্তিগত জীৱনৰ সকলো দুখ কষ্ট পাহৰি অকণমান হাঁহি ফূৰ্তিৰে ওপভোগ কৰিব পাৰে, তেনেকুৱা অভিনয় কৰাটো আজিৰ সময়ত আটাইতকৈ কঠিন কাম। গতিকে সেই ফালৰপৰা মোৰ তেনেকুৱা চৰিত্ৰত অভিনয় কৰাৰ খুব হেঁপাহ আছে। চেতনা বাইদেউৰ দৰে অভিনয় কৰিব পৰাৰ অভিজ্ঞতা কেতিয়া অৰ্জন কৰিব পাৰিম মই নাজানো, কিন্তু মোৰ তেখেতৰ দৰে চৰিত্ৰবোৰত অভিনয় কৰাৰ মন আছে।\nফটাঢোল : প্ৰেম সম্পৰ্কে দুআষাৰমান কওকচোন। প্ৰেমত প্ৰতাৰিত হৈ পাইছেনে? কিমান দিনীয়া প্ৰেমৰ পিছত আপোনালোকৰ বিয়াখন হ’ল গৈ?\nগায়ত্ৰী মহন্ত : প্ৰেম সম্পৰ্কে দুআষাৰ মান ক’বলৈ যোৱাৰ আগতে এটা কথা কওঁ, প্ৰেম শব্দটোত আখৰ মাত্ৰ দুটা, কিন্তু সেই দুটা আখৰৰ শব্দটোৰ মাজত ইমান বিশালতা সোমাই আছে যে তাক মাত্ৰ দুআষাৰ মানত কৈ শেষ কৰিব নোৱাৰি। সকলোৰে প্ৰেমৰ প্ৰতি ধাৰণাও বেলেগ বেলেগ। কোনোবাই বাৰে বাৰে উজুটি খায়ো বাৰে বাৰে প্ৰেমত পৰে, আৰু বাৰে বাৰে উজুটি খাই খাই পৰি পৰিও কিন্তু বিয়া বাৰু নকৰোৱাকৈয়েই থাকে আৰু এনেকৈয়ে তেওঁলোকৰ জীৱনটোও শেষ হয়গৈ। আৰু কিছুমান আছে, বাৰে বাৰে প্ৰেমত পৰি পৰি বহুবাৰ বিবাহপাশত আবদ্ধ হয়। গতিকে বহুতৰ বাবেই প্ৰেমৰ ধাৰণাটোও বেলেগ বেলেগ। মোৰ কিন্তু প্ৰেমৰ প্ৰতি ধাৰণাটো খুব ভাল। মই ভাবোঁ প্ৰেম মানে হ’ল এটা যোগাত্মক চিন্তা, যি মানুহক ভাল কাম কৰিবলৈ আৰু ভাল দিশত আগুৱাই যোৱাত সহায় কৰে। প্ৰেমৰ লগত প্ৰতাৰণা শব্দটোও ওতঃপ্ৰোতভাৱে জড়িত হৈ থাকে। প্ৰেমৰ বোলে সাৰ্থকতাই নাথাকে যদি প্ৰতাৰণা নাথাকে। কিমানবাৰ মই প্ৰেমত পৰিলোঁ সেইটো ক’বলৈও বৰ দিগদাৰ, কিন্তু স্কুল কলেজত পঢ়াৰ দিনৰ পৰাই বহুবাৰ মই প্ৰেমত পৰিছিলোঁ। আচলতে পৰিছিলোঁ নে উঠিছিলোঁ সেয়াও মই ভালকৈ নাজানো। কিন্তু শেষত এবাৰ ভালকৈয়ে প্ৰেমত পৰিলোঁ আৰু তাৰ পৰিণতিতেই আমাৰ বিয়াখন হ’লগৈ। তাৰ পাছৰ কাহিনীখিনি সকলোৱে জানেই আৰু। তাৰ আগৰ কেইবাৰ হয়তো মই প্ৰেমত পৰা নাছিলোঁ চাগে, প্ৰেমত উঠিছিলোঁ হে!\nফটাঢোল : বিশ্বযোৰা সমীক্ষা মতে নাৰীৰ এটা ইউনিভাৰ্চেল সমস্যা হ’ল বিয়া বাৰু এখন ওলালেই পিন্ধিবলৈ কাপোৰ নাথাকে আৰু আনফালে আলমাৰিত থ’বলৈও ঠাই নাথাকে। এই জটিল সমস্যটো সম্পৰ্কে আপোনাৰ মতামত জানিব বিচাৰিম।\nগায়ত্রী মহন্ত : এইটো সমস্যাৰ মই সদায় সন্মুখীন হওঁ। যেতিয়াই বিয়া এখন বা পাৰ্টি এটাত যাবলৈ ওলাওঁ আলমাৰিটো খুলি চাই থাকোঁ, কি পিন্ধিম কি পিন্ধিম বুলি। সাজি কাঁচি ওলাই যাবলৈ কাৰনো মন নাযায়, কিন্তু ভাল কাপোৰ এযোৰ পিন্ধিবলৈ সময়ত বিচাৰি নাপাওঁ। মই ভাবোঁ মোৰ দৰে সকলো মহিলাৰেই এইটো সমস্যা হয়, গতিকে কোনোবাই এই বিষয়ত গৱেষণা এটা কৰিলেও বেয়া নহয় আচলতে। তেতিয়া সকলোৱেই উপকৃত হ’ব।\nফটাঢোল : ফটাঢোল আলোচনীৰ পাঠকলৈ বুলি আপোনাৰ ফালৰপৰা দুআষাৰ কওকচোন।\nগায়ত্রী মহন্ত : ফটাঢোল আলোচনীৰ পাঠকসকলক মই ক’ব বিচাৰিছোঁ যে, ঢোলটো ফটাই হওক বা চিতাই হওক ঢোল ঢোলেই। প্ৰথম কথাটো হ’ল ঢোলটো বজাব জনাটোৱেই বিশেষ এটা গুণ, তাতে আকৌ ফটাঢোল বজাব জনাটো আৰু এটা ডাঙৰ গুণ। কাৰণ ফটাঢোলৰ মাতটোৰ নিজৰ এটা বিশেষত্ব আছে। ফটাঢোলৰ সমূহ পাঠকক অনুৰোধ জনাইছোঁ যে যিমান পাৰে ফটাঢোল আলোচনীখন পঢ়ক আৰু আনক পঢ়ুৱাওক। আৰু ফটাঢোল পৰিয়ালৰ সমূহ সদস্যক মই ধন্যবাদ জনাইছোঁ। ফটাঢোল সদায় ফাটি থাকক আৰু তাৰ শব্দই গুম গুমাই থাকক তাকেই কামনা কৰিছোঁ।\nফটাঢোল : লাষ্ট বাট নট দি লিষ্ট – আপুনি “গায়ত্ৰী মহন্ত”, অসমৰ ইমূৰৰপৰা সিমূৰলৈ আপুনি জনপ্ৰিয়, ৰাইজৰ মৰমৰ ৰূপহী জোনালী। চিনেমা, ভিচিডি, থিয়েটাৰ, টিভি সকলোতে আপোনাৰ বলিষ্ঠ অভিনয়ৰ চাপ বিদ্যমান। প্ৰায় দশকযোৰা আপোনাৰ অভিনয় জীৱন। বঁটা বাহন, ৰাইজৰ মৰম, জনপ্ৰিয়তাৰ শিখৰ ইত্যাদি ইত্যাদি এক অৰ্থত সফলতাৰ এক ঈৰ্ষণীয় পৰিক্ৰমা। এই সকলোবোৰৰ ধামখুমীয়াত কেতিয়াবা আপুনি ভাবিছিল নে ফটাঢোল নামৰ আলোচনীখনত ইণ্টাৰভিউ দিবলৈ পাম বুলি?\nগায়ত্ৰী মহন্ত : প্ৰায় ২০০২ চন মানৰপৰাই মই অভিনয় জগতখনৰ সৈতে জড়িত হৈ আছোঁ। তাৰো আগত স্কুলত পঢ়ি থকাৰপৰাই মই নাটক, নৃত্য, গীতৰ আদিৰ লগত জড়িত। বিভিন্ন সময়ত বিভিন্ন নিউজ চেনেল, টিভি চেনেল, বাতৰি কাকত, আলোচনী আদিৰ বাবে ইণ্টাৰভিউ দি পাইছোঁ। কিন্তু মই কেতিয়াও ভবা নাছিলো কেতিয়াবা এনেকৈ ফটাঢোলত ইণ্টাৰভিউ দিবলৈ পাম বুলি। ফটাঢোলৰ এই ইণ্টাৰভিউটো মোৰ বাবে সঁচাই খুব গুৰুত্বপূৰ্ণ। কিয়নো একেবাৰে সৰুৰে পৰাই বিহু নাচিছিলোঁ, যেতিয়া আনকি সেইটো বিহু নাচ বুলিও মই জনা নাছিলোঁ, গতিকে ঢোলৰ লগত মোৰ সম্পৰ্ক বহুতেই পুৰণি। সেয়ে ফটাঢোলৰ এই ইণ্টাৰভিউটো এনেকৈ দিবলৈ পাই মই অতি আনন্দিত। ফটাঢোলৰ উজ্জ্বল ভৱিষ্যত কামনা কৰিলোঁ। আশা কৰিলোঁ ফটাঢোল ৰাইজৰ মাজত আৰু জনপ্ৰিয় হওক, আৰু বছৰ বছৰ ধৰি ৰাইজৰ মাজত প্ৰচলিত হৈ থাকক তাকেই আশা কৰিলোঁ। ধন্যবাদ।\nফটাঢোল : আপোনালৈও অশেষ ধন্যবাদ বাইদেউ, পুনৰ বাৰ বিহুৰ শুভেচ্ছা জনাই আজিলৈ সামৰিলোঁ।\n« ফটা প্ৰেম – মাধুৰীমা ঘৰফলিয়া\nখুব ভাল লাগিল।\nভাল লাগিল অভিনেত্ৰী গায়ত্ৰী মহন্তৰ বিষয়ে জানিবলৈ পায়\nখুব সুন্দৰ হৈছে সাক্ষাৎকাৰটো, প্ৰশ্নবোৰো সুন্দৰ, উত্তৰবোৰো সুন্দৰ।\nশেষৰ প্ৰশ্ন আৰু উত্তৰটোৱে “চুই গ’ল”\nঅনুৰূপ, মনজিত আৰু সঞ্জীবলৈ ধন্যবাদ – মোহময়ী অভিনেত্ৰীগৰাকীৰ বিষয়ে জানিবলৈ আমাক সুবিধা দিয়াৰ বাবে।\nৱাহ, ভাল লাগিল দেই পঢ়ি\nবহুত ভাল লাগিল\nভাল লাগিল মোৰ প্ৰিয় অভিনেত্ৰী জনীৰ সাক্ষাৎকাৰ।\nবহুত ভাল লাগিল ।\nসাক্ষাৎকাৰটিৰ দ্বাৰা প্রিয় অভিনেত্রীগৰাকীৰ বিষয়ে বহুখিনি কথাই জানিব পাৰিলো । ভাল লাগিল ।


চোৰৰ পৰিয়াল – চিনেকথা\nBy নিজৰা ৰাজকুমাৰী\nপৰিচালক – Hirokazu Kore-eda\nদৈৱকী নে যশোদা? Nature or Nurture?\nকিছুমান দৃশ্যৰ পৰিকল্পনা, দৃশ্যগ্ৰহণ পৰিচালকৰ লগত একেলগে বহি চাবলৈ ভীষণ ইচ্ছা হয়। যেনে, জাপানী পুলিচৰ জেৰাৰ সময়ত নবায়ু নামৰ মহিলাগৰাকীয়ে কান্দি থকা মিড ক্ল’জআপৰ দৃশ্যটো। প্ৰচণ্ড আৱেগৰ স্ৰোতক নিয়ন্ত্ৰণ কৰি তাক কেনেকৈ অতিশয় শক্তিশালী চলচ্চিত্ৰীয় মুহূৰ্তলৈ ৰূপান্তৰিত কৰিব পাৰি তাৰ এটা উদাহৰণ দিবলগীয়া হ‘লে মই একে আষাৰে জাপানী পৰিচালক-প্ৰযোজক চিত্ৰনাট্যকাৰ হিৰ’কাজো ক’‘ৰীডা (Hirokazo Kore-eda)-ৰ ২০১৮ৰ ১৩ মে’ত কাঁ চলচ্চিত্ৰ মহোৎসৱত প্ৰিমিয়াৰ হৈ কাঁৰ সৰ্ব্বোচ্চ সন্মান Palme d’Or লাভ কৰা ছবি ‘শ্বপলিফটাৰ্ছ’ৰ এই দৃশ্যটোৰ কথা ক’ম। চুৰি, অপহৰণ তথা হত্যাকাণ্ডৰ দৰে গুৰুতৰ অপৰাধৰ লগতো নাম সাঙোৰ খাই পৰা সন্তানহীন নবায়ুক মহিলা আৰক্ষীয়ে মাতৰ সুৰত ৰুঢ়তা ঢালি জনালে যে কেইবামাহো ধৰি নবায়ুহঁতৰ লগত থকা লিন নামৰ পাঁচ বছৰীয়া ছোৱালীজনীক নবায়ুৰ গ্ৰেপ্তাৰৰ পাছতে তাইৰ আপোন মাক-দেউতাকৰ ওচৰলৈ পঠিয়াই দিয়া হৈছে। নবায়ুৱে ওলোটাই সুধিছে – “লিনে নিজেই উভতি যাব বিচাৰিছে নে? ইস্, জন্ম দিলে বুলিয়েই মাক হৈ যায়নে এজনী মানুহ?”\nআৰম্ভণিতে যে সুধিছিলো – দৈৱকী নে যশোদা? Nature or Nurture? এই প্ৰশ্ন মোৰ নাছিল, আছিল বিশ্বপ্ৰসিদ্ধ পৰিচালক হিৰ’কাজো আৰু তেওঁৰ ছবিৰ চৰিত্ৰ নবায়ুৰ। নবায়ুৰ মাতৃ হৃদয়ৰ গলিত লাভা নিগৰিছে সৰু চকুযুৰিৰে। তাই লিনক অপহৰণ কৰা নাছিল, যশোদা হ’বহে খুজিছিল। পিছে কি দৰকাৰতনো তাই লিনক হেৰুৱাৰ সেই ছটফটনি-যন্ত্ৰণাক কৰ্তব্যৰত মহিলা আৰক্ষীগৰাকীৰ সমুখত প্ৰকাশ কৰিব! দুগালেৰে বৈ যাবলৈ নিদি কপাল-চকু-নাক মোহৰাৰ বিশেষ কায়দাৰে চকুপানীখিনি চুলিতে মচি থ‘লে তাই৷ শান্ত-সৌম্য ৰূপেৰে ধুমুহা এজাকক নিজৰ মাজতে চম্ভালি ৰাখিলে নবায়ুয়ে।\nজানিবলৈ মন যায় ঠিক এনেকুৱা দৃশ্যবোৰ কেনেকৈ পৰিকল্পনা বা গ্ৰহণ আৰু ৰূপায়ণ কৰে! এইজন পৰিচালকৰে ২০১৩ চনৰ বিশ্বসমাদৃত চিনেমা “লাইক ফাদাৰ লাইক চান”ৰ কাহিনীটোৱেও মোৰ বুকুৰ ক’ৰবাত বিষ অকণ দি থৈ গৈছিল। কাহিনীটো আছিল এনেধৰণৰ – এদিন হঠাৎ দুহাল পিতৃ-মাতৃৰ সমুখত উন্মোচিত হৈছিল এক নিদাৰুণ সত্য -কলিজাৰ তেজ বাকি বাকি জীৱন দিয়া সন্তান দুটা তেওঁলোকৰ তেজ-মঙহৰ নহয়। ডি এন এ পৰীক্ষাৰ পাছত এই কথা পৰিষ্কাৰ হয় যে দুয়োটা পৰিয়ালৰ সন্তান দুটা জন্মতে সলনা-সলনি হৈ গৈছে। লগে লগে এক অদ্ভুত পৰিস্থিতিৰ সৃষ্টি হ’ল। নিজৰ নিজৰ সন্তান চমজি লোৱাৰ প্ৰক্ৰিয়াও আৰম্ভ হ‘ল। সম্পূৰ্ণ নীতি-নিয়মেৰে তেজ- মঙহৰ পুত্ৰক ওভতাই পালেও এনেকুৱা কাহিনীৰ জানো সফল পৰিসমাপ্তি থাকে? নাথাকে। ইয়াত অন্য কিছুমান উপকাহিনীৰ আৰম্ভণিহে থাকিব পাৰে। অত বছৰ অপত্য স্নেহেৰে আৱৰি ডাঙৰ কৰা ল’ৰাটোক জানো নিজৰ গৰ্ভৰ পৰা জন্মা নাই বুলি জানিয়েই মনৰ পৰা আঁতৰাই পেলাব পাৰি? হিৰ’কাজো ক’ৰীডাৰ ‘লাইক ফাদাৰ লাইক চান’ৰ এই বাক্যটো টানি আনিব পাৰি পৰিচালকজনৰ শেহতীয়া চিনেমা ‘শ্বপলিফটাৰ্ছ’লৈও। দা হলীউড ৰিপৰ্টাৰৰ ভাষাত শ্বপলিফটাৰ্ছ “an unprecedentedly strong performance for an imported pure arthouse drama”. দা ডেইলী টেলিগ্ৰাফৰ ভাষাত “outstanding domestic drama, crafted by Kore-eda with crystalline insight and an unsparing emotional acuity”.\nতথ্যসমূহ দিয়াৰ আগতে মই লিখিছিলো যে নিজৰ গৰ্ভৰ পৰা নজন্মিল বুলিয়েই অতদিনে চেনেহেৰে আৱৰি ৰখা কণমানি এটাক মনৰ পৰা আঁতৰাই পেলাব পাৰিনে? বা একে আঁজোৰে সম্পৰ্ক চিঙি পেলাব পাৰিনে? পুলিচৰ হাতত পৰাৰ পাছত চুৰি কৰি জীৱন নিৰ্বাহ কৰা ‘শ্বপলিফটাৰ্ছ’ৰ অ’ছামু আৰু ন’বায়ুয়েও পৰা নাছিল বাটৰ পৰা বুটলি অনা কণমানি লিন আৰু শ্ব’টা নামৰ ল’ৰা-ছোৱালীহালক মনৰ পৰা আঁতৰ কৰিবলৈ। চিনেমাখনত এহাল মৰমীয়াল পিতৃ-মাতৃ, পুত্ৰ-কন্যা, আইতাক, কণমানিকেইটাৰ সুন্দৰী মাহীয়েকেৰে গঢ়ি উঠা ধনৰ অভাৱ থকা অথচ মনৰ ধনী ঘৰ এখনৰ স্পষ্ট ছবি দেখা যেন লাগিলেও দৰ্শকৰ বাবে চলচ্চিত্ৰীয় ভ্ৰমৰ উপৰঞ্চি সেয়া অন্য এক ভ্ৰমহে। কাৰণ এই পৰিয়ালটোৰ বাবে “পৰিয়াল” শব্দটোৰ অৰ্থই ভিন্ন। দেখাত পিতৃ-মাতৃ যেন লগা অ’ছামু আৰু নবায়ুৰ লগত শ্বটা আৰু লিন নামৰ কনমানি ল‘ৰা-ছোৱালীহালৰ কোনো তেজৰ সম্পৰ্ক নাই, বিভিন্ন ঠাইৰ পৰা আহি একেখন ঘৰত একেলগে থাকিবলৈ লোৱা সদস্যসকলৰ মাজত আছে মাথো মৰম-ভালপোৱা-আদৰ-যতনৰ এক শক্তিশালী এনাজৰী। একেবাৰে সাধাৰণ স্তৰৰ কাম-কাজ কৰি জীৱন নিৰ্বাহ কৰা এই অসাধাৰণ পৰিয়ালটোৰ অভিনৱ সম্পৰ্ক তথা জাপানৰ আৰ্থ-সামাজিক পৰিস্থিতিৰ নিৰ্ভীক উপস্থাপনৰ চিনেমা ‘শ্বপলিফটাৰ্ছ’।\nচিনেমাখনৰ নামটোৱেই ইয়াৰ কাহিনীৰ আভাস দাঙি ধৰে। দোকান-পোহাৰত গ্ৰাহক হিচাবে গৈ প্ৰয়োজনীয় সামগ্ৰী চুৰ কৰি ঘৰ চলায় ছয়জনীয়া সদস্যৰ পৰিয়ালটোৱে। ইয়াৰে আটাইতকৈ বয়সস্থ সদস্যা হাটছুৱে মৃত স্বামীৰ পেঞ্চন পায়। তেওঁৰ স্বামীৰ দ্বিতীয় পত্নীৰ ফালৰ পুত্ৰৰ জীয়েক আকিয়েও বিদেশত আছে বুলি ঘৰত ফাঁকি দি নবায়ুহঁতৰ লগতে থাকে। তাই পুৰুষক চাক্ষুস যৌনসুখ দিয়া পৰ্ণ পিপ শ্ব’ কৰি কিছু ধন ঘটে। এনেধৰণৰ শ্ব’ জাপানত উপলব্ধ। নবায়ুয়ে লণ্ড্ৰীত কাম কৰে আৰু কাপোৰৰ মাজত কিবা বস্তু পালেই হস্তগত কৰে। মূল পুৰুষ অ’ছামুৱে ১০/১১ বছৰীয়া শ্ব’টা নামৰ ল’ৰাটোৰ সৈতে শ্বপিং মল, ছুপাৰমাৰ্কেটত চুৰ কৰি ফুৰে। চুৰ কৰি উভতি আহোতে এদিন দুয়ো ৫ বছৰীয়া কণমানি লিনক পাই ঘৰলৈ লৈ আনিছিল। আহাৰ-কাপোৰৰ লগতে নতুন সদস্য এজনক স্থান দিব পৰাকৈ ঘৰখনত খালী ঠাইৰ অভাৱ থকা স্বত্বেও তেওঁলোকে শৰীৰত আঘাতৰ চিন লৈ অহা কণমানিজনীক মৰমেৰে আঁকোৱালি লৈছিল। লিনৰ নিৰুদ্দেশ তাইৰ প্ৰকৃত পিতৃ-মাতৃৰ বাবে সকাহহে আছিল। সেয়ে কেইমাহমানৰ পাছত পৰিয়ালৰ পৰিৱৰ্তে জাপানৰ চাইল্ড ৱেলফেয়াৰ চাৰ্ভিছেহে কণমানিজনীৰ নিৰুদ্দেশ সম্পৰ্কে পুলিচক জনাইছিল। টিভিত এই বাতৰি দেখি আনে চিনিব নোৱাৰাকৈ নবায়ুহঁতে তাইৰ চুলিৰ ষ্টাইল সলনি কৰি পেলাইছিল, প্ৰকৃত নাম জুৰীৰ সলনি লিন বুলি মাতিবলৈ লৈছিল। যেন মানুহ চুৰ কৰাটোও অ’ছামুহঁতৰ বাবে চেম্পু এবটল বা বৰশী এডাল চোৰ কৰাৰ দৰেই অতি সাধাৰণ ঘটনাহে। অৱশ্যে তেওঁলোকৰ আদৰ-যত্নত কণমানিজনীও সুখী হৈছিল। নিজৰ পৰিয়ালটোত শাৰীৰিক নিৰ্যাতনৰ বলি হোৱা লিনৰ বাবে অ’ছামু-হাটছু-নবায়ুহঁত আছিল মৰম, নিৰাপত্তাৰ আশ্বাস। পিছে তেওঁলোকৰ এই অসাধাৰণ ঘৰখন বৰ বেছিদিনলৈ ঘৰ হৈ নাথাকিল। এদিন শ্ব’টা চুৰ কৰি ধৰা পৰিল। গোটেই পৰিয়ালটোক পুলিচে আটক কৰিলে। লিন অৰ্থাৎ জুৰীক তাইৰ নিজৰ ঘৰলৈ পঠিয়াই দিয়া হ’ল। আকিও মাক-দেউতাকৰ ওচৰলৈ গ’লগৈ, নবায়ুৰ জেইল হ’ল আৰু অ’ছামুহঁতে এখন গাড়ীৰ পৰা তুলি অনা শ্ব’টা এদিন অ’ছামুৰ পিতৃ হৃদয়ক থানবান কৰি বাছত উঠি গুচি গ’ল। এই দৃশ্যই দৰ্শকৰ চকু সেমেকাই তুলিলেও এখন ভাল চিনেমাৰ অভিজ্ঞতাৰে মোক সমৃদ্ধ কৰি থৈ গ’ল।\nকৰীডাৰ অপূৰ্ব চলচ্চিত্ৰীয় উপস্থাপনৰ লগতে অসামাজিক, অপৰাধমূলক কাম-কাজত অভ্যস্ত ৰহস্যময় পৰিয়াল এটাৰ নিজৰ মাজৰ বুজাবুজি আৰু চেনেহে বহু কথাই ভবাই থৈ গ’ল। বৃদ্ধা হাটছুৰ স্বাভাৱিক মৃত্যুৰ পাছত নিজৰ ঘৰতে শৱদেহ পুতি পেলোৱাৰ অপৰাধত অপৰাধী নবায়ুয়ে কিন্তু জীৱিত কালত হাটছুক দিছিল পৰ্যাপ্ত সন্মান আৰু যতন। মানৱীয় দৃষ্টিৰে ভুল বুলি পৰিগণিত নহ’লেও আইনৰ দৃষ্টিত পেঞ্চনৰ লোভত এইদৰে গোপনে শৱদেহ সৎকাৰ আছিল ডাঙৰ অপৰাধ। পুলিচৰ ওচৰত এই সকলো অপৰাধ নিজে অকলে মূৰ পাতি লৈছিল নবায়ুৱে। ইতিপূৰ্বে ১৮ খন চিনেমা পৰিচালনাৰ অভিজ্ঞতা অৰ্জন কৰা ৫৭ বছৰীয়া পৰিচালকজনে পৰিয়ালকেন্দ্ৰিক চিনেমা নিৰ্মাণত যি ধৰণৰ আবেগ, কৃতিত্বৰ প্ৰদৰ্শন কৰি আহিছে সেয়া ‘শ্বপলিফটাৰ্ছ’ত আৰু অধিক ৰূপত উজলি উঠিছে।\n‘The Eel’ (১৯৯৭, পৰিচালক Shohei Imamura) ৰ পাছত কাঁৰ Palme d’Or লাভ কৰা হিৰ‘কাজোৰ ‘শ্বপলিফটাৰ্ছ’ দ্বিতীয়খন জাপানী চিনেমা৷ পৰিচালনা, চিনেমাট’গ্ৰাফী, শব্দ-সংগীতৰ লগতে চিনেমাখনৰ অভিনয়ো হৃদয়স্পৰ্শী। অ’ছামুৰ চৰিত্ৰত অভিনয় কৰা জাপানৰ লেখক-অভিনেতা লিলি ফ্ৰেংকিয়ে হিৰ’কাজোৰ লাইক ফাদাৰ লাইক চান, ৱান লিটিল চিষ্টাৰ, আফটাৰ দা ষ্টৰ্মতো অভিনয় কৰিছিল। আইতাক হাটছুৰ চৰিত্ৰত অভিনয় কৰা সু-অভিনেত্ৰী ৭৫ বছৰীয়া কিৰিন কিকিৰ জীৱনৰ এইখন অন্তিম চিনেমা। পৰিয়াল মানে আচলতে কি এইকথা বুজাবলৈকে যেন জাপানৰ সামাজিক জীৱনত ঘটি থকা বিভিন্ন অপৰাধমূলক ঘটনাৰাজিৰ উল্লেখেৰে হিৰ’কাজোই নিজৰ চলচ্চিত্ৰীয় জ্ঞান আৰু ভালপোৱাক ব্যৱহাৰ কৰিছে। ‘শ্বপলিফটাৰ্ছ’ৰ জাপানত চেৰীফুলৰ বিলাসিতা নাই, আছে দৰিদ্ৰতা আৰু সোৰোপালিৰ ফলত ঠন ধৰি উঠা অপৰাধ প্ৰৱণতা।\nনবায়ুৱে ভাঙি থকা সিজোৱা গোমধানখিনিৰ পৰা গৰম ধোঁৱা উৰিছে। ধোঁৱাখিনিৰ সিপাৰে খেল-ধেমালিৰ মাজতে শ্ব’টাই অ’ছামুক কৈছে-“অমুক দোকানীয়ে লিনক চুৰি কৰা শিকাবলৈ মানা কৰিছে”। পিতৃত্বৰ মৰমত সদায়েই উথলি থকা অ’ছামুৱে প্ৰত্যুত্তৰ দিছে -“অ’ ঠিকেই কৈছেতো, লিন বহুত সৰু হৈ আছে যে।” অপৰাধ, ঠগবাজিৰে প্ৰতিটো দিন অতিবাহিত কৰা এই চিবাটা পৰিয়ালৰ কণমানি দুটাই ইয়াতকৈ আৰু কি শিক্ষা লাভ কৰিবনো বুলি বেঁকা হাঁহি এটা মাৰিবলৈ মন প্ৰলুব্ধ হোৱাৰ সময়তে অনুভৱ হয় পৃথিৱীৰ হাজাৰ-বিজাৰ পৰিয়ালৰ ভিতৰচ’ৰাত অভাৱ ঘটা সম্পৰ্ক-সহযোগৰ মাদকতা, বান্ধোন-মানসিক নিৰাপত্তাৰে দেখোন সিঁহত চহকী।\nআকাশত আতচবাজীৰ খেলা চলিছে। তাকে চাবলৈ এৰিয়েল শ্বটত আকাশলৈ মুখ কৰি হাঁহি-আনন্দত পোহৰ হৈ উঠিছে তেজৰ সম্পৰ্কহীন গোটেই পৰিয়ালটো। এই দৃশ্য পাহৰা নাযায়। পাহৰা নাযায় বস্তুৰে ঠাহ খোৱা সৰু ৰহস্যময় ঘৰটোৰ বহল হৃদয়ৰ সদা সুখী আবাসীসকলক, এখন অভিনৱ চিনেমাক।\nগড় মাপকাঠী 4.6 / 5. ভোট : 93\nRelated Items:পৰ্যালোচনা, বিশেষ, বিশ্ব চলচ্চিত্ৰ